cyanic-selkie/wikianc huggingface dataset:
ᱢᱩᱡᱚᱯᱷᱚᱨᱯᱩᱨ ᱦᱚᱱᱚᱛ
ᱢᱩᱡᱟᱯᱷᱚᱨᱯᱩᱨ ᱦᱚᱱᱚᱛ ᱫᱚ ᱵᱤᱦᱟᱨ ᱨᱮᱭᱟᱜ ᱓᱘ ᱜᱚᱴᱟᱝ ᱦᱚᱱᱚᱛ ᱠᱷᱚᱱ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱣᱟ ᱨᱮᱭᱟᱜ ᱯᱨᱚᱥᱟᱥᱚᱱᱤᱠ ᱢᱩᱠᱷᱤᱭᱟᱹᱥᱟᱲᱟ ᱫᱚ ᱢᱩᱡᱟᱯᱷᱚᱨᱯᱩᱨ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱩᱛᱚᱨ ᱨᱮ ᱥᱟᱢᱟᱝ ᱪᱟᱢᱯᱟᱨᱚᱱ ᱟᱨ ᱥᱤᱛᱟᱢᱳᱰᱤ, ᱮᱛᱚᱢ ᱨᱮ ᱵᱚᱭᱥᱟᱞᱤ ᱟᱨ ᱥᱟᱨᱚᱬ, ᱥᱟᱢᱟᱝ ᱨᱮ ᱥᱚᱢᱚᱥᱛᱤᱯᱩᱨ ᱟᱨ ᱫᱚᱨᱵᱷᱚᱸᱜᱟ ᱟᱨ ᱯᱟᱪᱷᱮ ᱨᱮ ᱜᱳᱯᱟᱞᱜᱚᱸᱡᱽ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾ ᱦᱤᱱᱫᱤ ᱟᱨ ᱢᱚᱭᱛᱷᱤᱞᱤ ᱫᱚ ᱱᱚᱰᱮᱱᱟᱜ ᱢᱩᱬᱩᱛ ᱯᱟᱹᱨᱥᱤ ᱠᱟᱱᱟ, ᱛᱤᱱ ᱡᱚᱦᱚᱜ ᱵᱚᱡᱤᱠᱟ/ᱯᱟᱪᱷᱮ ᱢᱚᱭᱛᱷᱤᱞᱤ ᱫᱚ ᱱᱚᱰᱮᱱᱟᱜ ᱴᱚᱴᱷᱟᱣᱟᱨᱤ ᱨᱚᱲ ᱠᱟᱱᱟ ᱾
ᱱᱟᱜᱟᱢ
ᱢᱩᱡᱚᱯᱷᱚᱨᱯᱩᱨ ᱦᱚᱱᱚᱛ ᱫᱚ ᱑᱘᱗᱕ ᱥᱟᱞᱮ ᱨᱮ ᱛᱤᱨᱦᱩᱛ ᱨᱮᱭᱟᱜ ᱯᱩᱭᱞᱩ ᱦᱚᱱᱚᱛ ᱨᱟᱹᱯᱩᱫ ᱠᱟᱛᱮ ᱯᱨᱚᱥᱟᱥᱚᱱᱤᱠ ᱥᱩᱵᱤᱫᱷᱟ ᱞᱟᱹᱜᱤᱫ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾ ᱢᱩᱡᱚᱯᱷᱚᱨᱯᱩᱨ ᱨᱮᱭᱟᱜ ᱱᱤᱛᱚᱜᱟᱜ ᱦᱚᱱᱚᱛ ᱫᱚ ᱑᱘ ᱟᱱᱟᱜ ᱥᱚᱛᱟᱵᱽᱫᱷᱤ ᱨᱮ ᱟᱡᱟᱜ ᱨᱩᱯ ᱛᱮ ᱦᱮᱡ ᱞᱮᱱ ᱛᱟᱦᱮᱸᱫ ᱟᱨ ᱵᱽᱨᱤᱴᱤᱥ ᱨᱟᱡᱽᱵᱚᱝᱥᱚ ᱟᱜ ᱜᱚᱵᱚᱞ ᱨᱮ ᱢᱩᱡᱚᱯᱷᱚᱨ ᱠᱷᱟᱱ (ᱨᱮᱵᱷᱮᱱᱤᱣ ᱟᱹᱢᱟᱹᱞᱤᱭᱟᱹ) ᱟᱜ ᱧᱩᱛᱩᱢ ᱛᱮ ᱵᱷᱟᱹᱜᱤ ᱩᱯᱨᱩᱢ ᱮ ᱟᱨᱡᱟᱣ ᱠᱮᱫ-ᱟ ᱾ ᱩᱛᱚᱨ ᱨᱮ ᱥᱟᱢᱟᱝ ᱪᱟᱢᱯᱟᱨᱚᱱ ᱟᱨ ᱥᱤᱛᱟᱢᱚᱦᱤ ᱦᱚᱛᱚᱛ, ᱫᱩᱠᱷᱤᱱ ᱨᱮ ᱵᱚᱭᱤᱥᱟᱞᱤ ᱟᱨ ᱥᱟᱨᱟᱱ ᱦᱚᱱᱚᱛ, ᱯᱩᱨᱩᱵᱽ ᱨᱮ ᱫᱚᱨᱵᱷᱚᱱᱜᱟ ᱟᱨ ᱥᱚᱢᱚᱥᱛᱚᱯᱩᱨ ᱦᱚᱱᱚᱛ, ᱯᱩᱪᱷᱤᱢ ᱨᱮ ᱥᱟᱨᱟᱱ ᱟᱨ ᱜᱳᱯᱟᱞᱜᱚᱸᱡᱽ ᱦᱚᱱᱚᱛ ᱛᱮ ᱢᱩᱡᱚᱯᱷᱚᱨᱯᱩᱨ ᱯᱚᱱᱚᱛ ᱫᱚ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱯᱟᱹᱦᱤᱞ ᱫᱚ ᱱᱚᱣᱟ ᱦᱚᱱᱚᱛ ᱫᱚ ᱢᱤᱛᱷᱤᱞᱟ (ᱵᱤᱫᱮᱦᱚ) ᱨᱮᱭᱟᱜ ᱢᱤᱫ ᱦᱟᱹᱴᱤᱧ ᱛᱟᱦᱮᱸ ᱠᱟᱱᱟ, ᱟᱨ ᱱᱚᱣᱟ ᱫᱚ ᱥᱤᱛᱟ ᱫᱮᱵᱤ ᱟᱡ ᱵᱟᱵᱟ ᱨᱟᱡᱟ ᱡᱚᱱᱚᱠ ᱦᱚᱛᱮᱛᱮ ᱥᱟᱥᱚᱱᱚᱜ ᱠᱟᱱ ᱛᱟᱦᱮᱸᱫ ᱾ ᱨᱟᱢᱟᱭᱚᱬ ᱞᱮᱠᱟᱛᱮ, ᱥᱤᱛᱟ ᱫᱮᱵᱤ (ᱥᱤᱛᱟᱢᱚᱰᱤ ᱟᱨᱵᱟᱝ ᱡᱚᱱᱚᱠᱯᱩᱨ ᱨᱮ ᱡᱟᱱᱟᱢ) ᱥᱨᱤ ᱨᱟᱢ ᱴᱷᱮᱱ ᱮ ᱡᱟᱶᱟᱭ ᱮᱱᱟ ᱾ ᱱᱚᱣᱟ ᱴᱚᱴᱷᱟ ᱫᱚ ᱛᱤᱨᱦᱩᱛ ᱧᱩᱛᱩᱢ ᱛᱮᱦᱚᱸ ᱩᱯᱨᱩᱢ ᱢᱮᱱᱟᱜ-ᱟ ᱾ ᱛᱤᱨᱦᱩᱛ ᱫᱚ ᱢᱤᱛᱷᱤᱞᱟ ᱨᱮᱭᱟᱜ ᱟᱨ ᱢᱤᱫ ᱧᱩᱛᱩᱢ ᱠᱟᱱᱟ ᱾ ᱢᱤᱛᱷᱤᱞᱟ ᱨᱤᱱᱤᱡ ᱥᱟᱥᱚᱱᱤᱭᱟᱹ ᱦᱟᱜ ᱢᱩᱪᱟᱹᱫ ᱛᱟᱭᱚᱢ, ᱱᱚᱣᱟ ᱴᱚᱴᱷᱟ ᱫᱚ ᱢᱩᱜᱚᱞ ᱟᱨ ᱛᱟᱭᱚᱢ ᱛᱮᱫᱚ ᱫᱚᱨᱵᱷᱚᱝᱜᱟ ᱨᱤᱱᱤᱡ ᱢᱟᱦᱟᱨᱟᱡᱟᱦᱟᱜ ᱫᱟᱵᱚᱱ ᱛᱮ ᱪᱟᱞᱟᱣ ᱮᱱᱟ ᱾
ᱛᱤᱨᱦᱩᱛ ᱠᱚᱢᱤᱥᱚᱱᱚᱨ ᱨᱮᱭᱟᱜ ᱟᱹᱢᱟᱹᱞᱤ ᱫᱚ ᱢᱩᱡᱚᱯᱷᱚᱨᱯᱩᱨ ᱨᱮᱜᱮ ᱾ ᱢᱩᱡᱚᱯᱷᱚᱨᱯᱩᱨ ᱫᱚ ᱟᱡᱟᱜ ᱵᱟᱰᱚᱦᱤ ᱟᱨ ᱞᱟᱠᱪᱟᱨ ᱞᱟᱹᱜᱤᱫ ᱦᱚᱸ ᱟᱹᱰᱤ ᱜᱮ ᱵᱷᱟᱹᱜᱤ ᱧᱩᱛᱩᱢ ᱮ ᱟᱢᱮᱴ ᱟᱠᱟᱫ-ᱟ ᱾ ᱢᱤᱛᱷᱤᱞᱟ ᱯᱮᱱᱴᱤᱝ ᱫᱚ ᱱᱚᱣᱟ ᱴᱚᱴᱷᱟ ᱨᱮᱭᱟᱜ ᱟᱹᱰᱤ ᱜᱮ ᱩᱯᱨᱩᱢᱟᱱ ᱪᱤᱛᱟᱹᱨ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱤᱱ ᱦᱚᱲ ᱫᱚ ᱫᱩᱨᱜᱟ ᱯᱩᱡᱟ, ᱠᱟᱲᱤ ᱯᱩᱡᱟ, ᱪᱷᱚᱴ ᱮᱢᱟᱱ ᱠᱚ ᱟᱹᱰᱤ ᱜᱮᱠᱚ ᱢᱟᱱᱟᱣ ᱵᱟᱛᱟᱣᱟ ᱾
ᱚᱛᱱᱚ
ᱢᱩᱡᱚᱯᱷᱚᱨᱯᱩᱨ ᱦᱚᱱᱚᱛ ᱫᱚ ᱜᱚᱱᱫᱚᱠ ᱱᱟᱹᱭ, ᱵᱩᱰᱷᱤ ᱜᱚᱱᱫᱚᱠ ᱱᱟᱹᱭ, ᱵᱟᱜᱽᱢᱚᱛᱤ ᱟᱨ ᱞᱚᱠᱷᱚᱱᱫᱟᱭᱤ ᱱᱟᱹᱭ ᱠᱚ ᱦᱚᱛᱮᱛᱮ ᱟᱹᱰᱤ ᱜᱮ ᱜᱚᱲᱚ ᱥᱚᱦᱚᱫ ᱮ ᱧᱟᱢ ᱟᱠᱟᱫ-ᱟ ᱾ ᱚᱱᱟ ᱦᱚᱱᱚᱛ ᱥᱮᱫ ᱛᱮᱫᱚ ᱟᱨ ᱦᱚᱸ ᱠᱟᱹᱴᱤᱡ ᱠᱟᱹᱴᱤᱡ ᱟᱹᱰᱤ ᱜᱟᱱ ᱡᱷᱟᱨᱱᱟ ᱞᱤᱸᱜᱤ ᱯᱟᱨᱚᱢ ᱟᱠᱟᱱᱟ ᱾ ᱚᱱᱟ ᱦᱚᱱᱚᱛ ᱨᱮᱫᱚ ᱵᱟᱱ ᱦᱩᱭᱩᱜ ᱨᱮᱭᱟᱜ ᱵᱚᱛᱚᱨ ᱟᱹᱰᱤ ᱵᱟᱹᱲᱛᱤ ᱜᱮᱭᱟ ᱾ ᱢᱩᱡᱚᱯᱷᱚᱨᱯᱩᱨ ᱦᱚᱱᱚᱛ ᱫᱚ ᱓,᱑᱗᱕.᱙ ᱥᱠᱚᱭᱟᱨ ᱠᱤᱞᱚ ᱢᱤᱴᱚᱨ ᱮᱨᱤᱭᱟ ᱨᱮ ᱯᱟᱥᱱᱟᱣ ᱠᱟᱛᱮ ᱢᱮᱱᱟᱜ-ᱟ ᱾ ᱛᱩᱞᱟᱹᱡᱚᱠᱷᱟ ᱞᱮᱠᱷᱟᱱ ᱠᱟᱱᱟᱰᱟ ᱨᱮᱭᱟᱜ Mansel Island ᱥᱟᱶ ᱵᱟᱨᱟᱵᱟᱹᱨᱤ ᱜᱮᱭᱟ ᱾
ᱥᱩᱞᱛᱟᱱ ᱤᱥᱢᱮᱞ ᱯᱮᱴᱨᱟ ᱩᱰᱟᱹᱱ ᱰᱟᱹᱦᱤ
ᱥᱩᱞᱛᱟᱱ ᱤᱥᱢᱮᱞ ᱯᱮᱴᱨᱟ ᱩᱰᱟᱹᱱ ᱰᱟᱹᱦᱤ ᱫᱚ ᱠᱚᱴᱟ ᱵᱷᱟᱨᱩ ᱱᱟᱜᱟᱨ ᱨᱮ ᱢᱮᱱᱟᱜ ᱢᱤᱫ ᱩᱰᱟᱹᱱ ᱰᱟᱹᱦᱤ ᱠᱟᱱᱟ, ᱡᱟᱦᱟᱸ ᱫᱚ ᱢᱟᱞᱮᱥᱤᱭᱟ ᱨᱮᱱᱟᱜ ᱠᱮᱞᱟᱱᱴᱟᱱ ᱯᱚᱱᱚᱛ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱩᱰᱟᱹᱱ ᱰᱟᱹᱦᱤ ᱨᱮᱱᱟᱜ ᱧᱩᱛᱩᱢ ᱫᱚ ᱠᱮᱞᱟᱱᱴᱟᱱ ᱨᱤᱱᱤᱡ ᱒᱘ ᱟᱹᱱᱤᱡ ᱥᱩᱞᱛᱟᱱ ᱤᱥᱢᱮᱞ ᱯᱮᱴᱨᱟ ᱦᱟᱜ ᱧᱩᱢ ᱞᱮᱠᱟᱛᱮ ᱦᱩᱭ ᱟᱠᱟᱱᱟ, ᱡᱟᱦᱟᱸᱭ ᱫᱚ ᱑᱙᱗᱙ ᱠᱷᱚᱱ ᱒᱐᱑᱐ ᱥᱟᱞᱮ ᱦᱟᱹᱵᱤᱡ ᱜᱟᱹᱫᱤ ᱨᱮ ᱛᱟᱦᱮᱸ ᱠᱟᱱᱟ ᱾ ᱱᱤᱛᱚᱜᱟᱜ ᱱᱟᱶᱟ ᱴᱚᱨᱢᱤᱱᱟᱞ ᱫᱚ ᱚᱯᱷᱤᱥᱤᱭᱟᱞᱤ ᱥᱮᱯᱴᱮᱢᱵᱚᱨ ᱒᱐᱐᱒ ᱥᱟᱞᱮ ᱨᱮ ᱡᱷᱤᱡ ᱥᱟᱹᱜᱩᱱ ᱞᱮᱱ ᱛᱟᱦᱮᱸᱫ ᱾ ᱱᱚᱶᱟ ᱩᱰᱟᱹ ᱰᱟᱹᱦᱤ ᱴᱚᱨᱢᱤᱱᱟᱞ ᱨᱮ ᱯᱮᱭᱟ ᱩᱰᱟᱹᱱ ᱜᱟᱹᱰᱤ ᱜᱚᱴ ᱢᱮᱱᱟᱜᱼᱟ, ᱯᱮᱭᱟ ᱩᱰᱟᱹᱱ ᱵᱨᱤᱡᱽ ᱟᱨ ᱱᱚᱸᱰᱮ ᱑ᱹ᱔᱕ ᱢᱤᱞᱤᱭᱚᱱ ᱯᱟᱥᱮᱧᱡᱚᱨ ᱠᱚᱣᱟᱜ ᱠᱮᱯᱟᱤᱴᱤ ᱢᱮᱱᱟᱜᱼᱟ ᱾ ᱱᱚᱶᱟ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑᱒,᱐᱐ ᱢᱤᱴᱚᱨ ᱜᱟᱺᱴ ᱾ ᱱᱚᱸᱰᱮ ᱙ ᱜᱚᱴᱟᱝ ᱪᱮᱠ-ᱤᱱ ᱫᱩᱣᱟᱹᱨ ᱢᱮᱱᱟᱜᱼᱟ ᱟᱨ ᱱᱚᱸᱰᱮ ᱠᱷᱚᱱ ᱗ ᱜᱚᱴᱟᱝ ᱰᱟᱹᱦᱤ ᱛᱮ ᱦᱮᱡᱥᱮᱱ ᱨᱮᱱᱟᱜ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱒᱐᱑᱔ ᱥᱟᱞᱮ ᱨᱮ ᱱᱚᱶᱟ ᱫᱚ ᱥᱟᱢᱟᱝ ᱰᱷᱤᱯ ᱟᱲᱮ ᱨᱮᱱᱟᱜ ᱡᱚᱛᱚ ᱠᱷᱚᱱ ᱵᱷᱤᱲ ᱩᱫᱟᱹᱱ ᱰᱟᱹᱦᱤ ᱞᱮᱱ ᱛᱟᱦᱮᱸᱫ  ᱟᱨ ᱯᱟᱥᱮᱧᱡᱚᱨ ᱴᱨᱟᱯᱷᱤᱠ ᱞᱮᱠᱟᱛᱮ ᱙ ᱟᱱᱟᱜ ᱴᱷᱟᱶ ᱮ ᱨᱮ ᱛᱟᱦᱮᱸ ᱠᱟᱱᱟ, ᱟᱨ ᱑,᱘᱐᱐,᱘᱓᱖ ᱜᱚᱴᱟᱝ ᱦᱚᱲ ᱠᱚᱲ ᱠᱚ ᱦᱮᱡᱥᱮᱱ ᱞᱮᱱᱟ ᱢᱤᱫ ᱥᱮᱨᱢᱟ ᱨᱮ ᱾
ᱱᱟᱜᱟᱢ
ᱱᱚᱶᱟ ᱩᱰᱟᱹᱱ ᱰᱟᱹᱦᱤ ᱫᱚ ᱞᱟᱦᱟ ᱛᱮ ᱨᱚᱭᱟᱞ ᱮᱭᱟᱨ ᱯᱷᱚᱨᱥ ᱥᱴᱮᱥᱚᱱ ᱛᱟᱦᱮᱱ ᱠᱟᱱᱟ ᱵᱨᱤᱴᱤᱥ ᱚᱠᱛᱚ ᱨᱮ ᱾ ᱱᱚᱶᱟ ᱫᱚ ᱫᱚᱥᱟᱨ ᱡᱮᱛᱜᱮᱛ ᱞᱟᱹᱲᱦᱟᱹᱭ ᱚᱠᱛᱚ ᱨᱮ ᱵᱨᱤᱴᱤᱥ ᱠᱚ ᱩᱰᱟᱹᱱ ᱰᱟᱹᱦᱤ ᱠᱚ ᱛᱮᱭᱟᱨ ᱞᱮᱫ ᱛᱟᱦᱮᱸᱫ ᱾ ᱱᱚᱸᱰᱮ ᱯᱩᱭᱞᱩ ᱡᱟᱯᱟᱱᱤᱡ ᱠᱚ ᱟᱬᱜᱚ ᱞᱮᱫ ᱴᱟᱦᱮᱸᱫ ᱩᱰᱟᱹᱱ ᱘ ᱰᱤᱥᱮᱢᱵᱚᱨ ᱑᱙᱔᱑ ᱥᱟᱞᱮᱨᱮ ᱾
ᱞᱟᱹᱲᱦᱟᱹᱭ ᱛᱟᱭᱚᱢᱱᱚᱶᱟ ᱫᱚ ᱥᱟᱫᱷᱟᱨᱚᱱ ᱩᱰᱟᱹᱱ ᱰᱟᱹᱦᱤ ᱛᱮ ᱠᱚ ᱵᱚᱫᱚᱞ ᱞᱮᱫ ᱛᱟᱦᱮᱸᱫ ᱾ ᱯᱟᱥᱮᱧᱡᱚᱨ ᱴᱚᱨᱢᱤᱱᱟᱞ ᱵᱮᱱᱟᱣᱱ ᱛᱟᱦᱮᱸᱫ ᱱᱚᱶᱟ ᱫᱚ ᱯᱮᱝᱠᱟᱞᱟᱱ ᱪᱮᱯᱟ ᱩᱰᱟᱹᱱ ᱰᱟᱹᱦᱤ ᱢᱮᱱᱛᱮ ᱠᱚ ᱵᱟᱰᱟᱭᱮᱫ ᱛᱟᱦᱮᱸᱫ ᱾ ᱴᱚᱨᱢᱤᱱᱟᱞ ᱢᱟᱨᱟᱝ ᱠᱮᱫ ᱛᱟᱭᱚᱢ ᱟᱨ ᱢᱤᱫ ᱱᱟᱶᱟ ᱵᱤᱞᱰᱤᱝ ᱠᱚ ᱛᱮᱭᱟᱨ ᱠᱮᱫᱼᱟ ᱥᱟᱶᱛᱮ ᱥᱩᱞᱛᱟᱱ ᱤᱥᱢᱮᱞ ᱯᱮᱴᱨᱟ ᱩᱰᱟᱹᱱ ᱰᱟᱹᱦᱤ ᱢᱮᱛᱴᱮ ᱠᱚ ᱧᱩᱢ ᱠᱮᱫᱼᱟ, ᱡᱟᱦᱟᱸ ᱫᱚ ᱱᱤᱛᱚᱜ ᱮᱥᱤᱭᱟ ᱯᱮᱥᱤᱯᱷᱤᱠ ᱩᱰᱟᱹᱱ ᱥᱮᱪᱮᱫ ᱟᱥᱲᱟ ᱨᱮᱱᱟᱜ ᱢᱟᱨᱮ ᱴᱚᱨᱢᱤᱱᱟᱞ ᱢᱮᱱᱛᱮ ᱠᱚ ᱵᱟᱰᱟᱭᱮᱫᱼᱟ ᱾ ᱑᱙᱙᱙ ᱥᱟᱞᱮ ᱨᱮ ᱥᱚᱨᱠᱟᱨ ᱥᱩᱞᱛᱟᱱ ᱤᱥᱢᱮᱞ ᱩᱰᱟᱹᱱ ᱰᱟᱹᱦᱤ ᱫᱚ ᱱᱟᱶᱟ ᱴᱚᱨᱢᱤᱱᱟᱞ ᱵᱤᱞᱰᱤᱝ ᱛᱮ ᱩᱪᱟᱹᱲᱚᱜᱼᱟ ᱢᱮᱱᱛᱮ ᱩᱪᱷᱞᱟᱹᱣ ᱞᱮᱫ ᱛᱟᱦᱮᱸᱫ ᱾ ᱱᱚᱶᱟ ᱯᱨᱚᱡᱮᱠᱴ ᱫᱚ ᱒᱐᱐᱐ ᱥᱟᱞᱮ ᱨᱮ ᱮᱦᱚᱵ ᱞᱮᱱ ᱛᱟᱦᱮᱸᱫ ᱟᱨ ᱒᱐᱐᱒ ᱥᱟᱞᱮ ᱝᱨᱮ ᱯᱩᱨᱟᱹᱣ ᱞᱮᱱ ᱛᱟᱦᱮᱸᱫ ᱾ ᱱᱚᱶᱟ ᱨᱮ ᱥᱩᱨᱥᱩᱯᱩᱨ RM᱕᱕ ᱢᱤᱞᱤᱭᱚᱱ ᱴᱟᱠᱟ ᱠᱷᱚᱨᱚᱪ ᱞᱮᱱ ᱛᱟᱦᱮᱸᱫ ᱾
ᱚᱯᱮᱨᱮᱴᱤᱝ ᱚᱠᱛᱚ
ᱱᱚᱶᱟ ᱩᱰᱟᱹᱱ ᱰᱟᱹᱦᱤ ᱫᱚ ᱥᱮᱛᱟᱜ ᱛᱩᱨᱩᱭ ᱴᱟᱬᱟᱝ ᱠᱷᱚᱱ ᱧᱤᱫᱟᱹ ᱑᱒ ᱴᱟᱬᱟᱝ ᱫᱷᱟᱹᱵᱤᱡ ᱡᱷᱤᱡ ᱛᱟᱦᱮᱸᱱᱟ ᱾ ᱢᱮᱱᱠᱷᱟᱱ ᱩᱰᱟᱹᱱ ᱵᱤᱞᱚᱢ ᱠᱚᱜ ᱡᱷᱚᱜ ᱫᱚ ᱩᱰᱟᱹᱱ ᱦᱤᱡᱩᱜ ᱵᱷᱩᱨᱨ ᱟᱨᱵᱟᱝ ᱩᱰᱟᱹᱣᱜ ᱵᱷᱩᱨ ᱡᱷᱤᱡ ᱜᱮ ᱛᱟᱦᱮᱸᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘ ᱛᱷᱚᱠ:ᱢᱟᱞᱮᱥᱤᱭᱟ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ
ᱦᱟᱫᱟᱥ
ᱢᱟᱹᱱᱢᱤ ᱥᱟᱬᱮᱥ  ᱦᱟᱫᱟᱥ ᱥᱚᱢᱟᱱ ᱯᱨᱚᱛᱤᱠᱨᱤᱭᱟ ᱠᱟᱱᱟ, ᱡᱟᱦᱟᱸᱭ ᱨᱟᱹᱜᱤ, ᱟᱴᱯᱟᱴ ᱟᱨ ᱢᱩᱞᱤᱱ ᱢᱮᱱᱛᱮ ᱵᱟᱰᱟᱭᱚᱜ ᱠᱟᱱᱟ ᱾ ᱡᱟᱦᱟᱸᱭ ᱦᱚᱲᱟᱜ ᱤᱪᱷᱟ ᱥᱮ ᱞᱟᱦᱟ ᱥᱮᱱ ᱛᱟᱲᱟᱢ ᱰᱟᱦᱟᱨ ᱨᱮᱱᱟᱜ ᱠᱩᱥᱤ ᱨᱟᱹᱥᱠᱟ ᱰᱟᱦᱟᱨ ᱨᱮ ᱟᱱᱟᱴ ᱮᱥᱮᱫ ᱛᱟᱦᱮᱱ ᱚᱱᱟ ᱨᱮᱱᱟᱜ ᱥᱚᱞᱦᱮ ᱵᱟᱝ ᱧᱟᱢᱚᱜ ᱥᱮ ᱥᱟᱦᱟ ᱵᱟᱹᱜᱤᱭᱟᱭ ᱥᱮ ᱤᱠᱟᱹ ᱥᱠᱟᱫᱮ ᱚᱱᱟ ᱨᱮ ᱫᱩᱠ ᱜᱮ ᱨᱟᱠᱟᱵᱚᱜ ᱠᱟᱱᱟ ᱟᱨ ᱡᱚᱠᱷᱚᱱ ᱡᱟᱦᱟᱸᱭᱟᱜ ᱤᱪᱷᱟ ᱥᱮ ᱩᱫᱽᱜᱟᱣ ᱠᱟᱹᱢᱤ ᱨᱮ ᱵᱟᱝ ᱨᱮᱵᱮᱱᱚᱜ ᱠᱟᱱ ᱠᱷᱟᱱ ᱦᱟᱫᱟᱥ ᱵᱩᱡᱷᱟᱹᱜ ᱠᱟᱱᱟ᱾
ᱴᱩᱸᱰᱤ ᱵᱚᱱᱚᱛ
ᱴᱩᱸᱰᱤ ᱵᱚᱱᱚᱛ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱫᱷᱟᱱᱵᱟᱫᱽ ᱦᱚᱱᱚᱛ ᱨᱮᱱᱟᱜ ᱫᱷᱟᱱᱵᱟᱫᱽ ᱥᱚᱫᱚᱨ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱢᱤᱫ ᱧᱮᱱᱮᱞ
ᱫᱷᱟᱱᱵᱟᱫᱽ ᱦᱚᱱᱚᱛ ᱫᱚ ᱪᱷᱚᱴᱟᱱᱟᱜᱽᱯᱩᱨ ᱰᱷᱤᱯᱟᱹ ᱚᱛᱮᱛ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ, ᱢᱮᱱᱠᱷᱟᱱ ᱱᱚᱣᱟ ᱫᱚ ᱢᱤᱫ ᱰᱷᱤᱯᱟᱹ ᱚᱛᱮᱛ ᱥᱚᱢᱟᱱ ᱠᱷᱚᱱ ᱰᱮᱦᱮᱨ ᱩᱥᱩᱞ ᱢᱮᱱᱟᱜᱼᱟ ᱾
ᱚᱛᱱᱚᱜ
ᱴᱩᱸᱰᱤ 23.98389°N, 86.45167°W ᱨᱮ ᱢᱮᱱᱟᱜᱼᱟ ᱾
ᱴᱩᱸᱰᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱜᱤᱨᱤᱰᱤᱦ ᱦᱚᱱᱚᱛ ᱨᱮᱱᱟᱜ ᱜᱟᱸᱰᱮᱭ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱡᱟᱢᱛᱟᱲᱟ ᱦᱚᱱᱚᱛ ᱨᱮᱱᱟᱜ ᱱᱟᱨᱟᱭᱚᱱᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱥᱟᱢᱟᱝ ᱴᱩᱸᱰᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱜᱚᱵᱤᱸᱫᱽᱯᱩᱨ ᱟᱨ ᱵᱟᱜᱷᱢᱟᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱜᱤᱨᱤᱰᱤᱦ ᱦᱚᱱᱚᱛ ᱨᱮᱱᱟᱜ ᱜᱤᱨᱤᱰᱤᱦ ᱟᱨ ᱯᱤᱨᱴᱟᱸᱲ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱴᱩᱸᱰᱤ ᱫᱚ ᱯᱟᱨᱮᱥᱱᱟᱛᱷ ᱵᱩᱨᱩ ᱨᱮᱱᱟᱜ ᱥᱟᱢᱟᱝ ᱥᱮᱦᱮᱫ ᱨᱮ ᱢᱮᱱᱟᱜᱼᱟ ᱟᱨ ᱥᱩᱨ ᱨᱮ ᱵᱚᱨᱟᱠᱚᱨ ᱜᱟᱰᱟ ᱞᱤᱸᱜᱤᱱ ᱠᱟᱱᱟ ᱾
ᱴᱩᱸᱰᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱒᱖,᱕᱓᱖.᱙᱙ ᱦᱮᱠᱴᱟᱨ ᱵᱤᱨ ᱴᱚᱴᱷᱟ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱖᱗.᱑᱑% ᱴᱚᱴᱷᱟ ᱫᱚ ᱫᱟᱯᱟᱞ ᱟᱠᱟᱜᱼᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫᱴᱟᱹᱝ ᱢᱟᱨᱟᱝ ᱵᱤᱨ ᱴᱚᱴᱷᱟ ᱟᱨ ᱵᱷᱤᱱᱟᱹ ᱵᱷᱤᱱᱟᱹ ᱞᱮᱠᱟᱱᱟᱜ ᱪᱟᱥ ᱟᱨ ᱵᱮᱯᱟᱨ ᱢᱮᱱᱟᱜᱼᱟ ᱾
ᱴᱩᱸᱰᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱒᱖᱘.᱐᱒ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱫᱚ ᱒᱕ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ ᱟᱨ ᱒᱙᱕ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾ ᱴᱩᱸᱰᱤ ᱯᱩᱞᱤᱥ ᱥᱴᱮᱥᱚᱱ ᱫᱚ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱴᱩᱸᱰᱤ ᱨᱮ ᱢᱮᱱᱟᱜᱼᱟ ᱾
ᱱᱚᱣᱟ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱫᱷᱟᱱᱵᱟᱫᱽ ᱠᱷᱚᱱ ᱫᱚ ᱓᱒ ᱠᱤᱞᱚᱢᱤᱴᱚᱨ ᱥᱟ:ᱜᱤᱧ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱴᱩᱸᱰᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫᱴᱟᱹᱝ ᱢᱟᱨᱟᱝ ᱟᱹᱛᱩ (᱔,᱐᱐᱐+ ᱦᱚᱲ ᱮᱞ ᱟᱜ) ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱴᱩᱸᱰᱤ (᱔,᱒᱒᱑) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱫᱷᱟᱱᱵᱟᱫᱽ ᱦᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱗᱔.᱕᱒% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱡᱷᱟᱨᱠᱷᱚᱸᱰ ᱨᱮ ᱥᱤᱠᱷᱱᱟᱹᱛ ᱫᱚ ᱖᱖.᱔᱑% ᱛᱟᱦᱮᱸ ᱠᱟᱱᱟ ᱾ ᱥᱤᱧᱚᱛ ᱨᱮ ᱒᱐᱑᱑ ᱥᱟᱞ ᱨᱮ ᱥᱤᱠᱷᱱᱟᱹᱛ ᱫᱚ ᱗᱔.᱐᱔% ᱛᱟᱦᱮᱸ ᱠᱟᱱᱟ ᱾
ᱦᱮᱡ ᱥᱮᱱ
ᱠᱚᱰᱟᱨᱢᱟ-ᱜᱤᱨᱤᱰᱤᱦ-ᱜᱚᱵᱤᱸᱫᱽᱯᱩᱨ ᱨᱚᱰ ᱫᱚ ᱞᱚᱠᱟᱞ ᱞᱮᱠᱟᱛᱮ ᱧᱩᱛᱩᱢᱟᱱ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱑᱓ (ᱡᱷᱟᱨᱠᱷᱚᱸᱰ) ᱫᱚ ᱱᱚᱣᱟ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱥᱮᱪᱮᱫ
᱒᱐᱑᱑ ᱥᱟᱞ ᱨᱮ, ᱴᱩᱸᱰᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱑᱙᱐ ᱜᱚᱴᱟᱝ ᱟᱹᱛᱩ ᱠᱷᱚᱱ ᱫᱚ ᱔᱕ ᱜᱚᱴᱟᱝ ᱟᱹᱛᱩ ᱨᱮ ᱚᱠᱟ ᱯᱨᱟᱭᱢᱟᱨᱤ ᱤᱥᱠᱩᱞ ᱵᱟᱭ ᱛᱟᱦᱮᱸ ᱠᱟᱱᱟ, ᱑᱓᱖ ᱜᱚᱴᱟᱝ ᱟᱹᱛᱩ ᱨᱮ ᱢᱤᱫᱴᱟᱹᱝ ᱯᱨᱟᱭᱢᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱟᱨ ᱙ ᱜᱚᱴᱟᱝ ᱟᱹᱛᱩ ᱨᱮ ᱢᱤᱫᱴᱟᱹᱝ ᱠᱷᱚᱱ ᱰᱮᱦᱮᱨ ᱯᱨᱟᱭᱢᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾ ᱕᱐ ᱜᱚᱴᱟᱝ ᱟᱹᱛᱩ ᱨᱮ ᱢᱤᱫᱴᱟᱹᱝ ᱯᱨᱟᱭᱢᱟᱨᱤ ᱤᱥᱠᱩᱞ ᱟᱨ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱾ ᱗ ᱜᱚᱴᱟᱝ ᱟᱹᱛᱩ ᱨᱮ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱟᱨ ᱢᱤᱫᱴᱟᱹᱝ ᱥᱮᱠᱚᱱᱰᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱫᱷᱟᱱᱵᱟᱫᱽ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱨᱟᱡᱟᱨᱦᱟᱴ ᱩᱯᱚᱡᱮᱞᱟ
ᱨᱟᱡᱟᱨᱦᱟᱴ ᱩᱯᱚᱡᱮᱞᱟ ᱵᱟᱝᱞᱟᱫᱮᱥ ᱠᱩᱲᱤᱜᱨᱟᱢ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱝ ᱯᱚᱨᱥᱟᱥᱚᱱᱤᱠ ᱮᱞᱟᱠᱟ ᱠᱟᱱᱟ᱾
ᱱᱟᱜᱟᱢ
ᱱᱤᱭᱟᱹ ᱩᱯᱚᱡᱮᱞᱟ ᱨᱮᱱᱟᱜ ᱩᱛᱟᱹᱨ ᱫᱚ ᱞᱟᱞᱢᱚᱱᱤᱨᱦᱟᱴ ᱦᱚᱱᱚᱛ, ᱯᱩᱪᱷᱤᱢ ᱫᱚ ᱨᱚᱝᱯᱩᱨ ᱠᱷᱚᱸᱰ ᱨᱮᱱᱟᱜ ᱠᱟᱣᱱᱤᱭᱟ ᱩᱯᱚᱡᱮᱞᱟ, ᱫᱟᱹᱠᱷᱤᱱ ᱫᱚ ᱩᱞᱤᱯᱩᱨ ᱩᱯᱚᱡᱮᱞᱟ, ᱯᱩᱨᱩᱵᱽ ᱫᱚ ᱠᱩᱲᱤᱜᱨᱟᱢ ᱥᱚᱫᱚᱨ ᱩᱯᱚᱡᱮᱞᱟ ᱢᱮᱱᱟᱜ-ᱟ᱾ ᱱᱤᱭᱟᱹ ᱩᱯᱚᱡᱮᱞᱟ ᱨᱮᱱᱟᱜ ᱥᱩᱢᱩᱝ ᱫᱚ ᱑᱖᱕.᱕᱙ ᱵᱚᱨᱜᱚ ᱠᱤᱞᱚᱢᱤᱴᱟᱹᱨ᱾
ᱦᱚᱲᱠᱚ
ᱦᱚᱲᱠᱚᱺ ᱡᱚᱛᱚ ᱛᱮ ᱑,᱙᱒,᱖᱘᱙ ᱜᱟᱱ ᱡᱚᱲ᱾ ᱚᱱᱟ ᱛᱟᱞᱟᱨᱮ ᱠᱚᱲᱟ ᱫᱚ ᱑,᱐᱒,᱒᱔ ᱜᱚᱴᱟᱝ, ᱠᱩᱲᱤ ᱫᱚ ᱙᱐,᱔᱖᱕ ᱜᱚᱴᱟᱝ᱾
ᱫᱩᱨᱤᱵᱽᱠᱚ
ᱟᱵᱟᱫᱽ ᱞᱟᱹᱜᱤᱫᱽ ᱛᱮ ᱦᱟᱥᱟ ᱫᱚ ᱓᱐᱑᱑᱐᱙.᱓᱐ ᱮᱠᱚᱨ ᱠᱟᱱᱟ᱾ ᱟᱵᱟᱫᱽ ᱫᱚ ᱟᱞᱩ, ᱜᱩᱦᱩᱢ, ᱦᱩᱲᱩ, ᱯᱟᱴ, ᱛᱟᱢᱟᱠ, ᱥᱚᱨᱤᱥᱟ, ᱥᱩᱯᱟᱹᱨᱤ, ᱢᱟᱸᱫᱽ, ᱟᱹᱜᱷ, ᱡᱚᱸᱰᱨᱟ ᱥᱟᱶ ᱟᱨᱦᱚᱸ ᱟᱭᱢᱟ᱾
ᱛᱩᱞᱩ ᱣᱤᱠᱤᱯᱤᱰᱤᱭᱟ
ᱥᱮᱫᱟᱭ ᱠᱟᱛᱷᱟ
ᱥᱤᱧᱚᱛ ᱨᱮᱱᱟᱜ ᱒᱓ ᱟᱱᱟᱝ ᱛᱩᱞᱩ ᱯᱟᱹᱨᱥᱤ ᱞᱮᱠᱟᱛᱮ‌ ᱣᱤᱠᱤᱯᱤᱰᱤᱭᱟ ᱯᱟᱹᱨᱥᱤ ᱜᱷᱟᱨᱚᱪ ᱦᱚᱲᱮ ᱦᱩᱭᱟᱠᱟᱱᱟ᱾ ᱒᱐᱑᱖ ᱥᱮᱨᱢᱟ ᱨᱮ ᱣᱤᱠᱤ ᱠᱚᱱᱯᱷᱟᱨᱮᱱᱥ ᱣᱤᱠᱤᱢᱤᱰᱤᱭᱟ ᱯᱷᱟᱣᱱᱰᱣᱥᱚᱱ ᱮᱥᱠᱤᱠᱤᱣᱴᱤᱵᱽ ᱰᱟᱭᱨᱮᱠᱴᱚᱨ ᱠᱮᱛᱷᱚᱨᱤᱱ ᱢᱟᱦᱮᱨ ᱣᱤᱠᱤᱯᱤᱰᱤᱭᱟ ᱦᱤᱥᱟᱵᱽ ᱛᱮᱭ ᱜᱷᱚᱥᱚᱱᱟᱣ ᱟᱠᱟᱫᱤᱭᱟ᱾ ᱡᱚᱫᱤ ᱦᱚᱸ ᱱᱤᱭᱟᱸ ᱨᱮᱱᱟᱜ ᱥᱟᱨᱫᱤ ᱫᱚ ᱒᱐᱑᱘ ᱥᱮᱨᱢᱟ ᱠᱷᱚᱱ᱾ ᱤᱨᱟᱹᱞ ᱥᱮᱨᱢᱟ ᱫᱷᱟᱹᱵᱤᱡᱽ ᱛᱩᱞᱩ ᱯᱟᱹᱨᱥᱤ ᱨᱮᱱᱟᱜ ᱣᱤᱠᱤᱯᱤᱰᱤᱭᱟ ᱫᱚ ᱤᱱᱠᱤᱣᱵᱤᱴᱚᱨᱮᱭ ᱛᱟᱦᱮᱸ ᱠᱟᱱᱟ᱾
ᱯᱟᱸᱪᱣᱟᱲᱟ
ᱯᱟᱸᱪᱣᱟᱲᱟ (ᱯᱟᱪᱷᱣᱟᱲᱟ ᱦᱚᱠᱚ ᱢᱮᱛᱟᱜ ᱜᱮᱭᱟ) ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱯᱟᱠᱩᱲ ᱦᱚᱱᱚᱛ ᱨᱮᱭᱟᱜ ᱯᱟᱠᱩᱲ ᱪᱟᱸᱜᱟ ᱠᱷᱚᱸᱰ ᱨᱮᱭᱟᱜ ᱟᱢᱲᱟᱯᱟᱲᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱭᱟᱜ ᱢᱤᱫ ᱟᱹᱛᱩ ᱠᱟᱱᱟ᱾
ᱴᱷᱟᱶ
ᱯᱟᱸᱪᱣᱟᱲᱟ ᱫᱚ ᱑,᱓᱒᱕.᱑᱖ ᱦᱮᱠᱴᱚᱨ (᱓,᱒᱗᱔.᱕ ᱮᱠᱚᱨ) ᱡᱟᱭᱜᱟ ᱛᱮ ᱯᱟᱥᱱᱟᱣ ᱢᱮᱱᱟᱜᱼᱟ᱾
ᱰᱮᱢᱚᱜᱽᱨᱟᱯᱷᱤ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱞᱮᱠᱟᱛᱮ, ᱯᱟᱸᱪᱣᱟᱲᱟ ᱨᱮ ᱜᱩᱴ ᱒,᱙᱕᱘ ᱜᱚᱴᱟᱱ ᱦᱚᱲ ᱢᱮᱱᱟᱜ ᱠᱚᱣᱟ, ᱱᱩᱠᱩ ᱢᱩᱸᱫᱽ ᱨᱮ ᱑,᱔᱘᱖ (᱕᱐%) ᱜᱚᱴᱟᱱ ᱠᱚᱲᱟ ᱟᱨ ᱑,᱔᱗᱒ (᱕᱐%) ᱜᱚᱴᱟᱱ ᱠᱩᱲᱤ ᱢᱮᱱᱟᱜ ᱠᱚᱣᱟ᱾ ᱐ - ᱖ ᱥᱮᱨᱢᱟ ᱩᱢᱮᱨ ᱨᱮᱱ ᱫᱚ ᱖᱐᱙ ᱜᱚᱴᱟᱱ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱯᱟᱸᱪᱣᱟᱲᱟ ᱨᱮ ᱥᱤᱠᱷᱱᱟᱹᱛᱟᱱ ᱦᱚᱲᱟᱜ ᱜᱩᱴ ᱮᱞ ᱒,᱓᱔᱙ (᱖ ᱥᱮᱨᱢᱟ ᱠᱷᱚᱱ ᱰᱷᱮᱨ ᱩᱢᱮᱨ ᱨᱮᱱ ᱦᱚᱲ ᱠᱚᱣᱟᱜ ᱕᱐.᱖᱒%)᱾
ᱠᱟᱹᱣᱰᱤᱭᱟᱹᱨᱤ
ᱯᱟᱱᱮᱢ ᱠᱩᱭᱞᱟᱹ ᱠᱷᱟᱫᱟᱱ, ᱫᱚ ᱯᱟᱧᱡᱟᱵᱽ ᱥᱴᱮᱴ ᱯᱟᱣᱟᱨ ᱠᱚᱨᱯᱚᱨᱮᱥᱟᱱ ᱟᱨ ᱤᱥᱴᱟᱨᱱ ᱢᱤᱱᱟᱨᱮᱞᱥ ᱮᱱᱰ ᱴᱨᱮᱰᱤᱝ ᱮᱡᱮᱱᱥᱤ (ᱤ.ᱮᱢ.ᱴᱤ.ᱮ) ᱟᱜ ᱢᱤᱫ ᱡᱚᱯᱟᱣ ᱠᱟᱹᱢᱤᱦᱚᱨᱟ (ᱩᱫᱽᱫᱳᱜᱽ) ᱛᱮ ᱯᱟᱸᱪᱣᱟᱲᱟ ᱛᱟᱞᱢᱟ ᱯᱨᱚᱡᱮᱠᱴ ᱠᱤᱱ ᱪᱟᱞᱟᱣ ᱮᱫᱟ᱾ ᱯᱟᱸᱪᱣᱟᱲᱟ ᱛᱟᱞᱢᱟ ᱵᱞᱚᱠ ᱨᱮ ᱟᱢᱫᱟᱡᱽ ᱕᱖.᱒ ᱠᱳᱴᱤ ᱴᱚᱱ ᱠᱩᱭᱞᱟᱹ ᱥᱟᱧᱪᱟᱣ ᱢᱮᱱᱟᱜᱼᱟ᱾ ᱱᱚᱣᱟ ᱫᱚ ᱨᱟᱡᱽᱢᱚᱦᱚᱞ ᱠᱩᱭᱞᱟᱹ ᱠᱷᱟᱫᱟᱱ ᱴᱚᱴᱷᱟ ᱨᱮᱭᱟᱜ ᱦᱤᱸᱥ ᱠᱟᱱᱟ᱾ ᱱᱚᱸᱰᱮ ᱑᱑ ᱪᱟᱹᱣᱠᱟᱹ ᱠᱤᱢᱤ ᱛᱮ ᱯᱟᱥᱱᱟᱣ ᱟᱠᱟᱱ ᱠᱩᱭᱞᱟᱹ ᱠᱷᱟᱫᱟᱱ ᱵᱮᱱᱟᱣ ᱦᱩᱭ ᱟᱠᱟᱱᱟ, ᱱᱚᱸᱰᱮᱱᱟᱜ ᱠᱩᱭᱞᱟᱹ ᱯᱟᱧᱡᱟᱵᱽ ᱨᱮᱭᱟᱜ ᱯᱮᱭᱟ ᱵᱤᱡᱽᱞᱤ ᱵᱮᱼᱵᱮᱱᱟᱣ ᱛᱟᱞᱢᱟ ᱨᱮ ᱤᱫᱤ ᱦᱩᱭᱩᱜ ᱠᱟᱱᱟ᱾ ᱡᱷᱟᱨᱠᱷᱚᱸᱰ ᱥᱚᱨᱠᱟᱨ ᱱᱚᱸᱰᱮ ᱠᱷᱚᱱ ᱥᱮᱨᱢᱟ ᱯᱤᱪᱷᱤ ᱑᱐᱐ ᱠᱳᱴᱤ ᱴᱟᱠᱟ ᱠᱟᱛᱮ ᱮ ᱟᱨᱡᱟᱣ ᱮᱫᱟ᱾ ᱱᱚᱣᱟ ᱠᱩᱭᱞᱟᱹ ᱠᱷᱟᱫᱟᱱ ᱵᱮᱱᱟᱣ ᱠᱷᱟᱹᱛᱤᱨ ᱒᱕᱐ ᱜᱷᱟᱨᱚᱸᱡᱽ ᱟᱠᱚᱣᱟ ᱴᱷᱟᱶ ᱠᱷᱚᱱ ᱠᱚ ᱟᱪᱚᱜ ᱟᱠᱟᱫ ᱠᱚᱣᱟ᱾ ᱱᱚᱣᱟ ᱠᱟᱹᱢᱤᱦᱚᱨᱟ ᱒᱐᱐᱒ ᱥᱮᱨᱢᱟ ᱨᱮ ᱮᱦᱚᱵ ᱞᱮᱱᱟ ᱟᱨ ᱡᱚᱠᱷᱚᱱ ᱱᱚᱸᱰᱮ ᱠᱚ ᱛᱟᱦᱮᱱ ᱠᱟᱱ ᱥᱟᱱᱛᱟᱲ ᱠᱚ ᱟᱠᱚᱣᱟᱜ ᱡᱟᱭᱜᱟ ᱠᱷᱚᱱ ᱠᱚ ᱚᱪᱚᱜ ᱞᱮᱫ ᱠᱚᱣᱟ, ᱩᱱᱚᱠᱛᱚ ᱱᱚᱣᱟ ᱠᱟᱹᱢᱤᱦᱚᱨᱟ ᱫᱚ ᱮᱴᱠᱮᱴᱚᱬᱮ ᱨᱮ ᱧᱩᱨ ᱞᱮᱱᱟ᱾ ᱫᱟᱹᱭ ᱵᱷᱟᱞᱥᱟ ᱡᱚᱦᱚᱱ ᱟᱜ ᱟᱹᱭᱩᱨ ᱛᱮ ᱥᱟᱱᱛᱟᱲ ᱠᱚ ᱱᱚᱣᱟ ᱠᱟᱹᱢᱤᱦᱚᱨᱟ ᱠᱷᱟᱹᱛᱤᱨ ᱦᱩᱭ ᱟᱠᱟᱱ ᱟᱠᱚᱣᱟᱜ ᱡᱟᱭᱜᱟ ᱨᱮᱭᱟᱜ ᱠᱷᱩᱛᱤ ᱯᱩᱨᱚᱱ ᱮᱢ ᱨᱮᱭᱟᱜ ᱠᱚ ᱫᱟᱹᱵᱤ ᱞᱮᱫᱟ᱾ ᱢᱩᱪᱟᱹᱫ ᱨᱮ, ᱯᱟᱱᱮᱢ ᱠᱩᱭᱞᱟᱹ ᱠᱷᱟᱫᱟᱱ ᱩᱱᱠᱩ ᱦᱚᱲ ᱠᱷᱩᱛᱤ ᱯᱩᱨᱚᱱ ᱮᱢ ᱨᱮᱭ ᱵᱚᱲᱦᱮ ᱞᱮᱱᱟ᱾ ᱢᱮᱱᱠᱷᱟᱱ, ᱒᱐᱑᱑ ᱨᱮ ᱢᱤᱫ ᱢᱤᱪᱷᱤᱞ ᱚᱠᱛᱮ ᱫᱟᱹᱭ ᱵᱷᱟᱞᱥᱟ ᱡᱚᱦᱚᱱ ᱫᱟᱞ ᱟᱨ ᱠᱩᱵᱟᱜ ᱠᱟᱛᱮ ᱠᱚ ᱜᱚᱡ ᱞᱮᱫᱮᱭᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱡᱷᱟᱨᱠᱷᱚᱸᱰ ᱛᱷᱚᱠ: ᱯᱟᱠᱩᱲ ᱦᱚᱱᱚᱛ ᱛᱷᱚᱠ: ᱥᱟᱱᱛᱟᱲ ᱯᱟᱨᱜᱟᱱᱟ ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱯᱟᱠᱩᱲ ᱦᱚᱱᱚᱛ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱥᱟᱱᱛᱟᱲ ᱯᱟᱨᱜᱟᱱᱟ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱠᱩᱭᱞᱟᱹ ᱠᱷᱟᱫᱟᱱ
ᱵᱟᱨᱯᱚᱞᱟᱥᱤ ᱨᱮᱞ ᱥᱴᱮᱥᱚᱱ
ᱵᱟᱨᱯᱚᱞᱟᱥᱤ ᱨᱮᱞ ᱥᱴᱮᱥᱚᱱ ᱫᱚ ᱥᱟᱢᱟᱝ ᱨᱮᱞ ᱨᱮᱭᱟᱜ ᱢᱟᱞᱫᱟ ᱨᱮᱞ ᱠᱷᱚᱸᱰ ᱛᱟᱹᱨᱤ ᱨᱮᱭᱟᱜ ᱥᱟᱦᱮᱵᱽᱜᱟᱸᱡᱽ ᱞᱩᱯ ᱨᱮᱭᱟᱜ ᱫᱩᱢᱠᱟᱹ-ᱵᱷᱟᱜᱚᱞᱯᱩᱨ ᱞᱟᱭᱤᱱ ᱨᱮᱭᱟᱜ ᱢᱤᱫ ᱨᱮᱞ ᱥᱴᱮᱥᱚᱱ ᱠᱟᱱᱟ᱾ ᱱᱚᱣᱟ ᱫᱚ ᱡᱷᱟᱲᱠᱷᱚᱸᱰ ᱯᱚᱱᱚᱛ ᱨᱮᱭᱟᱜ ᱫᱩᱢᱠᱟᱹ ᱦᱚᱱᱚᱛ ᱨᱮᱭᱟᱜ ᱫᱩᱢᱠᱟᱹ- ᱦᱟᱱᱥᱰᱤᱦᱟ ᱥᱚᱲᱚᱢ ᱟᱲᱮ ᱨᱮ ᱢᱮᱱᱟᱜᱼᱟ᱾
ᱱᱟᱜᱟᱢ
ᱵᱷᱟᱜᱚᱞᱯᱩᱨ ᱨᱮᱞ ᱥᱴᱮᱥᱚᱱ ᱠᱷᱚᱱ ᱢᱟᱱᱫᱟᱨ ᱦᱤᱞ ᱨᱮᱞ ᱥᱴᱮᱥᱚᱱ ᱫᱚ ᱨᱮᱭᱟᱜ ᱢᱤᱴᱟᱨ ᱜᱮᱡ ᱨᱮᱞ ᱰᱟᱦᱟᱨ ᱫᱚ ᱑᱙᱐᱗ ᱥᱮᱨᱢᱟ ᱨᱮ ᱵᱮᱱᱟᱣ ᱞᱮᱱᱟ᱾ ᱱᱚᱣᱟ ᱪᱟᱸᱜᱟ ᱰᱟᱦᱟᱨ ᱫᱚ ᱱᱤᱛ ᱵᱨᱚᱰ ᱜᱮᱡ ᱨᱮ ᱵᱚᱫᱚᱞ ᱟᱠᱟᱱᱟ᱾ ᱒᱓ ᱰᱤᱥᱮᱢᱵᱚᱨ ᱒᱐᱑᱒ ᱨᱮ ᱢᱤᱫ ᱱᱟᱣᱟ ᱴᱨᱮᱠ ᱢᱟᱱᱫᱟᱨ ᱦᱤᱞ ᱠᱷᱚᱱ ᱦᱟᱱᱥᱰᱤᱦᱟ ᱟᱨ ᱡᱩᱱ ᱒᱐᱑᱔ ᱨᱮ ᱫᱩᱢᱠᱟᱹ ᱠᱷᱚᱱ ᱵᱟᱨᱯᱚᱞᱟᱥᱤ ᱦᱟᱹᱵᱤᱫ ᱵᱮᱱᱟᱣ ᱟᱠᱟᱱᱟ, ᱡᱟᱦᱟ ᱫᱚ ᱒᱐᱑᱕ ᱥᱮᱨᱢᱟ ᱠᱷᱚᱱ ᱪᱟᱹᱞᱩ ᱟᱠᱟᱱᱟ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱨᱮᱞ ᱥᱴᱮᱥᱚᱱ ᱛᱷᱚᱠ: ᱫᱩᱢᱠᱟᱹ ᱦᱚᱱᱚᱛ ᱨᱮᱱᱟᱜ ᱨᱮᱞ ᱥᱴᱮᱥᱚᱱ ᱛᱷᱚᱠ: ᱥᱟᱱᱛᱟᱲ ᱯᱟᱨᱜᱟᱱᱟ ᱨᱮᱱᱟᱜ ᱨᱮᱞ ᱥᱴᱮᱥᱚᱱ ᱛᱷᱚᱠ: ᱡᱷᱟᱲᱠᱷᱚᱸᱰ ᱨᱮᱱᱟᱜ ᱨᱮᱞ ᱥᱴᱮᱥᱚᱱ
ᱵᱳᱪᱳ, ᱦᱟᱡᱟᱨᱤᱵᱟᱜᱽ (ᱡᱷᱟᱨᱠᱷᱚᱸᱰ)
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱗᱑᱒ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱘᱘ ᱦᱚᱲ ᱫᱚ ᱐-᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱒.᱓᱖ % ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱓᱗᱑ ᱜᱚᱴᱟᱝ ᱠᱚᱲᱟ ᱟᱨ ᱓᱔᱐ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱙᱑᱔, ᱡᱟᱦᱟᱸ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱙᱕᱖, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱘ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱠᱚᱢ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱗᱕.᱘᱐ % ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱘᱔.᱑᱐ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱙᱙.᱖᱗ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱵᱷᱮᱞᱣᱟᱲᱟ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱦᱟᱡᱟᱨᱤᱵᱟᱜᱽ, ᱥᱚᱫᱚᱨ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞᱟ ᱵᱤᱨᱫᱟᱹᱜᱟᱲ (higher secondary school) ᱫᱚ ᱦᱟᱡᱟᱨᱤᱵᱟᱜᱽ ᱨᱮ ᱢᱮᱱᱟᱜ-ᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱟᱨ ᱥᱚᱨᱠᱟᱨᱤ ᱭᱩᱱᱤᱵᱷᱟᱨᱥᱤᱴᱤ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱦᱟᱡᱟᱨᱤᱵᱟᱜᱽ ᱨᱮ ᱢᱮᱱᱟᱜᱼᱟ ᱾ ᱟᱨ ᱥᱟᱱᱟᱢ ᱠᱷᱚᱱ ᱪᱮᱛᱟᱱ ᱵᱤᱱᱳᱵᱟ ᱵᱷᱟᱣᱮ ᱭᱩᱱᱤᱵᱷᱟᱨᱥᱤᱴᱤ ᱠᱚᱞᱮᱡᱽ ᱢᱮᱱᱟᱜ-ᱟ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱓ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱦᱚᱸ ᱕ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱦᱟᱡᱟᱨᱤᱵᱟᱜᱽ, ᱥᱚᱫᱚᱨ ᱵᱚᱱᱚᱛ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱦᱟᱡᱟᱨᱤᱵᱟᱜᱽ ᱵᱚᱱᱚᱛ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱥᱚᱫᱚᱨ ᱵᱚᱱᱚᱛ ᱨᱮᱱᱟᱜ ᱟᱹᱛᱩ
ᱨᱟᱡᱩ ᱥᱨᱤᱵᱟᱥᱛᱚᱵᱽ
ᱨᱟᱡᱩ ᱥᱨᱤᱵᱟᱥᱛᱚᱵᱽ (ᱡᱟᱱᱟᱢ ᱥᱚᱛᱭᱚ ᱯᱨᱚᱠᱟᱥ ᱥᱨᱤᱵᱟᱥᱛᱚᱵᱚ ᱒᱕ ᱰᱤᱥᱮᱢᱵᱚᱨ ᱑᱙᱖᱓), ᱢᱤᱻᱢᱤᱫ ᱚᱠᱛᱚ ᱜᱚᱡᱳᱫᱷᱚᱨ ᱢᱮᱱᱛᱮ ᱦᱚᱸ ᱠᱚ ᱢᱮᱛᱟᱭ ᱜᱮᱭᱟ ᱾ ᱱᱩᱭ ᱫᱚ ᱢᱤᱫ ᱥᱤᱧᱚᱛᱤᱭᱟ. ᱠᱟᱢᱮᱰᱤᱭᱟᱱ ᱠᱟᱱᱟ ᱾
ᱟᱬᱜᱟᱛ ᱡᱤᱭᱚᱱ
ᱨᱟᱡᱩ ᱫᱚ ᱒᱕ ᱰᱤᱥᱮᱢᱵᱚᱨ ᱑᱙᱖᱓,ᱠᱟᱱᱯᱩᱨ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱢᱤᱫ ᱨᱮᱸᱜᱮᱡ ᱚᱲᱟᱜ ᱨᱮ ᱾ ᱟᱡ ᱵᱟᱵᱟ ᱨᱚᱢᱮᱥ ᱪᱚᱱᱫᱽᱨᱚ ᱥᱨᱤᱵᱟᱥᱛᱚᱵᱚ ᱫᱚ ᱢᱤᱫ ᱚᱱᱚᱞᱤᱭᱟ. ᱛᱟᱦᱮᱸ ᱠᱟᱱᱟᱭ ᱟᱨ ᱩᱱᱤ ᱫᱚ ᱵᱟᱞᱟᱭ ᱠᱟᱠᱟ ᱢᱮᱱᱛᱮ ᱦᱟᱲ ᱠᱚ ᱵᱟᱰᱟᱭ ᱞᱮᱫᱮᱭᱟ ᱾ ᱜᱤᱫᱽᱨᱟ. ᱠᱷᱚᱱᱟᱜ ᱜᱮ ᱦᱚᱲᱟᱜ ᱟᱲᱟᱝ ᱠᱚᱭ ᱞᱟ.ᱭ ᱜᱟᱱ ᱠᱷᱟ.ᱛᱤᱨ ᱨᱟᱡᱩ ᱫᱚ ᱠᱟᱢᱮᱰᱤᱭᱟᱱ ᱵᱮᱱᱟᱜ ᱥᱟᱱᱟ ᱞᱮᱫᱮᱭᱟ ᱾
ᱠᱟ.ᱡᱤ‌ᱡᱤᱭᱟᱱ
ᱨᱟᱡᱩ ᱫᱚ ᱥᱤᱧᱚᱛ ᱟᱨ ᱫᱤᱥᱚᱴ ᱵᱟᱨᱦᱮ ᱠᱚᱨᱮ ᱦᱚᱸ ᱥᱴᱮᱡᱽ ᱥᱳ ᱠᱚᱨᱟᱣ ᱟᱠᱟᱫᱟᱭ ᱾ ᱯᱩᱭᱞᱩ ᱯᱩᱭᱞᱩ ᱩᱱᱤ ᱚ,ᱤᱭᱚ ᱠᱮᱥᱮᱴ ᱟᱨ ᱥᱤᱰᱤ ᱠᱚᱭ ᱨᱤᱞᱤᱡᱮᱫ ᱛᱟᱦᱮᱸᱫ ᱾ ᱯᱤᱭᱞᱩ ᱨᱮ ᱫᱚ ᱟᱡ ᱚᱢᱤᱛᱚᱵᱽ ᱵᱚᱪᱚᱱ-ᱟᱜ ᱨᱩᱯ ᱞᱮᱠᱟᱛᱮᱭ ᱥᱟᱡᱟᱜ ᱛᱟᱦᱮᱸᱫ ᱾
ᱵᱚᱞᱤᱣᱩᱰ ᱯᱷᱤᱞᱢ ᱠᱚᱨᱮ ᱠᱷᱟᱴᱚ ᱠᱷᱟᱴᱚ ᱨᱳᱞ ᱠᱚᱨᱮ ᱠᱟ.ᱢᱤ ᱮᱦᱚᱵᱽ ᱠᱮᱫᱟᱭ ᱾ ᱨᱚᱡᱚᱥᱨᱤ ᱯᱨᱚᱰᱚᱠᱥᱚᱱ ᱯᱷᱤᱞᱢ ᱢᱮᱱᱮ ᱯᱭᱟᱨ ᱠᱤᱭᱟ ᱨᱮ ᱠᱟ.ᱢᱤ ᱞᱮᱫ-ᱟ ᱾ ᱟᱨ ᱠᱷᱟᱴᱚ‌ ᱠᱷᱟᱴᱚ ᱨᱳᱞ ᱠᱚ ᱡᱮᱢᱚᱱ ᱵᱟᱡᱤᱜᱚᱨ ᱟᱨ ᱵᱚᱢᱵᱮ ᱴᱳ ᱜᱳᱣᱟ ᱾ ᱩᱱᱤ ᱫᱚ ᱵᱚᱞᱤᱣᱩᱰ ᱟᱢᱫᱟᱱᱤ ᱟᱛᱷᱟᱱᱤ ᱠᱷᱚᱨᱪᱚ ᱨᱩᱯᱮᱭᱟ ᱯᱷᱤᱞᱢ ᱨᱮ ᱟᱠᱴᱚᱨ ᱟᱨ ᱠᱚᱢᱮᱰᱤᱭᱟᱱ ᱞᱮᱠᱟᱭ ᱠᱟ.ᱢᱤ ᱞᱮᱫ-ᱟ ᱾
ᱨᱟᱢᱩ ᱵᱤᱜᱽ ᱵᱟᱫ (ᱦᱤᱱᱫᱤ ᱥᱤᱡᱚᱱ ᱓) ᱨᱮ ᱥᱮᱞᱮᱫ ᱞᱮᱱᱟᱭ ᱟᱨ ᱵᱟᱨ ᱪᱟᱸᱫᱚ ᱠᱷᱚᱱ ᱵᱤᱥᱛᱤ ᱛᱟᱦᱮᱸ ᱛᱟᱭᱚᱢ ᱔ ᱰᱤᱥᱮᱢᱱᱴᱵᱚᱨ ᱒᱐᱐᱙ ᱨᱮ ᱠᱚ ᱵᱷᱳᱴ ᱚᱪᱚᱜ ᱠᱮᱫᱮᱭᱟ ᱾ ᱚᱱᱟ ᱛᱟᱭᱚᱢ ᱨᱟᱡᱩ ᱫᱚ ᱠᱚᱢᱮᱰᱤ ᱠᱚ ᱢᱟᱦᱟ ᱢᱩᱠᱟᱵᱤᱞᱟ ᱨᱮ ᱵᱷᱟᱜᱽ ᱦᱟᱛᱟᱣ ᱞᱮᱫ-ᱟ ᱾ ᱒᱐᱑᱓ ᱨᱮ ᱨᱟᱡᱩ ᱟᱨ ᱟᱡ ᱵᱟ.ᱦᱩ ᱛᱤᱠᱤᱱ ᱢᱮᱥᱟ ᱟᱛᱮ ᱱᱟᱪ ᱵᱚᱞᱤᱭᱮ ᱥᱤᱡᱚᱱ ᱖ ᱨᱮ ᱵᱷᱟᱜᱽ ᱠᱤᱱ ᱦᱟᱛᱟᱣ ᱞᱮᱫ-ᱟ ᱾ ᱡᱟᱦᱟᱸ ᱫᱚ ᱥᱴᱟᱨᱯᱞᱚᱥ ᱨᱮᱭᱟᱜ ᱢᱤᱫ ᱡᱚᱲ ᱮᱱᱮᱡ ᱠᱚᱢᱯᱤᱴᱤᱥᱚᱱ ᱠᱟᱱᱟ ᱾ ᱟᱨ ᱦᱚᱸ ᱠᱟᱢᱮᱰᱤ ᱱᱟᱭᱤᱴᱥ ᱣᱤᱛᱷ ᱠᱚᱯᱤᱞ ᱨᱮ ᱦᱚᱸ ᱧᱮᱞ ᱞᱮᱱᱟᱭ ᱾
ᱟᱨ ᱦᱚᱸ ᱢᱚᱡᱟᱠ ᱢᱚᱡᱟᱠ ᱢᱮ ᱨᱮ ᱠᱟ.ᱢᱤ ᱞᱮᱫ-ᱟ, ᱡᱟᱦᱟᱸ ᱫᱚ 'ᱫᱤ ᱤᱱᱰᱤᱭᱟᱱ ᱢᱚᱡᱟᱠ ᱞᱤᱜᱽ' ᱦᱚᱸ ᱠᱚ ᱧᱩᱛᱩᱢᱟᱜ-ᱟ ᱾ ᱱᱚᱶᱟ ᱫᱚ ᱥᱴᱟᱱᱰ ᱚᱯ ᱠᱚᱢᱮᱰᱤ ᱥᱳ ᱠᱟᱱᱟ ᱟᱨ ᱞᱟᱭᱤᱯᱷ ᱳᱠᱮ ᱨᱮ ᱯᱟᱨᱥᱟᱞ ᱞᱮᱱᱟ ᱾
ᱨᱚᱣᱤᱪᱚᱱᱫᱽᱨᱚᱱ ᱚᱥᱣᱤᱱ
ᱨᱚᱣᱤᱪᱚᱱᱫᱽᱨᱚᱱ ᱚᱥᱣᱤᱱ ᱢᱤᱫ ᱥᱤᱧᱚᱛ ᱠᱨᱤᱠᱮᱴ ᱠᱷᱤᱞᱚᱸᱰ ᱠᱟᱱᱟᱭ ᱡᱟᱦᱟᱸᱭ ᱜᱮᱹᱫᱟᱭ ᱪᱟᱵᱟᱫᱟ ᱟᱨ ᱵᱚᱞ ᱫᱟᱞᱟᱭ ᱵᱟᱱᱟᱨ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜ ᱠᱟᱱᱟᱭ᱾ ᱚᱱᱤᱞ ᱠᱚᱸᱵᱽᱞᱣ ᱞᱮᱠᱟ ᱜᱮ ᱨᱚᱣᱤᱪᱚᱱᱫᱽᱨᱚᱱ ᱚᱥᱣᱤᱱ ᱦᱚᱸ ᱤᱧᱡᱤᱱᱤᱭᱚᱨᱤᱝ ᱨᱮᱱᱟᱜ ᱚᱞᱚᱜ ᱤᱠᱟ ᱠᱟᱛᱮᱜ ᱠᱨᱤᱠᱮᱴ ᱨᱮ ᱠᱮᱨᱤᱭᱟᱨ ᱵᱟᱱᱟᱣ ᱞᱟᱹᱜᱤᱫ ᱮᱛᱚᱦᱚᱵ ᱮ ᱮᱢ ᱠᱮᱫᱼᱟ᱾ ᱚᱯᱷ ᱵᱨᱮᱠ ᱥᱯᱤᱱ ᱪᱟᱵᱟᱫ ᱟᱱᱤᱡ ᱚᱥᱣᱤᱱ ᱫᱚ ᱒᱐᱐᱖-᱐᱗ ᱨᱮ ᱛᱟᱢᱤᱞ ᱱᱟᱰᱩ ᱥᱮᱫ ᱠᱷᱚᱱ ᱠᱷᱤᱞᱚᱸᱰ ᱥᱟᱶᱛᱮ ᱒᱐ ᱠᱷᱚᱱ ᱦᱚᱸ ᱠᱚᱢ ᱚᱥᱟᱛ ᱨᱮ ᱣᱤᱠᱮᱴ ᱮ ᱡᱷᱟᱴᱠᱟ ᱟᱠᱟᱫᱟ᱾ ᱢᱮᱱᱠᱟᱷᱟᱱ ᱱᱚᱶᱟ ᱥᱤᱡᱟᱱ ᱨᱮ ᱠᱚᱞᱟᱭᱤ ᱨᱮᱱᱟᱜ ᱪᱚᱴ ᱠᱷᱟᱹᱛᱤᱨ ᱛᱮ ᱚᱥᱣᱤᱱ ᱱᱚᱶᱟ ᱠᱚ ᱨᱮ ᱵᱟᱝ ᱮ ᱥᱚᱫᱚᱨ ᱫᱟᱲᱮᱭᱟᱜ ᱠᱟᱱᱟ᱾ ᱑᱐᱐᱗ ᱨᱮ ᱚᱥᱣᱤᱱ ᱟᱭᱤ ᱯᱤ ᱮᱞ ᱨᱮᱱᱟᱜ ᱞᱟᱜᱟᱛᱟᱨ ᱥᱟᱱᱫᱟᱨ ᱨᱩᱣᱟᱹᱲ ᱠᱮᱫᱼᱟᱭ᱾ ᱪᱮᱱᱱᱟᱭᱤ ᱥᱩᱯᱟᱨ ᱠᱤᱝ ᱥᱮᱫ ᱠᱷᱚᱱ ᱱᱩᱭ ᱥᱯᱤᱱᱟᱨ ᱫᱚ ᱟᱹᱰᱤ ᱱᱟᱯᱟᱭ ᱮ ᱥᱚᱫᱚᱨ ᱞᱮᱫᱼᱟ ᱟᱨ ᱛᱟᱢᱤᱞ ᱱᱟᱰᱩ ᱥᱮᱫ ᱠᱷᱚᱱ ᱦᱚᱸ ᱵᱮᱴ ᱟᱨ ᱜᱮᱸᱫᱟ ᱱᱟᱱᱟᱨ ᱨᱮᱱᱟᱜ ᱜᱮ ᱱᱟᱯᱟᱭ ᱮ ᱥᱚᱫᱚᱨ ᱞᱮᱫᱼᱟ᱾ ᱒᱐᱑᱐ ᱨᱮᱱᱟᱜ ᱮᱛᱚᱦᱚᱵ ᱨᱮ ᱚᱥᱣᱤᱱ ᱫᱚ ᱴᱤᱢ ᱤᱱᱰᱤᱭᱟ ᱥᱮᱫ ᱠᱷᱚᱱ ᱠᱷᱮᱞᱚᱸᱰ ᱨᱮᱱᱟᱜ ᱫᱟᱣ ᱮ ᱧᱟᱢ ᱠᱮᱫᱼᱟ᱾ ᱚᱥᱣᱤᱱ ᱫᱚ ᱟᱡᱟᱜ ᱒᱐᱐ ᱫᱷᱟᱣ ᱣᱤᱠᱮᱴ ᱱᱭᱩᱡᱤᱞᱮᱸᱰ ᱠᱨᱤᱠᱮᱴ ᱴᱤᱢ ᱵᱤᱨᱚᱫᱷ ᱨᱮ ᱜᱨᱤᱱᱮᱯᱟᱨᱠ ᱥᱴᱮᱰᱤᱭᱟᱢ, ᱠᱟᱱᱯᱩᱨ ᱨᱮ ᱒᱖ ᱥᱮᱯᱴᱮᱢᱵᱚᱨ ᱦᱤᱞᱚᱜ ᱦᱩᱭ ᱞᱮᱱ ᱛᱟᱦᱮᱱᱟ ᱥᱟᱶᱛᱮ ᱱᱚᱶᱟ ᱥᱤᱧᱚᱛ ᱨᱮᱱᱟᱜ ᱫᱚᱥᱟᱨ ᱥᱟᱱᱟᱢ ᱠᱷᱚᱱ ᱥᱯᱤᱰ ᱒᱐᱐ ᱣᱤᱠᱮᱴ ᱦᱟᱛᱟᱣ ᱟᱱᱤᱡ ᱦᱚᱸᱭ ᱵᱟᱱᱟᱣ ᱮᱱᱟ᱾
ᱨᱟᱡᱩ ᱥᱨᱤᱵᱟᱥᱛᱚᱵᱽ
ᱱᱤᱡᱮᱨ ᱡᱤᱭᱚᱱ
ᱨᱟᱡᱩ ᱑ ᱡᱩᱞᱟᱭ ᱑᱙᱙᱓ ᱨᱮ ᱞᱚᱠᱷᱱᱚᱣ ᱨᱤᱱᱤᱡ ᱥᱤᱠᱷᱟ ᱧᱩᱛᱩᱢᱟᱱ ᱠᱩᱲᱤ ᱵᱟᱯᱞᱟ ᱠᱟᱱᱟᱭ ᱾ ᱱᱩᱠᱤᱱ ᱛᱤᱨᱤ ᱯᱩᱨᱩᱥ ᱨᱮᱱ ᱫᱚ ᱚᱱᱛᱚᱨᱟ ᱟᱨ ᱟᱭᱩᱥᱢᱟᱱ ᱧᱩᱨᱩᱢ ᱛᱮ ᱵᱟᱨᱭᱟ ᱜᱤᱫᱽᱨᱟ. ᱢᱮᱱᱟᱜ ᱠᱤᱱ ᱛᱟ.ᱠᱤᱱᱟ ᱾ ᱨᱟᱡᱩ ᱯᱟᱠᱤᱥᱛᱟᱱ ᱟᱨ ᱚᱱᱰᱚᱨ ᱣᱟᱞᱰ ᱰᱚᱱ ᱫᱟᱣᱫᱽ ᱤᱵᱽᱨᱟᱦᱤᱢ ᱪᱮᱛᱟᱱ ᱨᱮ ᱠᱚᱢᱮᱰᱤ ᱠᱷᱟ‌ᱛᱤᱨ ᱒᱐᱑᱐ ᱨᱮ ᱯᱟᱠᱤᱥᱛᱟᱱ ᱯᱟᱦᱴᱟ ᱠᱷᱟᱱ ᱜᱚᱡᱮ ᱞᱟ.ᱜᱤᱱ ᱫᱷᱚᱢᱚᱠ ᱠᱟ ᱮᱢᱟᱫᱤᱭᱟ ᱾
ᱱᱟᱢᱚᱠᱠᱚᱞ ᱦᱚᱱᱚᱛ
ᱱᱟᱢᱚᱠᱠᱚᱞ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱛᱟᱢᱤᱞᱱᱟᱰᱩ ᱯᱚᱱᱚᱛ ᱨᱮᱱᱟᱜ ᱓᱘ ᱦᱚᱱᱚᱛ (ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱦᱚᱱᱚᱛ) ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱦᱚᱱᱚᱛ ᱫᱚ ᱒᱕ ᱡᱩᱞᱟᱭ ᱑᱙᱙᱖ ᱥᱟᱞ ᱨᱮ ᱦᱮᱰᱠᱩᱣᱟᱴᱚᱨ ᱞᱮᱠᱟᱛᱮ ᱱᱟᱢᱚᱠᱠᱚᱞ ᱥᱚᱦᱚᱨ ᱥᱟᱶ ᱥᱟᱞᱮᱢ ᱦᱚᱱᱚᱛ ᱠᱷᱚᱱ ᱦᱟᱴᱤᱧ ᱞᱮᱱ ᱛᱟᱦᱮᱸᱫ ᱟᱨ ᱑ ᱡᱟᱱᱩᱣᱟᱨᱤ ᱑᱙᱙᱗ ᱥᱟᱞ ᱠᱷᱚᱱ ᱯᱷᱩᱨᱜᱟᱹᱞ ᱞᱮᱠᱟᱛᱮ ᱠᱟᱹᱢᱤ ᱞᱟᱹᱜᱤᱫ ᱮᱦᱚᱵ ᱞᱮᱫ ᱛᱟᱦᱮᱸᱫ ᱾ ᱦᱚᱱᱚᱛ ᱨᱮ ᱮᱭᱟᱭ ᱛᱟᱞᱩᱠ (ᱥᱟᱵᱽᱰᱤᱵᱤᱡᱚᱱ) ᱢᱮᱱᱟᱜᱼᱟ : ᱛᱤᱨᱩᱪᱮᱝᱜᱚᱰᱮ, ᱱᱟᱢᱚᱠᱠᱚᱞ, ᱨᱟᱥᱤᱯᱩᱨᱚᱢ, ᱯᱚᱨᱚᱢᱚᱛᱷᱤᱼᱵᱷᱮᱞᱩᱨ, ᱥᱮᱸᱫᱟᱢᱚᱝᱜᱚᱞᱚᱢ, ᱠᱩᱢᱟᱨᱯᱚᱞᱚᱭᱚᱢ, ᱠᱚᱞᱞᱤ ᱦᱤᱞᱥ ᱟᱨ ᱢᱚᱦᱱᱩᱨ ᱾ ᱱᱚᱶᱟ ᱵᱟᱨᱭᱟ ᱨᱟᱡᱽᱥᱣᱟ ᱠᱷᱚᱸᱰ ᱢᱮᱱᱟᱜᱼᱟ : ᱛᱤᱨᱩᱪᱮᱝᱜᱚᱰᱮ ᱟᱨ ᱱᱟᱢᱚᱠᱠᱚᱞ ᱾ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱱᱟᱢᱚᱠᱠᱚᱞ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱑,᱗᱒᱖,᱖᱐᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱠᱟᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱘᱖ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱛᱟᱦᱮᱸ ᱠᱟᱱᱟ ᱟᱨ ᱦᱚᱲ ᱮᱞ ᱞᱮᱠᱟᱛᱮ ᱛᱤᱨᱩᱪᱮᱝᱜᱚᱰᱮ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱱᱟᱢᱚᱠᱠᱚᱞ ᱦᱚᱱᱚᱛ ᱫᱚ ᱚᱛᱱᱚᱜ ᱞᱮᱠᱟᱛᱮ ᱠᱚᱝᱜᱩ ᱱᱟᱰᱩ ᱴᱚᱴᱷᱟ ᱠᱷᱚᱱ ᱥᱟᱹᱜᱟᱹᱭ ᱢᱮᱱᱟᱜᱼᱟ ᱾ ᱦᱚᱱᱚᱛ ᱟᱡᱟᱜ ᱢᱟᱨᱟᱝ ᱯᱚᱞᱴᱨᱤ ᱠᱟᱹᱨᱜᱟᱲ, ᱵᱤᱞᱤ ᱥᱤᱨᱡᱚᱱ ᱟᱨ ᱞᱳᱨᱤ ᱵᱳᱰᱤᱼᱵᱤᱞᱰᱤᱝ ᱠᱟᱹᱨᱜᱟᱲ ᱞᱟᱹᱜᱤᱫ ᱛᱮ ᱯᱷᱮᱢᱚᱥ ᱟᱠᱟᱱᱟ, ᱚᱠᱚᱭ ᱞᱟᱹᱜᱤᱫ ᱱᱚᱶᱟ ᱥᱟᱨᱟ ᱞᱮᱛᱟᱨ "ᱵᱤᱞᱤ ᱥᱚᱦᱚᱨ" ᱟᱨ "ᱮᱛᱚᱢ ᱥᱤᱧᱚᱛ ᱨᱮᱱᱟᱜ ᱥᱟᱜᱟᱲᱚᱢ ᱛᱟᱞᱢᱟ" ᱠᱚ ᱢᱮᱛᱟᱜᱼᱟ ᱾
ᱚᱛᱱᱚᱜ
ᱱᱟᱢᱚᱠᱠᱚᱞ ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱓,᱓᱖᱘.᱒᱑ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱦᱚᱱᱚᱛ ᱠᱚᱧᱮ ᱨᱮ ᱥᱟᱞᱮᱢ ᱦᱚᱱᱚᱛ ᱛᱮ ᱜᱷᱮᱨᱟᱣ ᱟᱠᱟᱱᱟ; ᱥᱟᱢᱟᱝ ᱨᱮ ᱛᱤᱨᱩᱪᱤᱨᱟᱯᱚᱞᱞᱤ ᱦᱚᱱᱚᱛ, ᱮᱛᱚᱢ ᱨᱮ ᱠᱚᱨᱩᱨ ᱦᱚᱱᱚᱛ ᱦᱚᱛᱮᱛᱮ ᱟᱨ ᱯᱟᱪᱮ ᱨᱮ ᱤᱨᱚᱰ ᱦᱚᱱᱚᱛ ᱦᱚᱛᱮᱛᱮ ᱾
ᱦᱚᱲ ᱮᱞᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱱᱟᱢᱚᱠᱠᱚᱞ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱑,᱗᱒᱖,᱖᱐᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱘᱖ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱛᱟᱦᱮᱸ ᱠᱟᱱᱟ ᱾ ᱜᱩᱴ ᱑᱕᱐,᱖᱙᱙ ᱛᱩᱨᱩᱭ ᱥᱟᱞ ᱠᱷᱚᱱ ᱠᱚᱢ ᱩᱢᱚᱨ ᱠᱚᱠᱚ ᱛᱟᱦᱮᱸ ᱠᱟᱱᱟ, ᱚᱠᱟᱨᱮ ᱗᱘,᱗᱕᱔ ᱠᱚᱲᱟ ᱟᱨ ᱗᱑,᱙᱔᱕ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱟᱜ ᱦᱚᱲ ᱮᱞ ᱫᱚ ᱒᱐.᱗% ᱟᱨ ᱟᱹᱫᱤᱵᱟᱹᱥᱤ ᱟᱜ ᱦᱚᱲ ᱮᱞ ᱓.᱓% ᱢᱮᱱᱟᱜᱼᱟ ᱾ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱗᱒.᱙᱙% ᱨᱮᱱᱟ ᱵᱟᱨᱟᱵᱟᱹᱨᱤ ᱠᱷᱟᱱᱮᱢ ᱦᱚᱱᱚᱛ ᱨᱮᱢᱟᱜ ᱥᱮᱪᱮᱫ ᱖᱘.᱑᱒% ᱛᱟᱦᱮᱸ ᱠᱟᱱᱟ ᱾ ᱦᱚᱱᱚᱛ ᱨᱮ ᱜᱩᱴ ᱔᱗᱕,᱕᱑᱑ ᱚᱲᱟᱜ ᱛᱟᱦᱮᱸ ᱠᱟᱱᱟ ᱾
ᱥᱟᱜᱟᱲᱚᱢ
ᱱᱚᱢᱚᱠᱠᱚᱞ ᱨᱮ ᱥᱟᱜᱟᱲᱚᱢ ᱠᱟᱹᱢᱤ ᱨᱮᱱᱟᱜ ᱢᱩᱬ ᱴᱚᱴᱷᱟ ᱠᱟᱱᱟ ᱾ ᱱᱚᱢᱚᱠᱠᱚᱞ ᱠᱷᱚᱱ ᱢᱟᱨᱟᱝ ᱮᱞ ᱨᱮ ᱛᱷᱚᱠ ᱜᱟᱹᱰᱤ ᱟᱨ ᱞᱳᱨᱤ ᱯᱩᱨᱟᱹ ᱥᱤᱧᱚᱛ ᱨᱮ ᱪᱟᱞᱟᱜ ᱠᱟᱱᱟ ᱾ ᱱᱚᱢᱚᱠᱠᱚᱞ ᱨᱮ ᱟᱹᱰᱤ ᱴᱨᱟᱠ ᱵᱚᱰᱤ ᱵᱚᱞᱰ ᱣᱚᱨᱠᱥᱚᱯ ᱢᱮᱱᱟᱜᱼᱟ ᱾ ᱱᱚᱶᱟ ᱥᱚᱦᱚᱨ ᱕᱐᱐᱐ ᱠᱷᱚᱱ ᱰᱮᱦᱮᱨ ᱴᱨᱟᱠ ᱣᱚᱨᱠᱥᱚᱯ ᱢᱮᱱᱟᱜᱼᱟ ᱾ ᱱᱚᱶᱟ ᱠᱚᱧᱮ (ᱥᱟᱞᱮᱢ, ᱵᱤᱞᱞᱩᱯᱩᱨᱢ, ᱫᱷᱚᱨᱢᱚᱯᱩᱨᱤ, ᱠᱨᱤᱥᱱᱟᱜᱤᱨᱤ ᱟᱨ ᱵᱟᱸᱜᱽᱞᱳᱨ), ᱥᱟᱢᱟᱝ (ᱛᱤᱨᱩᱪᱤᱨᱟᱯᱚᱞᱞᱤ, ᱛᱚᱝᱦᱡᱟᱣᱩᱨ, ᱛᱷᱤᱨᱩᱵᱚᱨᱩᱨ ᱟᱨ ᱱᱚᱜᱽᱯᱚᱴᱴᱤᱱᱚᱢ), ᱮᱛᱚᱢ (ᱠᱚᱨᱩᱨ, ᱰᱤᱝᱰᱩᱜᱚᱞ, ᱢᱟᱫᱩᱨᱟᱹᱭ, ᱛᱤᱭᱩᱱᱚᱞᱵᱮᱞᱤ ᱟᱨ ᱠᱟᱱᱭᱟᱠᱩᱢᱟᱨᱤ) ᱞᱟᱹᱜᱤᱫ ᱛᱮ ᱵᱟᱥ ᱰᱟᱦᱟᱨ ᱞᱮᱠᱟᱛᱮ ᱮᱴᱟᱜ ᱦᱚᱱᱚᱛ ᱡᱚᱲᱟᱣ ᱨᱮᱱᱟᱜ ᱢᱩᱬ ᱛᱟᱞᱢᱟ ᱠᱟᱱᱟ ᱾) ᱟᱨ ᱯᱟᱪᱮ (ᱤᱨᱚᱰ, ᱠᱚᱭᱟᱢᱵᱟᱴᱩᱨ, ᱛᱩᱨᱩᱯᱩᱨ ᱟᱨ ᱱᱤᱞᱜᱤᱨᱤ) ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱛᱟᱢᱤᱞᱱᱟᱰᱩ ᱨᱮᱱᱟᱜ ᱦᱚᱱᱚᱛ ᱠᱚ ᱛᱷᱚᱠ:ᱛᱟᱢᱤᱞᱱᱟᱰᱩ ᱨᱮ ᱑᱙᱙᱗ ᱥᱟᱞ ᱨᱮ ᱛᱷᱟᱯᱚᱱᱟᱜ ᱠᱚ
ᱢᱟᱱᱠᱟᱪᱚᱨ
ᱢᱟᱱᱠᱟᱪᱚᱨ ᱫᱚ ᱥᱤᱧᱚᱛ ᱫᱤᱥᱚᱢ ᱟᱥᱟᱢ ᱯᱚᱱᱚᱛ ᱨᱮᱭᱟᱜ ᱮᱛᱚᱢ ᱥᱟᱞᱢᱟᱨᱟ ᱢᱟᱱᱠᱟᱪᱚᱨ ᱨᱮ ᱢᱮᱱᱟᱜ ᱢᱤᱫᱴᱮᱱ ᱱᱟᱝᱜᱽᱨᱟᱦᱟ ᱠᱟᱱᱟ| ᱱᱤᱭᱟᱹ ᱱᱟᱝᱜᱽᱨᱟᱦᱟ ᱫᱚ ᱒᱗ ᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ| ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱱᱚᱣᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱫᱚ ᱛᱟᱸᱦᱮ ᱠᱟᱱᱟ ᱞᱮᱠᱷᱟ ᱜᱩᱴᱺ ᱑᱖,᱑᱒᱖ ᱡᱚᱱᱟ|ᱱᱤᱭᱟᱹ ᱱᱟᱝᱜᱽᱨᱟᱦᱟ ᱫᱚ ᱮᱛᱚᱢ ᱥᱟᱢᱟᱝ ᱥᱤᱧᱚᱛ ᱨᱮᱭᱟᱜ ᱮᱛᱚᱢ ᱯᱟᱪᱷᱮ ᱩᱛᱟᱹᱨ ᱨᱮ ᱢᱮᱱᱟᱜ ᱟᱠᱟᱫᱟ|
ᱚᱛᱱᱚᱛ
ᱢᱟᱱᱠᱟᱪᱚᱨ ᱨᱮᱭᱟᱜ ᱞᱚᱠᱮᱥᱱ ᱫᱚ ᱦᱩᱭᱩᱜ ᱠᱟᱱᱟ 25.53°N 89.87°E| ᱱᱤᱭᱟᱹ ᱡᱟᱟᱭᱜᱟ ᱫᱚ ᱒᱗ ᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱟᱱᱟ|
ᱨᱟᱡᱟᱨᱤ
ᱢᱟᱱᱠᱟᱪᱚᱨ ᱫᱚ ᱫᱷᱩᱵᱽᱲᱤ ᱞᱚᱠ ᱥᱚᱵᱷᱟ ᱴᱚᱴᱷᱟ ᱨᱮᱭᱟᱜ ᱦᱤᱸᱥ ᱠᱟᱱᱟ, ᱱᱚᱱᱰᱮ ᱱᱤᱡ ᱮᱢᱹ ᱯᱤᱹ ᱮᱹᱟᱭᱹᱭᱩᱹᱰᱤᱹᱮᱯᱷᱹ ᱨᱮᱱ ᱯᱟᱨᱥᱮᱛ ᱵᱚᱫᱚᱨᱚᱫᱫᱤᱱ ᱟᱟᱡᱽᱢᱚ ᱠᱟᱱᱟᱭ| ᱱᱤᱭᱟᱹ ᱫᱚ ᱟᱨᱦᱚᱸ ᱯᱚᱱᱚᱛ ᱫᱚᱨᱵᱟᱨ ᱨᱮᱭᱟᱜ ᱒᱑ ᱮᱞ ᱢᱟᱱᱠᱟᱪᱚᱨ ᱴᱚᱴᱷᱟ ᱨᱮ ᱯᱟᱲᱟᱣ ᱟᱠᱟᱱᱟ| ᱒᱐᱑᱖ ᱥᱮᱨᱢᱟ ᱨᱮᱭᱟᱜ ᱵᱟᱪᱷᱱᱟᱣ ᱨᱮ ᱢᱟᱱᱚᱛᱟᱱ ᱢᱚᱛᱤᱭᱚᱨ ᱨᱚᱦᱢᱟᱱ ᱢᱚᱱᱰᱚᱞ ᱫᱚ ᱱᱚᱱᱰᱮᱱᱤᱡ ᱮᱢᱹᱮᱞᱹᱮᱹ ᱦᱩᱭᱮᱱᱟ|
ᱥᱟ.ᱠᱷᱭᱟ.ᱛ
ᱛᱷᱚᱠ:ᱱᱟᱝᱜᱽᱨᱟᱦᱟ ᱛᱷᱚᱠ:ᱚᱛᱱᱚᱛ
ᱯᱩᱨᱩᱞᱤᱭᱟᱹ ᱒ ᱵᱚᱱᱚᱛ
ᱚᱛᱱᱚᱜ
ᱜᱚᱞᱟᱢᱟᱨᱟ, ᱯᱩᱨᱩᱞᱤᱭᱟᱹ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱢᱤᱫ ᱯᱟᱸᱪᱟᱭᱟᱛ 23.43002°N, 86.37709°W ᱨᱮ ᱢᱮᱱᱟᱜᱼᱟ ᱾
ᱯᱩᱨᱩᱞᱤᱭᱟᱹ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱫᱚ ᱦᱚᱱᱚᱛ ᱨᱮᱱᱟᱜ ᱛᱟᱞᱟ ᱥᱮᱦᱮᱫ ᱨᱮ ᱢᱮᱱᱟᱜᱼᱟ ᱾ ᱠᱟᱸᱜᱚᱥᱵᱟᱛᱤ ᱜᱟᱰᱟ ᱫᱚ ᱯᱩᱨᱩᱞᱤᱭᱟᱹ ᱒ ᱟᱨ ᱯᱩᱨᱩᱞᱤᱭᱟᱹ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱟᱞᱟ ᱥᱤᱢᱟᱹᱭ ᱵᱮᱱᱟᱣᱟ ᱾ ᱪᱮᱛᱟᱱ ᱠᱟᱸᱜᱚᱥᱵᱟᱛᱤ ᱜᱷᱟᱹᱴᱤ ᱨᱮ ᱞᱟᱛᱟᱨ ᱪᱮᱛᱟᱱ ᱚᱛ ᱢᱮᱱᱟᱜᱼᱟ ᱟᱨ ᱩᱥᱩᱞ ᱫᱚ ᱒᱐᱐ ᱠᱷᱚᱱ ᱓᱐᱐ ᱢᱤᱴᱚᱨ ᱫᱷᱟᱹᱨᱤᱡ ᱢᱮᱱᱟᱜᱼᱟ ᱟᱨ ᱥᱟᱫᱷᱟᱨᱚᱱ ᱫᱟᱨᱥᱟᱬ ᱫᱚ ᱯᱟᱪᱮ ᱠᱷᱚᱱ ᱥᱟᱢᱟᱝ ᱟᱨ ᱮᱛᱚᱢ ᱥᱟᱢᱟᱝ ᱥᱮᱦᱮᱫ ᱢᱮᱱᱟᱜᱼᱟ ᱾
ᱯᱩᱨᱩᱞᱤᱭᱟᱹ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱯᱟᱲᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱦᱩᱲᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱯᱩᱨᱩᱞᱤᱭᱟᱹ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮᱱᱟᱜ ᱢᱤᱫ ᱴᱷᱟᱶ ᱟᱨ ᱯᱟᱪᱮ ᱨᱮ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱵᱚᱠᱟᱨᱚ ᱦᱚᱱᱚᱛ ᱨᱮ ᱪᱚᱱᱫᱚᱱᱠᱤᱭᱟᱨᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱯᱩᱨᱩᱞᱤᱭᱟᱹ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱓᱑᱐.᱑᱐ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱢᱤᱫᱴᱟᱹᱝ ᱯᱟᱸᱪᱟᱭᱟᱛ ᱥᱟᱢᱤᱛᱤ, ᱙ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ, ᱑᱑᱔ ᱜᱚᱴᱟᱝ ᱜᱨᱟᱢ ᱥᱚᱸᱥᱚᱫᱽ (ᱟᱹᱛᱩ ᱵᱟᱹᱭᱥᱤ), ᱑᱑᱖ ᱜᱚᱴᱟᱝ ᱢᱚᱣᱡᱟ, ᱑᱐᱑ ᱜᱚᱴᱟᱝ ᱟᱹᱛᱩ ᱟᱨ ᱵᱟᱨᱭᱟ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱢᱮᱱᱟᱜᱼᱟ ᱾ ᱯᱩᱨᱩᱞᱤᱭᱟᱹ (ᱢᱩᱯᱷᱥᱤᱞ) ᱟᱨ ᱯᱩᱨᱩᱞᱤᱭᱟᱹ (ᱱᱚᱜᱚᱨ) ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱵᱳᱸᱜᱟᱵᱟᱨᱤ, ᱯᱤ ᱳ - ᱵᱤᱵᱮᱠᱟᱱᱟᱱᱫᱟᱱᱚᱜᱚᱨ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱯᱩᱨᱩᱞᱤᱭᱟᱹ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱖᱙,᱔᱘᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑᱕᱗,᱘᱖᱒ ᱦᱚᱲ ᱫᱚ ᱟᱹᱛᱩ ᱨᱮ ᱑᱑,᱖᱒᱖ ᱦᱚᱲ ᱫᱚ ᱥᱚᱦᱚᱨ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱒᱕,᱔᱓᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱔᱖,᱐᱓᱙ (᱒᱗.᱑᱖%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱘,᱒᱑᱓ (᱔.᱘᱕%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱯᱩᱨᱩᱞᱤᱭᱟᱹ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱦᱚᱲ ᱞᱮᱠᱷᱟ ᱞᱮᱠᱷᱟ ᱥᱚᱦᱚᱨ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱨᱟᱜᱷᱚᱵᱽᱯᱩᱨ (᱕,᱗᱔᱘) ᱟᱨ ᱦᱩᱛᱢᱩᱨᱟ (᱕,᱘᱗᱘) ᱾
ᱯᱩᱨᱩᱞᱤᱭᱟᱹ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱟᱨᱟᱝ ᱟᱹᱛᱩ ᱠᱚ (᱔,᱐᱐᱐+ ᱦᱚᱲ ᱮᱞ ᱟᱜ) ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱵᱳᱸᱜᱟᱵᱟᱨᱤ (᱔,᱒᱑᱕), ᱥᱤᱦᱩᱞᱤ (᱔,᱕᱕᱑) ᱟᱨ ᱪᱷᱚᱨᱨᱟ (᱖,᱑᱓᱑) ᱾
ᱯᱩᱨᱩᱞᱤᱭᱟᱹ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱮᱴᱟᱜ ᱟᱹᱛᱩ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱯᱤᱸᱰᱨᱟ (᱒,᱕᱑᱒), ᱵᱷᱟᱸᱜᱽᱲᱟ (᱒,᱘᱒᱔), ᱵᱮᱞᱢᱟ (᱒,᱗᱗᱓), ᱫᱚᱢᱫᱩᱢᱤ (᱓,᱗᱖᱘), ᱜᱷᱚᱸᱜᱷᱟ (᱓,᱘᱐᱓), ᱜᱚᱞᱢᱟᱨᱟ (᱒,᱙᱕᱔), ᱦᱚᱴᱩᱣᱟᱨᱟ (᱒,᱓᱔᱓) ᱟᱨ ᱚᱜᱚᱣᱟ (᱔᱗᱑) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱯᱩᱨᱩᱞᱤᱭᱟᱹ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱙᱑,᱓᱑᱔ ᱜᱚᱴᱟᱝ (᱖᱓.᱓᱙%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱕᱖,᱓᱗᱗ (᱗᱖.᱗᱒%) ᱠᱚᱲᱟ ᱟᱨ ᱓᱔,᱙᱓᱗ (᱔᱙.᱕᱑%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱒᱗.᱒᱑% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
ᱵᱟᱝᱞᱟ ᱫᱚ ᱢᱩᱬ ᱯᱟᱹᱨᱥᱤ ᱠᱟᱱᱟ, ᱡᱟᱦᱟᱸ ᱫᱚ ᱙᱘.᱘᱙% ᱦᱚᱲ ᱦᱚᱛᱮᱛᱮ ᱨᱚᱲᱼᱮᱫ ᱠᱚ ᱾
ᱦᱮᱡ ᱥᱮᱱ
ᱨᱩᱯᱱᱟᱨᱟᱭᱚᱱᱯᱩᱨ (ᱯᱟᱪᱮ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮ) ᱠᱷᱚᱱ ᱡᱩᱱᱯᱩᱴ (ᱥᱟᱢᱟᱝ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮ) ᱫᱷᱟᱹᱨᱤᱡ ᱪᱟᱞᱟᱜᱟᱜ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱕ ᱫᱚ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱮᱛᱚᱢ ᱥᱟᱢᱟᱝ ᱨᱮᱞᱣᱮ ᱨᱮᱱᱟᱜ ᱟᱥᱟᱱᱥᱳᱞ-ᱴᱟᱴᱟᱱᱚᱜᱚᱨ-ᱠᱷᱚᱲᱚᱜᱽᱯᱩᱨ ᱞᱟᱭᱤᱱ ᱨᱮᱱᱟᱜ ᱟᱫᱽᱨᱟ-ᱪᱟᱱᱰᱤᱞ ᱠᱷᱚᱸᱰ ᱫᱚ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱟᱨ ᱪᱚᱨᱨᱟ ᱨᱮ ᱢᱤᱫ ᱥᱴᱮᱥᱚᱱ ᱢᱮᱱᱟᱜᱼᱟ ᱾
ᱥᱮᱪᱮᱫ
᱒᱐᱑᱓-᱑᱔ ᱥᱟᱞ ᱨᱮ, ᱯᱩᱨᱩᱞᱤᱭᱟᱹ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱑᱔᱙ ᱜᱚᱴᱟᱝ ᱯᱨᱟᱭᱢᱟᱨᱤ ᱤᱥᱠᱩᱞ ᱨᱮ ᱑᱘,᱑᱔᱗ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱒᱓ ᱜᱚᱴᱟᱝ ᱛᱟᱱᱟᱞᱟ ᱟᱥᱲᱟ ᱨᱮ ᱑,᱕᱘᱘ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱗ ᱜᱚᱴᱟᱝ ᱩᱱᱩᱥᱩᱞ ᱟᱥᱲᱟ ᱨᱮ ᱓,᱕᱓᱔ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱑᱗ ᱜᱚᱴᱟᱝ ᱩᱱᱩᱥᱩᱞ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱨᱮ ᱙᱗᱗ ᱜᱚᱴᱟᱝ ᱯᱟᱹᱴᱷᱩᱣᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱯᱩᱨᱩᱞᱤᱭᱟᱹ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ, ᱑᱐᱑ ᱜᱚᱴᱟᱝ ᱟᱹᱛᱩ ᱠᱷᱚᱱ ᱵᱟᱨᱭᱟ ᱟᱹᱛᱩ ᱨᱮ ᱚᱠᱟ ᱤᱥᱠᱩᱞ ᱜᱮ ᱵᱟᱭ ᱛᱟᱦᱮᱸ ᱠᱟᱱᱟ, ᱔᱗ ᱜᱚᱴᱟᱝ ᱟᱹᱛᱩ ᱨᱮ ᱵᱟᱨᱭᱟ ᱟᱨᱵᱟᱝ ᱰᱮᱦᱮᱨ ᱯᱨᱟᱭᱢᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ, ᱒᱓ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱯᱨᱟᱭᱢᱟᱨᱤ ᱟᱨ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱑᱕ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱢᱤᱫᱴᱟᱹᱝ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾
ᱦᱚᱲᱢᱚ ᱥᱟᱶᱟᱨ
ᱠᱩᱥᱛᱩᱨ ᱨᱮ ᱓᱐ ᱜᱚᱴᱟᱝ ᱵᱮᱰ ᱟᱜ ᱠᱩᱥᱛᱳᱨ ᱫᱮᱦᱟᱛ ᱟᱥᱯᱟᱛᱟᱞ, ᱯᱩᱨᱩᱞᱤᱭᱟᱹ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱩᱬ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱦᱩᱛᱢᱩᱨᱟ (᱑᱐ ᱵᱮᱰ ᱟᱜ) ᱟᱨ ᱪᱚᱭᱚᱱᱯᱩᱨ (᱖ ᱵᱮᱰ ᱟᱜ) ᱨᱮ ᱯᱨᱟᱭᱢᱟᱨᱤ ᱦᱤᱞᱛᱷ ᱥᱮᱱᱴᱟᱨ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱜᱟᱲᱣᱟ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ
ᱜᱟᱲᱣᱟ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱫᱚ ᱥᱟᱢᱟᱝ ᱥᱤᱧᱚᱛ ᱨᱮ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱘᱑ ᱜᱚᱴᱟᱝ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾
ᱢᱤᱫ ᱧᱮᱱᱮᱞ
ᱜᱟᱲᱣᱟ (ᱵᱟᱪᱷᱱᱟᱣ ᱴᱚᱴᱷᱟ ᱮᱞ ᱘᱐) ᱫᱚ ᱜᱟᱲᱣᱟ ᱦᱚᱱᱚᱛ ᱨᱮᱱᱟᱜ ᱵᱟᱨᱭᱟ ᱡᱷᱟᱨᱠᱷᱚᱸᱰ ᱵᱤᱫᱷᱟᱱᱥᱚᱵᱷᱟ ᱴᱚᱴᱷᱟ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱣᱟ ᱕ ᱜᱚᱴᱟᱝ ᱮᱴᱟᱜ ᱴᱚᱴᱷᱟ ᱥᱟᱶ ᱯᱟᱞᱟᱢᱩ ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱨᱮᱱᱟᱜ ᱵᱤᱫᱷᱟᱱᱥᱚᱵᱷᱟ ᱴᱚᱴᱷᱟ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ, ᱱᱚᱣᱟ ᱦᱚᱱᱚᱛ ᱨᱮ ᱵᱷᱟᱣᱱᱟᱛᱷᱯᱩᱨ ᱟᱨ ᱯᱟᱞᱟᱢᱩ ᱦᱚᱱᱚᱛ ᱨᱮ ᱰᱟᱞᱴᱮᱱᱜᱚᱸᱡᱽ, ᱵᱤᱥᱨᱟᱢᱯᱩᱨ, ᱪᱷᱚᱛᱚᱨᱯᱩᱨ ᱟᱨ ᱦᱩᱥᱮᱱᱟᱵᱟᱫᱽ ᱢᱮᱱᱟᱜᱼᱟ ᱾
ᱚᱯᱨᱟᱡᱤᱛᱟ ᱢᱚᱦᱟᱱᱛᱤ
ᱚᱯᱚᱨᱟᱡᱤᱛᱟ ᱢᱚᱦᱟᱱᱛᱤ (ᱡᱟᱱᱟᱢ : ᱑᱕ ᱢᱮ ᱑᱙᱖᱕, ᱥᱚᱢᱵᱚᱞᱯᱩᱨ) ᱳᱰᱤᱭᱟ. ᱯᱷᱤᱞᱤᱢ ᱡᱮᱜᱮᱛ ᱨᱤᱱᱤᱡ ᱢᱤᱫ ᱠᱷᱮᱞᱚᱸᱰᱟ.ᱱᱤ ᱠᱟᱱᱟᱭ ᱾ ᱟᱡ ᱫᱚ ᱑᱙᱘᱐ ᱥᱟᱞᱮ ᱨᱮᱭᱟᱜ ᱥᱤᱱᱢᱟ ᱥᱤᱛᱟ ᱞᱚᱵᱽᱠᱩᱥ ᱠᱷᱚᱱ ᱟᱡᱟᱜ ᱮᱠᱴᱤᱝ ᱡᱤᱭᱚᱱ ᱫᱚᱭ ᱮᱛᱚᱦᱚᱵ ᱞᱮᱫᱼᱟ ᱾ ᱦᱩᱰᱤᱧ ᱯᱚᱨᱫᱟ ᱨᱮᱦᱚᱸ ᱟᱡ ᱫᱚᱭ ᱮᱠᱴᱤᱝ ᱟᱠᱟᱫᱼᱟ ᱾
ᱢᱚᱱᱤᱯᱩᱨᱤ ᱵᱨᱟᱦᱢᱚᱱ
ᱢᱚᱱᱤᱯᱩᱨᱤ ᱵᱨᱟᱦᱢᱚᱱ ᱥᱮ ᱢᱮᱭᱛᱮᱭ ᱵᱨᱚᱦᱢᱚᱱ, ᱱᱩᱠᱩ ᱜᱮ ᱚᱱᱰᱮᱱ ᱠᱚ ᱦᱚᱲ ᱵᱟᱢᱩᱱ ᱠᱚ ᱢᱮᱛᱟᱣ ᱠᱚᱣᱟ, ᱰᱷᱮᱨ ᱵᱨᱟᱦᱢᱚᱱ ᱜᱮ ᱢᱚᱱᱤᱯᱩᱨ ᱨᱮᱭᱟᱜ ᱵᱮᱰᱟ ᱴᱚᱴᱷᱟ ᱨᱮ ᱠᱚ ᱜᱤᱨᱟ.ᱵᱟᱥ ᱠᱟᱱᱟ।
ᱥᱩᱱᱤᱞ ᱵᱚᱨᱚᱱ ᱢᱩᱨᱢᱩ
ᱥᱩᱱᱤᱞ ᱵᱚᱨᱚᱱ ᱢᱩᱨᱢᱩ ᱫᱚ ᱢᱤᱫ ᱥᱟᱱᱛᱟᱲᱤ ᱚᱱᱚᱬᱦᱤᱭᱟᱹ ᱠᱟᱱᱟᱭ᱾ ᱱᱩᱭ ᱫᱚ ᱑᱙᱖᱖ ᱥᱮᱨᱢᱟ ᱨᱮᱭᱟᱜ ᱑᱒ ᱡᱩᱱ ᱢᱟᱹᱦᱤᱛ ᱨᱮ, ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱱᱟᱜ ᱵᱟᱸᱠᱩᱲᱟ ᱦᱚᱱᱚᱛ ᱨᱮᱭᱟᱜ ᱛᱟᱢᱟᱠᱷᱩᱱ ᱟᱹᱛᱩ ᱨᱮᱭ ᱡᱟᱱᱟᱢ ᱞᱮᱱᱟ᱾
ᱚᱞᱚᱜ ᱯᱟᱲᱦᱟᱣ
ᱥᱩᱱᱤᱞᱟᱜ ᱮᱛᱚᱦᱚᱵ ᱥᱮᱪᱮᱫ ᱫᱚ ᱟᱹᱛᱩ ᱨᱮᱭᱟᱜ ᱯᱨᱭᱢᱟᱨᱤ ᱥᱮᱪᱮᱫ ᱟᱥᱲᱟ ᱨᱮ ᱮᱦᱚᱵ ᱞᱮᱱᱟ᱾ ᱱᱚᱣᱟ ᱛᱟᱭᱚᱢ ᱨᱟᱹᱱᱤᱵᱟᱸᱫᱷ H.S ᱥᱠᱩᱞ ᱠᱷᱚᱱ ᱑᱙᱘᱕ ᱥᱮᱨᱢᱟ ᱨᱮ ᱛᱟᱞᱢᱟ (ᱢᱟᱫᱷᱭᱚᱢᱤᱠ) ᱟᱨ ᱑᱙᱘᱘ ᱥᱮᱨᱢᱟ ᱨᱮ ᱪᱮᱛᱟᱱ ᱛᱟᱞᱟᱢᱟ ᱮ ᱯᱟᱥ ᱟᱠᱟᱫᱟ᱾ ᱠᱟᱹᱣᱰᱤ ᱟᱱᱟᱴ ᱠᱷᱟᱹᱛᱤᱨ ᱟᱫᱚ ᱞᱮᱛᱟᱲ ᱯᱟᱲᱦᱟᱣ ᱫᱚ ᱛᱷᱩᱠᱩᱢᱮᱱ ᱛᱟᱭᱟ᱾
ᱠᱟᱹᱢᱤ
᱑᱙᱙᱖ ᱥᱮᱨᱢᱟ ᱨᱮ ᱪᱤᱛᱛᱚᱨᱚᱧᱡᱚᱱ ᱞᱳᱠᱳᱢᱳᱴᱤᱵᱷ ᱣᱟᱨᱠ ᱨᱮ ᱠᱟᱹᱢᱤᱭ ᱮᱦᱚᱵ ᱞᱮᱫᱟ᱾
ᱥᱟᱶᱦᱮᱫ ᱪᱟᱨᱪᱟ
ᱯᱟᱹᱴᱷᱩᱣᱟᱹ ᱡᱤᱭᱚᱱ ᱠᱷᱚᱱ ᱜᱮ ᱥᱟᱶᱦᱮᱫ ᱪᱟᱨᱪᱟ ᱥᱟᱶ ᱡᱚᱯᱲᱟᱣ ᱮ ᱛᱟᱦᱮ ᱠᱟᱱᱟ᱾
ᱟᱹᱰᱤ ᱟᱭᱢᱟ ᱚᱱᱚᱬᱦᱮᱸ, ᱠᱟᱹᱦᱱᱤ ᱟᱨ ᱚᱱᱚᱞ ᱠᱚᱭ ᱚᱞ ᱟᱠᱟᱫᱟ ᱡᱟᱦᱟᱸ ᱫᱚ ᱟᱹᱰᱤᱜᱟᱱ ᱯᱟᱛᱷᱟᱢ ᱠᱚᱨᱮ ᱪᱷᱟᱯᱟ ᱟᱠᱟᱱᱟ᱾
ᱟᱡᱟᱜ ᱯᱟᱨᱥᱟᱞ ᱟᱠᱟᱱ ᱯᱚᱛᱚᱵ ᱠᱚᱫᱚ ᱦᱩᱭᱩᱜ ᱠᱟᱱᱟ
ᱥᱟᱹᱠᱷᱭᱟᱹᱛ
ᱛᱷᱚᱠ: ᱥᱟᱱᱛᱟᱲᱤ ᱥᱟᱶᱦᱮᱫ ᱛᱷᱚᱠ: ᱚᱱᱚᱬᱦᱤᱭᱟᱹ ᱛᱷᱚᱠ: ᱥᱟᱱᱛᱟᱲᱤ ᱚᱱᱚᱬᱦᱤᱭᱟᱹ ᱛᱷᱚᱠ: ᱥᱟᱱᱛᱟᱲ
ᱚᱯᱨᱟᱡᱤᱛᱟ ᱢᱚᱦᱟᱱᱛᱤ
ᱠᱟᱛᱷᱟᱪᱤᱛᱟ.ᱨ ᱡᱤᱭᱚᱱ
ᱟᱡ ᱫᱚ ᱯᱟ.ᱪᱷᱞᱟ. ᱓᱐ ᱵᱚᱨᱥᱚ ᱠᱷᱚᱱ ᱯᱷᱤᱞᱤᱢ ᱟᱨ ᱴᱤᱵᱤ ᱥᱤᱨᱤᱭᱟ.ᱞ ᱨᱮᱭ ᱠᱟ.ᱢᱤ ᱟ.ᱜᱩ ᱟᱠᱟᱫᱼᱟ ᱾ ᱑᱙᱘᱐ ᱥᱟᱞᱮᱨᱮ ᱟᱡ ᱫᱚ ᱥᱤᱛᱟ ᱞᱚᱵᱽᱠᱩᱥ ᱯᱷᱤᱞᱤᱢ ᱠᱷᱚᱱ ᱮᱠᱴᱤᱝ ᱡᱤᱭᱚᱱ ᱫᱚᱭ ᱮᱛᱚᱦᱚᱵ ᱞᱮᱫᱼᱟ ᱾ ᱟᱡ ᱫᱚ ᱗᱐ ᱠᱷᱚᱱ ᱦᱚᱸ ᱵᱟ.ᱲᱛᱤ ᱳᱰᱤᱭᱟ. ᱯᱷᱤᱞᱤᱢ ᱟᱨ ᱦᱤᱱᱫᱤ ᱯᱷᱤᱞᱤᱢ ᱨᱮ ᱦᱚᱸᱭ ᱠᱟ.ᱢᱤ ᱦᱩᱭ ᱟᱠᱟᱫᱼᱟ ᱾
'''ᱠᱟ.ᱢᱤ ᱟᱠᱟᱫ ᱳᱰᱤᱭᱟ. ᱯᱷᱤᱞᱤᱢ ᱠᱚ ᱺ-'''
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱚᱯᱨᱟᱡᱤᱛᱟ ᱢᱚᱦᱟᱱᱛᱤ
ᱢᱚᱱᱤᱯᱩᱨᱤ ᱵᱨᱟᱦᱢᱚᱱ
ᱱᱟᱜᱟᱢ
ᱢᱚᱱᱤᱯᱩᱨᱤ ᱵᱨᱟᱦᱢᱚᱱ ᱤᱱᱰᱚ-ᱟᱨᱭᱟᱱ ᱦᱚᱲ ᱨᱮᱱ ᱵᱚ'ᱥ ᱵᱩᱫᱟ. ᱠᱟᱱᱟ ।   ᱥᱤᱧᱚᱛ ᱨᱮᱱᱥᱜ ᱟᱭᱢᱟ ᱦᱤᱥ ᱠᱷᱚᱱ, ᱡᱮᱞᱮᱠᱟ ᱵᱮᱝᱜᱚᱞ, ᱢᱤᱛᱷᱤᱞᱟ, ᱠᱚᱭᱮ ᱥᱤᱧᱚᱛ ᱟᱨ ᱩᱲᱤᱥᱟ ᱮᱢᱟᱱ ᱴᱚᱴᱷᱟ ᱠᱚᱨᱮ ᱠᱷᱚᱱ ᱑᱕ ᱥᱟᱭ ᱟᱱᱟᱜ ᱥᱮᱨᱢᱟ ᱠᱚ ᱨᱮ ᱢᱚᱱᱤᱯᱩᱨ ᱨᱮᱭᱟᱜ ᱵᱮᱰᱟ ᱨᱮ ᱠᱚ ᱵᱮᱨᱮᱞᱮᱱᱟ।
ᱱᱩᱠᱩ ᱫᱚ ᱢᱚᱱᱤᱯᱩᱨ ᱨᱮ ᱦᱤᱱᱫᱩ ᱫᱷᱚᱨᱚᱢ (ᱟᱥᱚᱠᱟᱭ ᱛᱮ ᱦᱤᱱᱫᱩ ᱫᱷᱚᱨᱚᱢ) ᱯᱚᱨᱪᱟᱨ ᱯᱟᱥᱱᱟᱣ ᱞᱮᱫᱟ ।
ᱚᱵᱷᱨᱚ ᱠᱤᱵᱳᱨᱰ
ᱚᱵᱷᱨᱚ ᱠᱤᱵᱳᱨᱰ ᱫᱚ ᱳᱢᱤᱠᱨᱚᱱ ᱞᱮᱵᱽ ᱟᱜ ᱵᱮᱱᱟᱣ ᱟᱜ ᱢᱤᱫᱴᱮᱱ ᱜᱨᱟᱯᱷᱤᱠᱟᱞ ᱠᱤᱵᱳᱨᱰ ᱠᱟᱱᱟ ᱡᱟᱸᱦᱟᱸ ᱫᱚ ᱢᱟᱭᱠᱨᱚᱥᱚᱯᱷᱴ ᱣᱤᱱᱰᱳᱡᱽ, ᱢᱮᱠ ᱳᱮᱥ ᱟᱨ ᱞᱤᱱᱟᱠᱥ ᱚᱯᱟᱨᱮᱴᱤᱝ ᱥᱤᱥᱴᱮᱢ ᱞᱟᱹᱜᱤᱛ ᱢᱤᱫ ᱨᱟᱲᱟ ᱠᱤᱵᱳᱨᱰ ᱠᱟᱱᱟ᱾ ᱣᱤᱱᱰᱳᱡᱽ ᱞᱟᱹᱜᱤᱛ ᱱᱚᱣᱟ ᱫᱚ ᱯᱟᱹᱦᱤᱞ ᱩᱛᱟᱹᱨ ᱵᱤᱱᱟᱹ ᱯᱟᱭᱥᱟ ᱨᱮᱱᱟᱜ ᱤᱣᱱᱤᱠᱳᱰ ᱟᱨ ᱟᱱᱥᱤ ᱡᱚᱱᱚ ᱵᱟᱝᱞᱟ ᱠᱤᱵᱳᱨᱰ ᱤᱱᱴᱟᱨᱯᱷᱮᱥ ᱠᱟᱱᱟ ᱡᱟᱸᱦᱟᱸ ᱫᱚ ᱒᱖ ᱢᱟᱨᱪ ᱒᱐᱐᱓ ᱥᱮᱨᱢᱟ ᱨᱮ ᱩᱰᱷᱟᱹᱱ ᱟᱠᱟᱱᱟ᱾
ᱚᱵᱷᱨᱚ ᱠᱤᱵᱳᱨᱰ ᱨᱮ ᱛᱷᱤᱨᱟᱠᱟᱱ ᱠᱤᱵᱳᱨᱰ ᱞᱮ ᱟᱣᱴ ᱟᱨ 'ᱚᱵᱷᱨᱚ ᱯᱷᱚᱱᱮᱴᱤᱠ' ᱞᱮᱭ ᱟᱣᱴ ᱢᱮᱱᱟᱜᱼᱟ᱾ ᱱᱚᱣᱟ ᱠᱤᱵᱳᱨᱰ ᱥᱟᱶᱛᱮ ᱟᱭᱢᱟ ᱵᱟᱹᱽᱛᱤ ᱥᱩᱵᱤᱫᱷᱟ ᱠᱚ ᱢᱮᱱᱟᱜᱼᱟ ᱡᱟᱸᱦᱟᱸ ᱞᱮᱠᱟ ᱟᱡ ᱛᱮᱜᱮ ᱡᱩᱛ ᱥᱚᱡᱦᱮ, ᱵᱟᱱᱟᱱ ᱧᱮᱞ, ᱢᱤᱫᱴᱮᱱ ᱵᱟᱝᱞᱟ ᱯᱷᱚᱱᱴ ᱞᱟᱹᱜᱤᱛ ᱯᱷᱚᱱᱴ ᱯᱷᱤᱠᱥᱟᱨ ᱦᱟᱹᱛᱤᱭᱟᱹᱨ, ᱠᱤᱵᱳᱨᱰ ᱞᱮ ᱟᱣᱴ ᱥᱟᱯᱲᱟᱣᱤᱡ, ᱵᱟᱝᱞᱟ ᱤᱣᱱᱤᱠᱳᱰ ᱟᱨ ᱟᱱᱥᱤ ᱯᱷᱚᱱᱴ ᱨᱮᱱᱟᱜ ᱥᱮᱴ ᱢᱮᱱᱟᱜᱼᱟ᱾ ᱣᱤᱱᱰᱳᱡᱽ ᱞᱟᱹᱜᱤᱛ ᱢᱤᱫᱴᱮᱱ ᱢᱟᱱᱚᱠ ᱤᱱᱥᱴᱚᱞᱟᱨ ᱵᱷᱟᱨᱥᱚᱱ ᱟᱨ ᱟᱥᱮᱱ ᱜᱟᱱᱚᱜ ᱵᱷᱟᱨᱥᱚᱱ ᱦᱚᱸ ᱢᱮᱱᱟᱜᱼᱟ᱾
ᱥᱚᱦᱨᱟᱭ
ᱟᱲᱟᱜ ᱫᱟᱨᱟᱢ ᱢᱟᱦᱟᱸ
ᱱᱚᱶᱟ ᱫᱚ ᱫᱚᱥᱟᱨ ᱦᱤᱞᱚᱜᱟᱜ ᱠᱟᱹᱢᱤ ᱠᱟᱱᱟ ᱾ ᱱᱤᱭᱟᱹ ᱢᱟᱦᱟᱸ ᱨᱮᱫᱚ ᱠᱩᱲᱤ ᱦᱚᱯᱚᱱᱟᱜ ᱠᱟᱹᱢᱤ ᱵᱟᱲᱛᱤ ᱜᱮᱭᱟ ᱾ ᱛᱩᱯᱩ ᱱᱟᱲᱠᱟ ᱦᱟᱛᱮᱫ ᱚᱲᱟᱜ ᱠᱚᱠᱚ ᱜᱮᱡ ᱜᱩᱨᱤᱡᱼᱟ ᱿ ᱯᱤᱴᱷᱟᱹ ᱞᱟᱹᱰᱩ ᱰᱩᱢᱵᱩᱜ ᱠᱚᱼᱠᱚ ᱵᱮᱱᱟᱣᱼᱟ ᱾ ᱠᱚᱲᱟ ᱦᱚᱯᱚᱱ ᱠᱚᱦᱚᱸ ᱚᱲᱟᱜ ᱨᱤᱱ ᱵᱚᱸᱜᱟ ᱵᱩᱨᱩ ᱠᱚ ᱧᱮᱞᱼᱟ ᱾ ᱱᱤᱭᱟᱹ ᱦᱤᱞᱚᱜ ᱜᱮ ᱛᱤᱨᱞᱟᱹ ᱦᱚᱯᱚᱱ ᱠᱚᱫᱚ ᱜᱟᱹᱭ ᱰᱟᱝᱜᱽᱨᱤ ᱠᱟᱰᱟ ᱠᱚ ᱪᱩᱢᱟᱹᱲᱟ ᱠᱚᱣᱟ ᱾
ᱠᱷᱩᱱᱴᱟᱹᱣ
ᱱᱚᱣᱟ ᱫᱚ ᱛᱮᱥᱟᱨ ᱦᱤᱞᱚᱜᱼᱟ ᱥᱟᱯᱲᱟᱣ ᱠᱟᱱᱟ ᱾ ᱱᱤᱭᱟᱹ ᱢᱟᱦᱟ ᱨᱮ ᱰᱟᱝᱜᱽᱨᱤ ᱠᱚ ᱠᱷᱩᱱᱴᱟᱹᱣ ᱠᱚᱣᱟ ᱾ ᱥᱮᱬᱟ ᱠᱷᱩᱱᱴᱤ ᱵᱤᱫ ᱠᱟᱛᱮᱫ ᱰᱟᱝᱜᱽᱨᱤ ᱠᱷᱩᱱᱴᱟᱹᱣ ᱟᱛᱮᱫ ᱠᱚ ᱪᱟᱨᱦᱟᱣ ᱠᱚᱣᱟ ᱾ ᱱᱚᱣᱟ ᱰᱟᱝᱜᱽᱨᱤ ᱠᱷᱩᱱᱴᱟᱹᱣ ᱫᱚ ᱟᱹᱰᱤ ᱨᱚᱢᱚᱡᱽ ᱜᱮ ᱧᱮᱞᱚᱜᱼᱟ ᱾ ᱠᱚᱲᱟ ᱦᱚᱯᱚᱱ ᱦᱟᱱᱟ ᱱᱷᱟᱣᱟ ᱛᱮ ᱰᱟᱝᱜᱽᱨᱤ ᱠᱚ ᱪᱟᱨᱦᱟᱣ ᱠᱚᱣᱟ ᱟᱨ ᱠᱚ ᱠᱚᱞ ᱠᱩᱞᱤᱭᱟ ᱾ ᱚᱠᱚᱭ ᱫᱚ ᱵᱚᱲ ᱨᱮᱱᱟᱜ ᱵᱟᱺᱫᱤ ᱚᱠᱚᱭ ᱨᱚᱦᱚᱲ ᱦᱟᱨᱛᱟ ᱚᱠᱚᱭ ᱵᱚᱥᱛᱟ ᱛᱮᱠᱚ ᱪᱟᱨᱦᱟᱣ ᱠᱚᱣᱟ, ᱟᱨ ᱟᱫᱷᱟᱱ ᱫᱚ ᱜᱩᱲᱫᱟᱹᱣ ᱟᱛᱮᱫ ᱠᱚ ᱪᱟᱨᱦᱟᱣ ᱠᱚᱣᱟ ᱾ ᱛᱟᱭᱚᱢ ᱛᱟᱭᱚᱢ ᱠᱷᱩᱱᱴᱟᱹᱣ ᱧᱮᱼᱧᱮᱞ ᱥᱮᱴᱮᱨ ᱦᱟᱠᱟᱱ ᱠᱩᱲᱤ ᱦᱚᱯᱚᱱ ᱠᱷᱩᱱᱴᱟᱹᱣ ᱧᱮᱞ ᱧᱮᱞ ᱥᱚᱦᱨᱟᱭ ᱥᱮᱨᱮᱧ ᱠᱚ ᱮᱛᱚᱦᱚᱵᱼᱟ ᱾ ᱱᱚᱣᱟ ᱯᱟᱨᱟᱵ ᱨᱮ ᱜᱤᱫᱽᱨᱟᱹ ᱠᱷᱚᱱ ᱮᱛᱚᱦᱚᱵ ᱠᱟᱛᱮᱫ ᱠᱚᱲᱟ ᱠᱩᱲᱤ ᱦᱟᱲᱟᱢ ᱵᱩᱰᱷᱤ ᱡᱚᱛᱚ ᱜᱮ ᱟᱹᱰᱤ ᱠᱚ ᱨᱟᱹᱥᱠᱟᱹᱜᱼᱟ ᱾
ᱯᱷᱮᱰᱟᱛ
https://en.m.wikipedia.org/wiki/Sohrai
ᱥᱟᱹᱠᱷᱭᱟᱹᱛ
ᱛᱷᱚᱠ:ᱯᱟᱨᱟᱵᱽ ᱛᱷᱚᱠ: ᱵᱚᱝᱜᱟ ᱵᱩᱨᱩ ᱛᱷᱚᱠ: ᱯᱚᱨᱚᱵᱽ ᱯᱚᱨᱵᱟᱥ
ᱵᱩᱞᱜᱮᱨᱤᱭᱟ
ᱵᱩᱞᱜᱮᱨᱤᱭᱟ (ᱵᱩᱞᱜᱮᱨᱤᱭᱟᱱ : България) ᱥᱚᱨᱠᱟᱨᱤ ᱧᱩᱛᱩᱢ ᱵᱩᱞᱜᱮᱨᱤᱭᱟ ᱯᱨᱚᱡᱟᱛᱚᱱᱛᱨᱚ (ᱵᱩᱞᱜᱮᱨᱤᱭᱟᱱ: Република България ᱨᱮᱯᱩᱵᱽᱞᱤᱠᱟ ᱵᱮᱞᱜᱟᱨᱤᱭᱟ) ᱫᱚ ᱠᱚᱧᱮᱼᱥᱟᱢᱟᱝ ᱤᱣᱨᱳᱯ ᱨᱮᱱᱟᱜ ᱢᱤᱫ ᱴᱟᱝ ᱫᱤᱥᱚᱢ ᱠᱟᱱᱟ ᱾ ᱱᱚᱶᱟ ᱫᱤᱥᱚᱢ ᱨᱮᱱᱟᱜ ᱮᱛᱚᱢ ᱥᱮᱫ ᱨᱳᱢᱟᱱᱤᱭᱟ, ᱯᱟᱪᱮ ᱥᱮᱫ ᱥᱟᱨᱵᱤᱭᱟ ᱟᱨ ᱮᱛᱚᱢ ᱢᱮᱥᱤᱰᱳᱱᱤᱭᱟ, ᱠᱚᱧᱮ ᱥᱮᱫ ᱜᱨᱤᱠ ᱟᱨ ᱛᱩᱨᱠᱤ, ᱟᱨ ᱥᱟᱢᱟᱝ ᱥᱮᱫ ᱦᱮᱸᱫᱮ ᱫᱚᱨᱮᱭᱟ ᱢᱮᱱᱟᱜᱼᱟ ᱾ ᱫᱤᱥᱚᱢ ᱨᱮᱱᱟᱜ ᱨᱟᱡᱽᱜᱟᱲ ᱦᱩᱭᱩᱜ ᱠᱟᱱᱟ ᱥᱳᱯᱷᱤᱭᱟ; ᱮᱴᱟᱜ ᱢᱩᱬᱩᱛ ᱥᱚᱦᱚᱨ ᱠᱚ ᱫᱚ ᱯᱞᱳᱵᱷᱫᱤᱵᱷ, ᱵᱷᱟᱨᱱᱟ ᱟᱨ ᱵᱩᱨᱜᱟᱥ ᱾ ᱑᱑᱐,᱙᱙᱔ ᱪᱟᱹᱣᱠᱟᱹ ᱠᱤᱢᱤ (᱔᱒,᱘᱕᱕ ᱪᱟᱹᱣᱠᱟᱹ ᱢᱟᱭᱤᱞ) ᱛᱮ ᱯᱟᱥᱱᱟᱣ ᱟᱠᱟᱱ ᱵᱩᱞᱜᱮᱨᱤᱭᱟ ᱫᱤᱥᱚᱢ ᱤᱣᱨᱳᱯ ᱨᱮᱱᱟᱜ ᱜᱮᱛᱩᱨᱩᱭ ᱟᱱᱟᱜ ᱢᱟᱨᱟᱝ ᱫᱤᱥᱚᱢ ᱠᱟᱱᱟ ᱾
ᱱᱤᱞᱚᱢ ᱦᱚᱱᱚᱛ
ᱱᱤᱞᱚᱢ ᱦᱚᱱᱚᱛ ᱟᱨᱵᱟᱝ ᱱᱤᱞᱟᱢ ᱫᱚ ᱟᱡᱟᱫᱽ ᱠᱟᱥᱢᱤᱨ (ᱯᱟᱠᱤᱥᱛᱟᱱ) ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱒᱐᱑᱗ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱑,᱙᱑,᱒᱕᱑ ᱜᱚᱴᱟᱝ ᱦᱚᱲ ᱠᱚ ᱛᱟᱦᱮ ᱠᱟᱱᱟ ᱾ ᱒᱐᱑᱕ ᱥᱟᱹᱦᱤᱛ ᱠᱟᱥᱢᱤᱨ ᱚᱛᱞᱟᱲᱟᱣ (earthquake) ᱨᱮ ᱟᱹᱰᱤ ᱛᱮᱫ ᱜᱮ ᱚᱨᱥᱚᱝ ᱞᱮᱱᱟ ᱾
ᱪᱟᱪᱞᱟᱣ (Administration)
ᱱᱤᱞᱚᱢ ᱦᱚᱱᱚᱛ ᱫᱚ ᱒᱐᱐᱕ ᱥᱟᱹᱦᱤᱛ ᱦᱟᱹᱵᱤᱡ ᱢᱩᱡᱟᱯᱷᱚᱨᱵᱟᱫᱽ ᱦᱚᱱᱚᱛ ᱛᱟᱹᱨᱤ ᱨᱮ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱵᱟᱨᱭᱟ ᱛᱚᱦᱥᱤᱞ ᱢᱮᱱᱟᱜᱼᱟ, ᱚᱱᱟ ᱠᱤᱱ ᱫᱚ ᱦᱩᱭᱩᱜ ᱟᱠᱟᱱᱟ : ᱟᱛᱷᱢᱩᱠᱟᱢ ᱟᱨ ᱥᱟᱨᱚᱫᱟ ᱾ ᱱᱤᱞᱚᱢ ᱦᱚᱱᱚᱛ ᱫᱚ ᱟᱡᱟᱫᱽ ᱠᱟᱥᱢᱤᱨ ᱮᱞᱟᱠᱟ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱦᱚᱱᱚᱛ ᱠᱟᱱᱟ ᱾ ᱱᱤᱞᱚᱢ ᱵᱷᱮᱞᱞᱤ (valley) ᱫᱚ ᱒᱐᱐ ᱠᱤᱞᱚᱢᱤᱴᱚᱨ ᱜᱟᱱ ᱡᱤᱞᱤᱧ ᱞᱤᱸᱡᱤᱜ ᱠᱟᱱᱟ ᱱᱤᱞᱚᱢ ᱜᱟᱰᱟ ᱥᱟᱶᱛᱮ ᱾ ᱱᱚᱶᱟ ᱫᱚ ᱱᱟᱥᱮ ᱨᱮᱸᱜᱟᱮᱡ ᱮᱞᱟᱠᱟ ᱠᱟᱱᱟ, ᱵᱟᱹᱲᱛᱤᱜᱟᱱ ᱦᱚᱲ ᱜᱮ ᱪᱟᱥᱵᱟᱥ ᱟᱨ ᱦᱮᱱᱰᱤᱠᱨᱟᱯᱴ (handicraft) ᱨᱮ ᱡᱩᱲᱟᱹᱣ ᱢᱮᱱᱟᱜ ᱠᱚᱣᱟ ᱾
᱒᱐᱑᱕ ᱥᱟᱹᱦᱤᱛ ᱟᱞᱤᱯᱷ ᱮᱭᱞᱟᱱ ᱯᱟᱠᱤᱥᱛᱟᱱ ᱦᱚᱱᱚᱛ ᱥᱮᱪᱮᱫ ᱨᱮᱝᱠᱤᱝ ᱞᱮᱠᱟᱛᱮ, ᱱᱤᱞᱚᱢ ᱦᱚᱱᱚᱛ ᱫᱚ ᱑᱔᱘ ᱦᱚᱱᱚᱛ ᱢᱟᱹᱫᱽ ᱠᱷᱚᱱ ᱓᱓ ᱟᱱᱟᱜ ᱨᱮᱸᱠ ᱨᱮ ᱛᱟᱦᱮᱸ ᱠᱟᱱᱟ ᱥᱮᱪᱮᱫ ᱛᱷᱚᱠ ᱨᱮ ᱾ ᱥᱩᱵᱤᱫᱷᱟ (facilities) ᱟᱨ ᱤᱱᱯᱷᱨᱟᱥᱴᱨᱚᱠᱪᱚᱨ (infrastructure) ᱛᱷᱚᱠ ᱨᱮ ᱫᱚ ᱑᱔᱘ ᱠᱷᱚᱱ ᱑᱓᱖ ᱟᱱᱟᱜ ᱨᱮᱸᱠ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
᱒᱐᱑᱗ ᱥᱟᱹᱦᱤᱛ ᱨᱮᱱᱟᱜ ᱟᱞᱤᱯᱷ ᱮᱭᱞᱟᱱ ᱦᱚᱛᱮᱛᱮ ᱥᱚᱫᱚᱨ ᱞᱮᱱ ᱯᱟᱠᱤᱥᱛᱟᱱ ᱦᱚᱱᱚᱛ ᱥᱮᱪᱮᱫ ᱨᱮᱝᱠᱤᱝ ᱞᱮᱠᱟᱛᱮ, ᱱᱤᱞᱚᱢ ᱦᱚᱱᱚᱛ ᱕᱘ ᱟᱱᱟᱜ ᱨᱮᱸᱠ ᱨᱮ ᱛᱟᱦᱮᱸ ᱠᱟᱱᱟ ᱾ ᱥᱮᱪᱮᱫ ᱛᱷᱚᱠ ᱨᱮ ᱫᱚ ᱚᱨᱡᱚ (score) ᱖᱐ᱹ᱘᱗ ᱛᱟᱦᱮᱸᱠᱟᱱᱟ, ᱱᱤᱞᱚᱢ ᱦᱚᱱᱚᱛ ᱫᱚ ᱟᱡᱟᱰᱽ ᱠᱟᱥᱢᱤᱨ ᱨᱮᱱᱟᱜ ᱦᱚᱱᱚᱛ ᱠᱚᱨᱮ ᱠᱷᱚᱱ ᱡᱚᱛᱚ ᱠᱷᱚᱱ ᱞᱟᱛᱟᱨ ᱨᱮ ᱛᱟᱦᱮᱸ ᱠᱟᱱᱟ ᱾ ᱤᱱᱯᱷᱨᱟᱥᱴᱨᱚᱠᱪᱚᱨ ᱛᱷᱚᱠ ᱨᱮ ᱫᱚ ᱑᱔᱔ ᱨᱮᱸᱠ ᱨᱮ ᱛᱟᱦᱮᱸ ᱠᱟᱱᱟ, ᱒᱑ᱹ᱐᱔ ᱚᱨᱡᱚ ᱥᱟᱶᱛᱮ, ᱡᱟᱦᱟᱸ ᱫᱚ ᱟᱹᱰᱤ ᱞᱤᱪᱟᱹᱲ ᱤᱱᱯᱷᱨᱟᱥᱴᱨᱚᱠᱪᱚᱨ ᱢᱮᱱᱛᱮ ᱩᱫᱩᱜᱮᱫᱼᱟᱭ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ:ᱟᱡᱟᱫᱽ ᱠᱟᱥᱢᱤᱨ ᱨᱮᱱᱟᱜ ᱦᱚᱱᱚᱛ
ᱨᱤᱢᱤ ᱥᱮᱱ
ᱮᱛᱚᱦᱚᱵ ᱡᱤᱭᱚᱱ
ᱨᱤᱢᱤ ᱥᱮᱱ ᱒᱑ ᱥᱮᱯᱴᱮᱢᱵᱚᱨ ᱑᱙᱘᱑ ᱥᱟᱞᱮᱨᱮ ᱯᱩᱪᱷᱤᱢ ᱵᱟᱸᱜᱽᱞᱟ ᱠᱚᱞᱠᱟᱛᱟ ᱨᱮᱭ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱡᱟᱱᱟᱢ ᱧᱩᱛᱩᱢ ᱫᱚ ᱟᱡᱟᱜ ᱛᱟᱦᱮᱸ ᱠᱟᱱᱟ ᱥᱩᱵᱷᱚᱢᱤᱛᱨᱟ ᱥᱮᱱ ᱾ ᱑᱙᱙᱘ ᱥᱟᱞᱮ ᱨᱮ ᱵᱤᱫᱭᱟ ᱵᱷᱟᱨᱚᱛᱤ ᱛᱤᱨᱞᱚ. ᱩᱱᱩᱥᱩᱞ ᱟᱥᱲᱟ ᱠᱷᱚᱱ ᱟᱥᱲᱟ ᱥᱮᱪᱮᱫ ᱫᱚᱭ ᱥᱟ.ᱛ ᱞᱮᱜᱼᱟ ᱾ ᱠᱚᱞᱠᱟᱛᱟ ᱡᱮᱜᱮᱛ ᱵᱤᱨᱫᱟ.ᱜᱟᱲ ᱠᱷᱚᱱ ᱵᱟ.ᱱᱤᱡᱽ ᱨᱮ ᱰᱤᱜᱽᱨᱤᱭ ᱟᱢᱮᱴ ᱫᱟᱲᱮᱭᱟᱜᱼᱟ ᱾
ᱯᱷᱤᱞᱤᱢ ᱡᱤᱭᱚᱱ
ᱨᱤᱢᱤ ᱫᱚ ᱦᱩᱰᱤᱧ ᱵᱚᱭᱚᱥ ᱠᱷᱚᱱ ᱜᱮ ᱯᱷᱤᱞᱤᱢ ᱠᱷᱮᱞᱚᱸᱰᱤᱭᱟ. ᱨᱮᱭᱟᱜ ᱠᱩᱠᱢᱩ ᱫᱚᱭ ᱧᱮᱞ ᱞᱮᱫ ᱛᱟᱦᱮᱸᱫ ᱾ ᱨᱤᱢᱤ ᱟᱡᱟᱜ ᱯᱦᱟᱣ ᱮ ᱥᱟ.ᱛ ᱠᱮᱫ ᱛᱟᱭᱚᱢ ᱟᱭᱳᱣᱟᱜ ᱦᱮᱸ ᱥᱟ.ᱨᱤ ᱞᱮᱠᱟ ᱛᱮᱜᱮ ᱵᱚᱢᱵᱮᱭ ᱥᱮᱱ ᱞᱮᱱᱟ ᱾ ᱯᱷᱤᱞᱤᱢ ᱠᱟ.ᱢᱤ ᱞᱟ.ᱜᱤᱫ ᱛᱮ ᱨᱤᱢᱤ ᱫᱚ ᱟᱡ ᱦᱟᱲᱟᱢ ᱵᱟᱵᱟ ᱪᱷᱟᱰᱟ ᱠᱟᱛᱮ ᱟᱨ ᱚᱠᱚᱭᱟᱜ ᱜᱚᱲᱚ ᱦᱚᱸ ᱵᱟᱭ ᱧᱟᱢ ᱞᱮᱫ ᱛᱟᱦᱮᱸᱫ ᱾ ᱨᱤᱢᱤ ᱠᱷᱮᱞᱚᱸᱰᱮᱛ ᱚᱢᱤᱨ ᱠᱷᱟᱱ ᱥᱟᱶ ᱠᱳᱠᱟᱼᱠᱳᱞᱟ ᱮᱰᱵᱷᱚᱨᱴᱮᱡᱽᱢᱮᱴ ᱨᱮᱭ ᱠᱟ.ᱢᱤ ᱞᱮᱜᱼᱟ ᱾ ᱱᱤᱭᱟ. ᱛᱟᱭᱚᱢ ᱟᱡ ᱫᱚ ᱟᱡᱟᱜ ᱯᱩᱭᱞᱩ ᱯᱷᱤᱞᱤᱢ ᱞᱟ.ᱜᱤᱫ ᱫᱟᱣ ᱮ ᱧᱟᱢ ᱞᱮᱫᱼᱟ ᱾
ᱧᱮᱱᱮᱞᱚᱢ
᱒᱐᱑᱕ ᱨᱮ ᱨᱤᱢᱤ ᱥᱮᱱ ᱵᱤᱜᱽ ᱵᱳᱥᱼ᱙ ᱨᱮ ᱢᱤᱫ ᱦᱮᱯᱨᱟᱣᱤᱭᱟ. ᱞᱮᱠᱟᱛᱮ ᱫᱟᱣ ᱮ ᱦᱟᱛᱟᱣ ᱞᱮᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱣᱤᱠᱤ ᱞᱚᱵᱽᱥ ᱳᱢᱮᱱ ᱒᱐᱑᱙
ᱥᱚᱨᱤᱭᱚᱛᱯᱩᱨ ᱦᱚᱱᱚᱛ
ᱥᱚᱨᱤᱭᱚᱛᱯᱩᱨ ᱦᱚᱱᱟᱛ ᱵᱟᱝᱞᱟᱫᱮᱥ ᱨᱮᱭᱟᱜ ᱛᱟᱞᱟ ᱰᱷᱟᱠᱟ ᱯᱚᱱᱚᱛ ᱨᱮᱭᱟᱜ ᱢᱤᱫᱴᱟᱝ ᱯᱚᱨᱥᱟᱥᱚᱱᱤᱠ ᱮᱞᱟᱠᱟ ᱠᱟᱱᱟ᱾
ᱱᱟᱜᱟᱢ ᱟᱨ ᱞᱟᱭᱚᱝ
ᱥᱚᱨᱤᱭᱚᱛᱯᱩᱨ ᱦᱚᱱᱚᱛ ᱨᱮᱭᱟᱜ ᱡᱚᱡᱷᱟ ᱥᱩᱢᱩᱝ ᱑᱑᱘᱒.᱕᱓ ᱵᱚᱨᱜᱚ ᱠᱤᱞᱚᱢᱤᱴᱟᱹᱨ ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱩᱛᱟᱹᱨ ᱫᱚ ᱢᱩᱱᱥᱤᱜᱚᱸᱡᱽ ᱦᱚᱱᱚᱛ, ᱫᱟᱹᱠᱷᱤᱱ ᱫᱚ ᱵᱚᱨᱤᱥᱟᱞ ᱦᱚᱱᱚᱛ, ᱯᱩᱨᱩᱵᱽ ᱫᱚ ᱪᱟᱸᱫᱯᱩᱨ ᱦᱚᱱᱚᱛ, ᱯᱩᱪᱷᱤᱢ ᱫᱚ ᱢᱟᱫᱟᱨᱤᱯᱩᱨ ᱦᱚᱱᱚᱛ ᱢᱮᱱᱟᱜ-ᱟ᱾ ᱱᱚᱸᱰᱮᱱᱟᱜ ᱜᱚᱲ ᱞᱚᱞᱚ ᱥᱤᱛᱩᱝ ᱑᱒° ᱥᱮᱞᱥᱤᱭᱟᱥ ᱠᱷᱚᱱ ᱓᱕° ᱥᱮᱞᱥᱤᱭᱟᱥ ᱫᱷᱟᱹᱵᱤᱡᱽ᱾ ᱫᱟᱜ ᱨᱮᱭᱟᱜ ᱜᱚᱲᱟᱱ ᱫᱚ ᱒᱑᱐᱕ ᱢᱤ ᱢᱤ᱾ ᱟᱨ ᱱᱚᱣᱭᱟ ᱫᱚ ᱢᱤᱫᱴᱟᱝ ᱪᱚᱨ ᱮᱞᱟᱠᱟ ᱠᱟᱱᱟ᱾
ᱯᱚᱨᱥᱟᱥᱚᱱᱤᱠ ᱮᱞᱟᱠᱟ ᱠᱚ
ᱥᱚᱨᱤᱭᱚᱛᱯᱩᱨ ᱦᱚᱱᱚᱛ ᱨᱮ ᱖ ᱜᱚᱴᱟᱝ ᱩᱯᱚᱡᱮᱞᱟ, ᱗ ᱜᱚᱴᱟᱝ ᱛᱷᱟᱱᱟ, ᱖᱔ ᱜᱚᱴᱟᱝ ᱤᱭᱩᱱᱤᱭᱚᱱ ᱯᱚᱨᱤᱥᱚᱫ, ᱔᱕ ᱜᱚᱴᱟᱝ ᱳᱭᱟᱨᱰ, ᱙᱓ ᱜᱚᱴᱟᱝ ᱢᱚᱦᱚᱞᱞᱟ, ᱑᱒᱓᱐ ᱜᱚᱴᱟᱝ ᱟᱛᱚ, ᱟᱨ ᱖᱐᱘ ᱜᱚᱴᱟᱝ ᱢᱳᱡᱽᱚᱟ ᱢᱮᱱᱟᱜ-ᱟ᱾ ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱩᱯᱚᱡᱮᱞᱟ ᱧᱩᱛᱩᱢ ᱠᱚ:
ᱫᱩᱨᱤᱵ ᱛᱩᱢᱟᱹᱞ
ᱱᱤᱭᱟᱹ ᱦᱚᱱᱚᱛ ᱨᱮ ᱢᱮᱱᱟᱜ ᱠᱚ ᱡᱟᱹᱥᱛᱤ ᱦᱚᱲ ᱟᱵᱟᱫ ᱡᱚᱢᱤ ᱠᱚᱨᱮᱠᱚ ᱠᱟᱹᱢᱤ ᱵᱟᱲᱟᱭᱟ᱾ ᱟᱹᱰᱤ ᱜᱟᱱ ᱛᱩᱢᱟᱹᱞ ᱧᱟᱢᱜ ᱞᱮᱠᱟᱱ ᱫᱩᱨᱤᱵ ᱫᱚ ᱦᱩᱲᱩ, ᱯᱟᱴ, ᱜᱚᱦᱩᱢ ᱯᱮᱭᱟᱸᱡᱽ, ᱥᱮᱠᱮᱨᱠᱮᱱᱫᱟ, ᱠᱩᱲᱪᱟᱹ, ᱥᱟᱶ ᱟᱨᱦᱚᱸ ᱟᱭᱢᱟ ᱞᱮᱠᱟᱱ ᱫᱩᱨᱤᱵ ᱠᱚᱦᱚᱸ ᱧᱟᱢᱚᱜ-ᱟ᱾ ᱚᱱᱟ ᱛᱟᱞᱟ ᱨᱮ ᱯᱟᱴ, ᱯᱮᱭᱟᱸᱡᱽ, ᱟᱫᱦᱮ ᱟᱨ ᱠᱩᱲᱪᱟᱹ ᱠᱚ ᱵᱟᱡᱟᱨ ᱛᱟᱞᱟᱛᱮ ᱟᱹᱰᱤ ᱜᱮ ᱫᱩᱨᱤᱵ ᱠᱚ ᱛᱩᱢᱟᱹᱞ ᱫᱟᱲᱮᱜ-ᱟ᱾
ᱥᱤᱞᱯᱚ ᱠᱚ
ᱱᱤᱭᱟᱹ ᱦᱚᱱᱚᱛ ᱨᱮᱫᱚ ᱥᱤᱞᱯᱚ ᱠᱟᱨᱠᱷᱟᱱᱟ ᱫᱚ ᱟᱹᱵᱤ ᱫᱚ ᱵᱟᱱᱩᱜ-ᱟ᱾ ᱪᱟᱞᱟᱜ ᱠᱟᱱ ᱚᱠᱛᱚᱨᱮ ᱦᱚᱱᱚᱛ ᱨᱮ ᱛᱷᱚᱲᱟ ᱠᱟᱹᱴᱤᱜ ᱥᱤᱞᱯᱚ ᱠᱚᱜᱤ ᱦᱩᱭᱟᱠᱟᱱᱟ᱾ ᱟᱫᱚ ᱚᱱᱟ ᱫᱚ ᱪᱟᱩᱞᱮ ᱦᱩᱲᱩᱝ ᱚᱴᱚ ᱢᱮᱞ ᱺ ᱑᱗᱔ ᱜᱚᱴᱟᱝ, ᱦᱚᱞᱚᱝ ᱦᱩᱲᱩᱝ ᱚᱴᱚ ᱢᱮᱞ ᱺ ᱑᱑᱒ ᱜᱚᱴᱟᱝ, ᱢᱚᱭᱫᱟ ᱦᱩᱲᱩᱝ ᱚᱴᱚ ᱢᱮᱞ ᱺ ᱔ ᱜᱚᱴᱟᱝ, ᱵᱚᱨᱚᱯᱷ ᱛᱮᱭᱟᱨ ᱠᱚᱞ ᱺ ᱑᱓ ᱜᱚᱴᱟᱝ, ᱥᱩᱱᱩᱢ ᱛᱮᱭᱟᱨ ᱢᱮᱞ ᱓ ᱜᱚᱴᱟᱝ᱾
ᱦᱟᱹᱡᱩᱜ ᱥᱮᱱᱚᱜ ᱥᱩᱵᱤᱫᱷᱟ
ᱫᱟᱜ ᱰᱟᱦᱟᱨ ᱟᱨ ᱜᱷᱩᱴᱩ ᱰᱟᱦᱟᱨ ᱵᱟᱱᱟᱨ ᱜᱮ ᱢᱮᱱᱟᱜ-ᱟ᱾ ᱷᱠᱟᱠᱟ ᱥᱮᱱᱚᱜ ᱦᱩᱭ ᱞᱮᱱ ᱠᱷᱟᱱ ᱯᱚᱨᱛᱷᱚᱢ ᱫᱚ ᱵᱟᱥ ᱜᱟᱹᱰᱤᱛᱮ ᱢᱟᱳ-ᱟ ᱚᱱᱟ ᱯᱚᱨ ᱞᱚᱧᱪ ᱛᱮ ᱜᱟᱰᱟ ᱯᱟᱨᱚᱢ ᱦᱩᱭᱩᱜ-ᱟ ᱦᱟᱱᱟ ᱟᱲᱮ ᱢᱟᱡᱷᱤᱨ ᱜᱷᱟᱴ ᱚᱸᱰᱮ ᱠᱷᱚᱱ ᱟᱵᱟᱨ ᱢᱚᱴᱚᱨ ᱜᱟᱰᱤ ᱛᱮ ᱥᱮᱱᱚᱜ ᱦᱩᱭᱩᱜ-ᱟ᱾
ᱯᱟᱹᱨᱥᱤ ᱟᱨ ᱥᱚᱸᱥᱠᱟᱨ
ᱵᱟᱝᱞᱟ ᱯᱟᱹᱨᱥᱤ ᱫᱚ ᱯᱚᱨᱫᱷᱟᱱ ᱯᱟᱹᱨᱥᱤ ᱠᱟᱱᱟ᱾ ᱟᱨ ᱱᱸᱰᱮᱱ ᱠᱚ ᱦᱚᱲᱟᱜ ᱥᱚᱸᱥᱠᱟᱨ ᱫᱚ ᱵᱟᱝᱜᱟᱞᱤᱠᱚ ᱞᱮᱠᱟ᱾
ᱜᱮᱭᱟᱱ
ᱜᱮᱭᱟᱱ ᱫᱚ ᱢᱤᱫ ᱜᱩᱱᱩᱱ ᱯᱟᱹᱨᱤᱥ ᱟᱹᱲᱟᱹ ᱠᱟᱱᱟ ᱾ ᱚᱱᱟᱛᱮ ᱜᱮᱭᱟᱱ ᱢᱮᱱ ᱞᱮᱠᱷᱟᱱ ᱡᱤᱵ ᱡᱤᱭᱟᱹᱞᱤ ᱠᱚᱣᱟᱜ ᱦᱟᱛᱟᱝ ᱨᱮᱱᱟᱜ ᱠᱮᱴᱮᱡ ᱦᱚᱸ ᱠᱚ ᱢᱮᱛᱟᱜᱼᱟ ᱾ ᱪᱮᱠᱟᱛᱮ ᱚᱠᱚᱭᱟᱜ ᱦᱟᱛᱟᱝ ᱛᱤᱱᱟᱹᱜ ᱠᱮᱴᱮᱡᱼᱟ, ᱩᱱᱠᱩ ᱡᱤᱵ ᱜᱮ ᱡᱚᱢ ᱟᱹᱥᱩᱞᱚᱜ ᱞᱟᱹᱜᱤᱫ ᱟᱭᱢᱟ ᱞᱮᱠᱟᱱ ᱠᱟᱹᱢᱤ ᱠᱚ ᱠᱟᱹᱢᱤᱭᱟ ᱾ ᱥᱩᱞᱩᱠ ᱨᱮ ᱛᱟᱦᱮᱱ ᱞᱟᱹᱜᱤᱫ, ᱟᱠᱚ ᱨᱤᱱ ᱜᱟᱬᱟ ᱠᱚ ᱟᱹᱭᱩᱨ ᱠᱚᱣᱟ, ᱥᱟᱶᱛᱟ ᱠᱚ ᱵᱮᱱᱟᱣᱼᱟ, ᱥᱟᱶᱦᱮᱫ ᱠᱚ ᱛᱚᱞ ᱫᱚᱦᱚᱭᱟ ᱾ ᱡᱤᱵ ᱠᱚ ᱵᱟᱧᱪᱟᱣᱜ ᱞᱟᱹᱜᱤᱫ, ᱡᱚᱢ ᱟᱹᱥᱩᱞᱚᱜ ᱥᱟᱶᱛᱮ ᱨᱩᱣᱟᱹᱜ ᱟᱡᱟᱨ ᱠᱷᱚᱱ ᱵᱮᱥᱚᱜ ᱞᱟᱹᱜᱤᱫ ᱛᱮ ᱨᱟᱱ ᱡᱩᱰᱜᱟᱹᱨ ᱥᱮᱱᱫᱽᱨᱟ ᱧᱟᱢ, ᱟᱠᱚᱣᱟᱜ ᱥᱟᱶᱛᱟ ᱥᱩᱜᱩᱲ ᱛᱮ ᱛᱟᱦᱮᱱ ᱞᱟᱹᱜᱤᱫ ᱞᱟᱹᱭ ᱞᱟᱠᱪᱟᱨ ᱟᱨ ᱨᱟᱭᱨᱤᱛ ᱛᱚᱞ ᱫᱚᱦᱚ ᱞᱮᱠᱟᱱ ᱠᱟᱹᱢᱤ ᱠᱚ ᱫᱚ ᱩᱱᱠᱩ ᱡᱤᱵ ᱟᱜ ᱜᱮᱭᱟᱱ ᱨᱮᱱᱟᱜ ᱚᱨᱡᱚ ᱠᱚ ᱠᱟᱱᱟ ᱾ ᱢᱤᱫ ᱦᱚᱲᱟᱜ ᱜᱮᱭᱟᱱ ᱢᱮᱱ ᱞᱮᱠᱷᱟᱱ ᱱᱟᱯᱟᱭ ᱛᱮ ᱛᱟᱦᱮᱱ ᱞᱟᱹᱜᱤᱫ ᱟᱡᱟᱜ ᱥᱮᱪᱮᱫ ᱜᱩᱱ ᱦᱚᱸ ᱵᱩᱡᱷᱟᱹᱣ ᱛᱟᱭᱟ ᱾ ᱜᱮᱭᱟᱱ ᱫᱚ ᱯᱚᱛᱚᱵ ᱯᱩᱛᱷᱤ ᱯᱟᱲᱦᱟᱣ ᱠᱟᱛᱮ, ᱟᱸᱡᱚᱢ ᱪᱮᱫ ᱠᱟᱛᱮᱭᱟᱨ ᱠᱟᱹᱢᱤ ᱠᱚ ᱛᱚᱨᱟᱣ ᱤᱫᱤ ᱛᱩᱞᱩᱡ ᱛᱮ ᱟᱨᱡᱟᱣᱜᱼᱟ ᱾ ᱜᱮᱭᱟᱱ ᱟᱨᱡᱟᱣ ᱞᱟᱹᱜᱤᱫ ᱠᱷᱟᱱ ᱢᱤᱫᱴᱟᱹᱝ ᱡᱟᱭ ᱤᱫᱤᱠᱟᱛᱮ ᱜᱟᱺᱦᱤᱨ ᱩᱭᱦᱟᱹᱨ, ᱚᱱᱟ ᱤᱫᱤᱠᱟᱛᱮ ᱠᱷᱚᱸᱫᱽᱨᱚᱫᱽ ᱟᱨ ᱞᱟᱹᱭ ᱜᱟᱱ ᱪᱮᱫᱚᱜ ᱦᱩᱭᱩᱜᱼᱟ ᱾ ᱵᱟᱧᱪᱟᱣᱜ ᱵᱟᱦᱟᱨ ᱨᱮ ᱵᱟᱡᱟᱣᱜ ᱠᱟᱱ ᱮᱴᱠᱮᱴᱚᱬᱮ ᱠᱚ ᱠᱷᱚᱸᱫᱽᱨᱚᱫᱽ ᱞᱮᱠᱷᱟᱱ ᱦᱚᱸ ᱜᱮᱭᱟᱱ ᱟᱨᱡᱟᱣᱜᱼᱟ ᱾
ᱜᱮᱭᱟᱱ ᱛᱚᱛᱷᱭᱚ
ᱜᱮᱭᱟᱱ ᱛᱚᱛᱷᱭᱚ ᱢᱮᱱ ᱞᱮᱠᱷᱟᱱ ᱢᱤᱫ ᱦᱚᱲ ᱟᱭᱳ ᱠᱚᱞᱮᱨᱮ ᱦᱟᱨᱟᱜ ᱡᱷᱚᱜ ᱟᱭᱳ ᱴᱷᱮᱱ ᱠᱷᱚᱱ ᱮ ᱪᱮᱢᱮᱫᱚᱜ ᱵᱚᱦᱚᱨ ᱟᱨ ᱦᱟᱨᱟ ᱠᱟᱛᱮ ᱤᱛᱩᱱ ᱟᱥᱲᱟ ᱨᱮ ᱯᱚᱛᱚᱵ ᱯᱟᱲᱦᱟᱣ ᱠᱟᱛᱮ ᱟᱨ ᱵᱟᱝ ᱥᱟᱶᱛᱟ ᱨᱮ ᱜᱩᱨᱞᱟᱹᱣ ᱤᱫᱤᱜ ᱠᱟᱱ ᱦᱚᱭ ᱦᱤᱥᱤᱫ, ᱥᱤᱛᱩᱝ, ᱡᱟᱨᱜᱮ ᱡᱟᱹᱯᱩᱫ ᱮᱢᱟᱱ ᱠᱚ ᱨᱮᱱᱟᱜ ᱚᱨᱥᱚᱝ ᱠᱚ ᱢᱮᱫ ᱛᱮ ᱧᱮᱞ ᱠᱟᱛᱮ, ᱞᱩᱛᱩᱨ ᱛᱮ ᱟᱸᱡᱚᱢ ᱠᱟᱛᱮ ᱪᱮᱢᱮᱫᱚᱜ ᱟᱨ ᱥᱮᱪᱮᱫᱚᱜ ᱜᱮ ᱜᱮᱭᱟᱱ ᱛᱚᱛᱷᱭᱚ ᱨᱮᱱᱟᱜ ᱢᱤᱫ ᱵᱷᱟᱜᱽ ᱠᱟᱱᱟ ᱾ ᱢᱤᱫ ᱦᱚᱲ ᱮ ᱯᱟᱸᱡᱟ ᱮᱫ ᱠᱟᱱ ᱜᱮᱭᱟᱱ ᱛᱚᱛᱷᱭᱚ ᱨᱮᱱᱟᱜ ᱚᱨᱥᱚᱝ ᱞᱮᱠᱟᱛᱮ ᱩᱱᱤ ᱦᱚᱲ ᱟᱜ ᱨᱚᱲ, ᱞᱟᱸᱫᱽ, ᱵᱮᱵᱷᱟᱨ ᱟᱨ ᱵᱟᱝ ᱥᱟᱶᱛᱟᱨᱤ ᱠᱟᱹᱢᱤ ᱠᱚ ᱯᱷᱚᱴᱮᱞᱚᱜᱼᱟ ᱾ ᱜᱮᱭᱟᱱ ᱛᱚᱛᱷᱭᱚ ᱫᱚ ᱵᱮᱥ ᱠᱟᱹᱢᱤ ᱥᱮ ᱵᱮᱥ ᱦᱚᱲ ᱵᱮᱱᱟᱣᱵ ᱞᱟᱹᱜᱤᱫ ᱜᱮ ᱠᱟᱱᱟ ᱾ ᱢᱤᱫ ᱦᱚᱲᱟᱜ ᱠᱟᱹᱢᱤ ᱨᱮ ᱱᱟᱯᱟᱭ ᱚᱨᱥᱚᱝ ᱯᱷᱚᱴᱮᱞ ᱞᱮᱱᱠᱷᱟᱱ ᱩᱱᱤ ᱫᱚ ᱜᱮᱭᱟᱱ ᱟᱱ ᱦᱚᱲ ᱠᱟᱱᱟᱭ ᱢᱮᱱᱛᱮ ᱵᱚ ᱢᱮᱱᱟ ᱟᱨ ᱩᱱᱤ ᱦᱚᱲ ᱫᱚ ᱵᱮᱥ ᱜᱮᱭᱟᱱ ᱛᱚᱛᱷᱭᱚᱭ ᱪᱮᱢᱮᱫ ᱟᱠᱟᱱᱟ ᱢᱮᱱᱛᱮ ᱵᱚ ᱢᱮᱱᱟ ᱾ ᱦᱚᱲ ᱟᱜ ᱯᱟᱹᱨᱥᱤ, ᱥᱟᱶᱦᱮᱫ, ᱞᱟᱹᱭ ᱞᱟᱠᱪᱟᱨ, ᱦᱚᱭ ᱦᱤᱥᱤᱫ, ᱫᱟᱨᱮ ᱞᱟᱨᱮ, ᱡᱤᱣᱤ ᱡᱟᱱᱣᱟ ᱮᱢᱟᱱ ᱛᱮᱭᱟᱜ ᱚᱠᱟ ᱜᱮ ᱫᱷᱟᱹᱨᱛᱤ ᱨᱮ ᱥᱤᱨᱡᱚᱱ ᱠᱟᱛᱮ ᱢᱮᱱᱟᱜᱼᱟ, ᱚᱱᱟ ᱠᱚ ᱜᱮ ᱜᱮᱭᱟᱱ ᱛᱚᱛᱷᱭᱚ ᱨᱮᱱᱟᱜ ᱢᱤᱼᱢᱤᱫᱴᱟᱹᱝ ᱵᱷᱟᱜᱽ ᱠᱟᱱᱟ ᱾
ᱡᱚᱜᱟᱡᱚᱜᱽ ᱜᱮᱭᱟᱱ
ᱢᱤᱫ ᱦᱚᱲ ᱨᱚᱱ ᱮ ᱪᱮᱫ ᱮᱱ ᱛᱟᱭᱚᱢ, ᱟᱡ ᱨᱤᱱ ᱟᱭᱳ ᱵᱟᱵᱟ ᱟᱨ ᱟᱠᱚᱣᱟᱜ ᱜᱷᱟᱨᱚᱸᱡᱽ ᱨᱤᱱ ᱢᱟᱨᱟᱝ ᱦᱚᱲ ᱠᱚ ᱥᱟᱝ ᱮ ᱨᱚᱲ ᱟᱭ ᱟᱨ ᱵᱟᱝ ᱨᱚᱯᱚᱲ ᱟᱨ ᱞᱟᱹᱭ ᱟᱭ ᱾ ᱞᱟᱹᱞᱟᱹᱭ ᱦᱚᱲ ᱪᱮᱫ ᱮ ᱠᱷᱚᱡ ᱠᱟᱱᱟ ᱚᱱᱟ ᱟᱨ ᱢᱤᱫ ᱦᱚᱲ ᱮ ᱵᱩᱡᱷᱟᱹᱣ ᱚᱪᱚᱭᱮ ᱨᱮᱱᱟᱜ ᱵᱚᱦᱚᱨ ᱜᱮ ᱡᱚᱜᱟᱡᱚᱜᱽ ᱜᱮᱭᱟᱱ ᱵᱚ ᱢᱮᱛᱟᱜᱼᱟ ᱾
ᱥᱟᱬᱮᱥ ᱜᱮᱭᱟᱱ
ᱥᱟᱬᱮᱥ ᱫᱚ ᱯᱟᱹᱦᱤᱞ ᱠᱷᱚᱱ ᱫᱷᱟᱹᱨᱛᱤ ᱨᱤᱱ ᱡᱤᱣᱤ ᱡᱟᱱᱣᱟ, ᱦᱚᱭ ᱦᱤᱥᱤᱫ, ᱫᱟᱨᱮ ᱞᱟᱨᱮ ᱡᱤᱣᱤ ᱡᱟᱱᱣᱟ, ᱨᱩᱣᱟᱹᱜ ᱟᱡᱟᱨ, ᱨᱟᱱ ᱢᱩᱰᱜᱟᱹᱨ ᱮᱢᱟᱱ ᱤᱫᱤ ᱠᱟᱛᱮ ᱚᱞ ᱛᱚᱞ ᱫᱚᱦᱚ ᱟᱠᱟᱱ ᱜᱮᱭᱟᱱ ᱛᱚᱛᱷᱭᱚ ᱠᱚ ᱨᱮᱱᱟᱜ ᱥᱟᱢᱴᱟᱣ ᱛᱮᱫ ᱠᱟᱱᱟ ᱾ ᱚᱱᱟᱠᱚ ᱯᱟᱲᱦᱟᱣ ᱠᱟᱛᱮ ᱪᱮᱢᱮᱫ ᱞᱮᱱ ᱠᱷᱟᱱ ᱥᱟᱬᱮᱥ ᱜᱮᱭᱟᱱ ᱧᱟᱢᱚᱜᱼᱟ ᱾
ᱫᱷᱚᱨᱚᱢ ᱜᱮᱭᱟᱱ
ᱢᱟᱹᱱᱢᱤ ᱫᱚ ᱫᱷᱟᱹᱨᱛᱤ ᱪᱮᱛᱟᱱ ᱨᱤᱱ ᱟᱹᱰᱤ ᱜᱮᱭᱟᱱ ᱟᱱ ᱡᱤᱵᱽ ᱢᱮᱱᱛᱮ ᱵᱚ ᱦᱤᱥᱟᱹᱵᱚᱜᱼᱟ ᱾ ᱫᱷᱟᱹᱨᱛᱤ ᱪᱮᱛᱟᱱ ᱨᱮ ᱟᱵᱚ ᱵᱟᱹᱰ ᱮᱱᱟ ᱵᱚ, ᱡᱚᱢ ᱟᱹᱥᱩᱞᱚᱜᱼᱟ ᱵᱚ ᱪᱮᱫ ᱮᱱᱟ ᱟᱨ ᱟᱹᱰᱤ ᱞᱮᱠᱟᱱ ᱜᱮᱭᱟᱱ ᱵᱚ ᱟᱨᱡᱟᱣ ᱠᱮᱜᱼᱟ ᱾ ᱟᱵᱚᱣᱟᱜ ᱫᱷᱟᱹᱨᱛᱤ ᱫᱚ ᱟᱹᱪᱩᱨ ᱟᱠᱟ ᱢᱮᱱᱟᱜᱼᱟ, ᱚᱱᱟ ᱦᱚᱸ ᱵᱚ ᱵᱟᱰᱟᱭᱟ, ᱢᱮᱱᱠᱷᱟᱱ ᱟᱵᱚ ᱢᱟᱹᱱᱢᱤ ᱛᱤᱥ ᱟᱨ ᱪᱮᱫ ᱞᱮᱠᱟ ᱛᱮ ᱵᱚ ᱡᱟᱱᱟᱢ ᱞᱮᱱᱟ ᱚᱱᱟ ᱜᱮᱭᱟᱱ ᱛᱚᱛᱷᱭᱚ ᱫᱚ ᱱᱤᱛ ᱦᱚᱸ ᱵᱟᱹᱱᱩᱜᱼᱟ ᱾ ᱟᱵᱚᱣᱟᱜ ᱫᱷᱟᱹᱨᱛᱤ ᱩᱢᱤᱱ ᱢᱟᱨᱟᱝ ᱚᱣᱟᱝ ᱨᱮ ᱪᱮᱫ ᱞᱮᱠᱟᱛᱮ ᱴᱟᱨᱦᱟᱣ ᱠᱟᱛᱮ ᱟᱹᱪᱩᱨᱚᱜ ᱠᱟᱱᱟ ᱚᱱᱟ ᱦᱟᱦᱟᱲᱟ ᱛᱮᱫ ᱜᱮ ᱫᱷᱚᱨᱚᱢ ᱜᱮᱭᱟᱱ ᱛᱚᱛᱷᱭᱚ ᱫᱚ ᱾ ᱱᱚᱶᱟ ᱫᱷᱚᱨᱚᱢ ᱜᱮᱭᱟᱱ ᱛᱚᱛᱷᱭᱚ ᱞᱮᱠᱟᱛᱮ ᱟᱵᱚ ᱦᱚᱲ ᱫᱚ ᱵᱚᱱ ᱢᱮᱱᱟ ᱢᱟᱨᱟᱝ ᱵᱳᱨᱳ ᱜᱮ ᱱᱚᱸᱠᱟᱱᱟᱜ ᱥᱤᱨᱤᱡ ᱮ ᱵᱮᱱᱟᱣ ᱟᱠᱟᱜᱼᱟ ᱾ ᱛᱤᱱᱟᱹᱜ ᱜᱟᱱ ᱦᱚᱲ ᱠᱚ ᱫᱚ ᱵᱷᱚᱜᱣᱟᱱ ᱜᱮ ᱡᱚᱛᱚᱣᱟᱜ ᱮ ᱥᱤᱨᱤᱡ ᱟᱠᱟᱜᱼᱟ ᱟᱨ ᱛᱤᱱᱟᱹᱜ ᱪᱚ ᱟᱞᱞᱟ ᱥᱮ ᱤᱥᱥᱟᱨ ᱠᱚ ᱢᱮᱱᱼᱟ ᱾ ᱱᱚᱶᱟ ᱢᱟᱨᱟᱝ ᱵᱳᱨᱳ, ᱵᱷᱚᱜᱣᱟᱱ, ᱟᱞᱞᱟ, ᱤᱥᱥᱟᱨ ᱚᱱᱠᱟᱱ ᱟᱹᱲᱟᱹ ᱠᱚ ᱫᱚ ᱫᱷᱚᱨᱚᱢ ᱤᱫᱤ ᱠᱟᱛᱮ ᱦᱟᱹᱴᱤᱧ ᱠᱟᱱᱟ ᱟᱨ ᱚᱱᱟ ᱠᱚ ᱞᱮᱠᱟᱱᱟᱜ ᱜᱮᱭᱟᱱ ᱛᱚᱛᱷᱭᱚ ᱛᱮ ᱵᱮᱱᱟᱣ ᱟᱠᱟᱱ ᱥᱟᱬᱮᱥ ᱜᱮᱭᱟᱱ ᱜᱮ ᱫᱷᱚᱨᱚᱢ ᱜᱮᱭᱟᱱ ᱠᱚ ᱢᱮᱛᱟᱜᱼᱟ ᱾
ᱮᱴᱟᱜ ᱯᱟᱹᱨᱥᱤ ᱛᱮ ᱯᱟᱲᱦᱟᱶ ᱢᱮ
ᱤᱝᱜᱽᱞᱤᱥ ᱣᱤᱠᱤ
ᱦᱤᱸᱫᱤ‌ ᱣᱤᱠᱤ
ᱪᱟᱞᱪᱟᱞᱟᱹᱭᱟ, ᱦᱟᱡᱟᱨᱤᱵᱟᱜᱽ (ᱡᱷᱟᱨᱠᱷᱚᱸᱰ)
ᱪᱟᱠᱟᱪᱟᱞᱟᱹᱭᱟ (Chalchalaia) ᱫᱚ ᱢᱤᱫ ᱛᱟᱞᱟᱱᱟ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱦᱟᱡᱟᱨᱤᱵᱟᱜᱽ, ᱥᱚᱫᱚᱨ ᱵᱚᱱᱚᱛ (block), ᱦᱟᱡᱟᱨᱤᱵᱟᱜᱽ ᱦᱚᱱᱚᱛ, ᱡᱷᱟᱨᱠᱷᱚᱸᱰ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱑᱒ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱕᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱓᱒ ᱜᱚᱴᱟᱝ ᱠᱚᱲᱟ ᱟᱨ ᱒᱒ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱑᱒ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱓ ᱦᱚᱲ ᱫᱚ ᱐-᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱕.᱕᱖ % ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱓᱒ ᱜᱚᱴᱟᱝ ᱠᱚᱲᱟ ᱟᱨ ᱒᱒ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱖᱘᱘, ᱡᱟᱦᱟᱸ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱒᱐᱐᱐, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱘ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱠᱚᱢ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱖᱒.᱗᱕ % ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱗᱔.᱑᱙ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱔᱕.᱐᱐ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱜᱩᱨᱦᱮᱴ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱦᱟᱡᱟᱨᱤᱵᱟᱜᱽ, ᱥᱚᱫᱚᱨ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞᱟ ᱵᱤᱨᱫᱟᱹᱜᱟᱲ (higher secondary school) ᱫᱚ ᱦᱟᱡᱟᱨᱤᱵᱟᱜᱽ ᱨᱮ ᱢᱮᱱᱟᱜ-ᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱟᱨ ᱥᱚᱨᱠᱟᱨᱤ ᱭᱩᱱᱤᱵᱷᱟᱨᱥᱤᱴᱤ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱦᱟᱡᱟᱨᱤᱵᱟᱜᱽ ᱨᱮ ᱢᱮᱱᱟᱜᱼᱟ ᱾ ᱟᱨ ᱥᱟᱱᱟᱢ ᱠᱷᱚᱱ ᱪᱮᱛᱟᱱ ᱵᱤᱱᱳᱵᱟ ᱵᱷᱟᱣᱮ ᱭᱩᱱᱤᱵᱷᱟᱨᱥᱤᱴᱤ ᱠᱚᱞᱮᱡᱽ ᱢᱮᱱᱟᱜ-ᱟ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱓ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱦᱚᱸ ᱕ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱦᱟᱡᱟᱨᱤᱵᱟᱜᱽ, ᱥᱚᱫᱚᱨ ᱵᱚᱱᱚᱛ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱦᱟᱡᱟᱨᱤᱵᱟᱜᱽ ᱵᱚᱱᱚᱛ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱥᱚᱫᱚᱨ ᱵᱚᱱᱚᱛ ᱨᱮᱱᱟᱜ ᱟᱹᱛᱩ
ᱯᱮᱴᱟᱨ ᱫᱽ ᱜᱽᱨᱮᱴ
ᱯᱮᱴᱟᱨ ᱫᱽ ᱜᱽᱨᱮᱴ, ᱯᱮᱴᱟᱨ ᱑ ᱟᱨ ᱵᱟᱝᱠᱷᱟᱱ ᱯᱮᱴᱟᱨ ᱮᱞᱮᱠᱥᱮᱵᱷᱤᱪᱷ (᱙ ᱡᱩᱱ ᱑᱖᱗᱒ ᱼ ᱘ ᱯᱦᱮᱵᱨᱩᱟᱨᱤ ᱑᱗᱒᱕) ᱫᱚ ᱨᱟᱥᱤᱭᱟ ᱮ ᱨᱟᱡ ᱞᱮᱫᱟᱭ ᱾ ᱩᱱᱤ ᱫᱚ ᱥᱮᱸᱴ ᱯᱤᱴᱚᱨᱥᱵᱚᱨᱜ ᱛᱮᱟᱨ ᱨᱮ ᱩᱰᱤᱜᱟᱱ ᱵᱦᱟᱜᱤᱫᱟᱨᱤ ᱛᱟᱦᱮᱸ ᱞᱟᱱ ᱛᱟᱭᱟ ᱾ ᱩᱱᱤ ᱫᱚ ᱨᱟᱥᱤᱭᱟ ᱨᱤᱱᱤᱡ ᱟ.ᱰᱤ ᱢᱟᱨᱟᱝ ᱥᱚᱡᱨᱟᱴ ᱮ ᱛᱟᱦᱮᱸᱟᱭ ᱾ ᱩᱱᱤ ᱫᱚ ᱨᱟᱥᱤᱭᱟ ᱨᱤᱱᱤᱡ ᱟ.ᱰᱤ ᱯᱨᱚᱵᱷᱟᱵᱥᱟᱞᱤ ᱥᱚᱢᱨᱟᱴ ᱠᱟᱱᱟᱭ ᱾
ᱡᱤᱵᱚᱱ
ᱩᱱᱤ ᱫᱚ ᱨᱟᱡᱽ ᱯᱚᱨᱤᱵᱟᱨ ᱨᱮ ᱡᱟᱱᱟᱢ ᱞᱮᱱᱟᱭ ᱟᱨ ᱡᱷᱚᱛᱚ ᱫᱩᱠ ᱥᱩᱠ ᱠᱚ ᱮᱢᱟᱱ ᱠᱚ ᱟᱡᱟᱜ ᱵᱩᱡᱷᱟᱣᱮᱫ ᱛᱟᱦᱮᱸᱡ ᱠᱚ ᱾ ᱦᱮᱞᱮ ᱟᱡᱟᱜ ᱨᱟᱡ ᱯᱚᱨᱤᱵᱟᱨ ᱨᱮ ᱨᱟᱡ ᱜᱚᱫᱤ ᱦᱟᱛᱟᱣ ᱠᱚ ᱮᱢᱟᱱ ᱞᱟᱜᱤᱫ ᱛᱮ ᱟ.ᱰᱤᱜᱟᱱ ᱢᱟᱭᱟᱢ ᱡᱚᱨᱚ ᱞᱮᱱᱟ ᱾ ᱩᱱᱤᱭᱟᱜ ᱵᱮᱥ ᱧᱩᱛᱩᱢ ᱦᱩᱭᱩᱜ ᱠᱟᱱᱟ ᱥᱮᱸᱴ ᱯᱮᱴᱟᱨ ᱥᱟᱨ ᱟᱞᱮᱠᱥᱤᱱᱥ ᱚᱯ ᱨᱟᱥᱤᱭᱟ ᱫᱚ ᱟᱡᱤᱡ ᱵᱟᱵᱟ ᱟᱜ ᱧᱩᱛᱩᱢ ᱠᱟᱱᱟ ᱾ ᱩᱱᱤᱱ ᱟᱡᱤᱡ ᱜᱤᱫᱽᱨᱟ.ᱟᱜ ᱯᱟᱰᱷᱟᱣ ᱨᱮ ᱠᱷᱚᱨᱚᱪ ᱮᱫ ᱛᱟᱷᱮᱡ ᱾ ᱥᱟᱨ ᱫᱚ ᱱᱤᱠᱤᱟ ᱡᱚᱛᱚᱵ, ᱯᱮᱴᱨᱤᱠ ᱜᱚᱨᱰᱚᱱ, ᱟᱨ ᱯᱟᱩᱞ ᱢᱮᱱᱮᱥᱤᱚᱥ ᱞᱮᱠᱟ ᱦᱚᱲ ᱠᱚ ᱯᱟᱰᱷᱟᱣ ᱞᱮᱫᱮᱭᱟ ᱠᱚ, ᱚᱱᱟ ᱥᱚᱢᱚᱭ ᱨᱮ ᱫᱚ ᱨᱟᱥᱤᱭᱟ ᱨᱮ ᱨᱮᱡ ᱜᱤᱫᱽᱨᱟ. ᱯᱟᱰᱷᱟᱣ ᱠᱚ ᱞᱟᱜᱤᱫ ᱛᱮ ᱴᱤᱣᱴᱚᱨ ᱠᱚ ᱟᱜᱩᱠᱚ ᱠᱟᱱᱼᱛᱟᱷᱮᱡ ᱠᱚ ᱾
᱒᱖ ᱡᱟᱱᱣᱟᱨᱤ ᱑᱖᱗᱖ ᱨᱮ ᱟᱡ ᱵᱟᱵᱟ ᱴᱥᱟᱨ ᱟᱞᱮᱠᱥᱤᱱᱥ ᱜᱚᱡ ᱮᱱᱟᱭ ᱟᱨ ᱟᱡᱟᱜ ᱜᱩᱨ ᱯᱚᱨᱮ ᱫᱚ ᱟᱡᱤᱡ ᱢᱟᱨᱟᱝ ᱠᱟᱴ ᱵᱚᱭᱦᱟ ᱯᱦᱮᱚᱰᱚᱨ ᱓ ᱚᱱᱟ ᱨᱟᱡ ᱜᱚᱫᱤ ᱦᱟᱽᱟᱣ ᱠᱮᱟᱭ ᱾ ᱟᱡᱟᱜ ᱥᱚᱢᱚᱭ ᱨᱮ ᱫᱚ ᱟᱨᱴᱟᱢᱚᱢ ᱢᱚᱴᱵᱦᱤᱯ ᱮ ᱥᱚᱨᱠᱟᱨ ᱮ ᱪᱟᱞᱩᱮᱫ ᱛᱟᱷᱮᱡ ᱾ ᱟᱨᱴᱟᱢᱚᱢ ᱢᱚᱴᱵᱦᱤᱯ ᱫᱚ ᱟᱞᱮᱠᱥᱤᱥ ᱤᱡ ᱜᱟᱛᱮ ᱛᱟᱦᱮ ᱠᱟᱱᱟᱭ ᱟᱨ ᱯᱮᱴᱟᱨ ᱓ ᱨᱮᱟᱜ ᱨᱟᱡ ᱨᱮ ᱟ.ᱰᱤ ᱢᱟᱨᱟᱝ ᱭᱚᱜᱫᱟᱱ ᱛᱟᱦᱮ ᱠᱟᱱ ᱛᱟᱭᱟ ᱾
ᱯᱦᱮᱚᱰᱚᱨ ᱓ ᱟᱜ ᱜᱤᱨ ᱯᱚᱨᱮ ᱫᱚ ᱵᱟᱨᱭᱟ ᱯᱚᱨᱤᱵᱟᱨ ᱢᱤᱞᱚᱥᱞᱟᱵᱷᱤᱥᱠᱤ ᱟᱨ ᱱᱟᱨᱤᱥᱠᱤᱱ ᱯᱚᱨᱤᱵᱟᱨ ᱵᱷᱤᱛᱨᱤ ᱨᱮ ᱵᱤᱵᱟᱫ ᱛᱟᱦᱮ ᱞᱮᱱᱟ, ᱨᱟᱡ ᱜᱚᱫᱤ ᱠᱷᱟᱛᱤᱨ ᱞᱟᱜᱤᱫ ᱾ ᱴᱥᱟᱨ ᱟᱞᱮᱠᱥᱤᱱᱥ ᱨᱤᱱᱤᱡ ᱨᱤᱱ ᱫᱚ ᱯᱮᱭᱟ ᱵᱟ.ᱦᱩ ᱠᱤᱱ ᱛᱟᱦᱮ ᱞᱟᱱ ᱛᱟᱦᱮᱡ ᱾ ᱤᱵᱷᱟᱱ ᱕ ᱢᱤᱞᱚᱥᱞᱟᱵᱷᱤᱥᱠᱤ ᱯᱚᱨᱤᱵᱟᱨ ᱨᱤᱱᱤᱡ ᱠᱟᱱᱟᱭ, ᱦᱤᱛᱠᱟ.ᱢ ᱨᱟᱡ ᱜᱚᱫᱤ ᱦᱟᱛᱟᱣ ᱠᱮᱟᱭ ᱾ ᱦᱮᱞᱮ ᱤᱵᱷᱟᱱ ᱕ ᱨᱮᱟᱜ ᱢᱮᱱᱛᱟᱞ ᱵᱮᱢᱟᱨ ᱞᱟᱜᱤᱫ ᱛᱮ ᱟᱡ ᱫᱚ ᱨᱟᱡ ᱜᱚᱫᱤ ᱵᱟᱠᱚ ᱮᱢᱟ ᱞᱮᱫᱮᱭᱟ ᱠᱚ ᱾ ᱯᱚᱨᱮ ᱵᱚᱭᱚᱨ ᱰᱩᱢᱟ (ᱨᱚᱥᱤᱭᱟ ᱤᱡ ᱠᱟᱩᱱᱥᱤᱞ ᱢᱮᱢᱵᱚᱨ)ᱯᱮᱴᱚᱨ ᱑ ᱱᱟᱨᱤᱥᱠᱤᱱ ᱯᱚᱨᱤᱵᱟᱨ ᱨᱤᱱᱤᱡ ᱵᱮᱴᱟ ᱨᱟᱡ ᱜᱚᱫᱤ ᱥᱟᱨ (ᱥᱚᱢᱨᱟᱴ) ᱠᱚ ᱜᱷᱚᱥᱤᱛ ᱠᱮᱫᱮᱭᱟ ᱠᱚ ᱾
ᱱᱚᱴᱥ
<references group="lower-alpha"/>
ᱥᱟ.ᱠᱷᱭᱟ.ᱛ
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱵᱩᱞᱫᱷᱟᱱᱟ
ᱵᱩᱞᱰᱷᱟᱱᱟ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱢᱚᱦᱟᱨᱟᱥᱴᱨᱚ ᱨᱮ ᱚᱢᱨᱟᱵᱟᱛᱤ ᱠᱷᱚᱸᱰ ᱨᱮᱱᱟᱜ ᱵᱩᱞᱫᱷᱟᱱᱟ ᱦᱚᱱᱚᱛ ᱨᱮ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱟᱨ ᱢᱤᱫᱴᱟᱝ ᱱᱚᱜᱚᱨ ᱯᱚᱨᱤᱥᱚᱫᱽ ᱠᱟᱱᱟ ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱩᱞᱫᱷᱟᱱᱟ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱖᱗,᱔᱓᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱕᱒% ᱟᱨ ᱛᱤᱨᱞᱟᱹ ᱟᱜ ᱔᱘% ᱢᱮᱱᱟᱜᱼᱟ ᱾ ᱵᱩᱞᱫᱷᱟᱱᱟ ᱨᱮᱱᱟᱜ ᱥᱮᱪᱮᱫ ᱫᱚᱨ ᱘᱒% ᱢᱮᱱᱟᱜᱼᱟ, ᱱᱤᱭᱟᱹ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱕᱙.᱕% ᱠᱷᱚᱱ ᱰᱮᱦᱮᱨ ᱜᱮᱭᱟ, ᱚᱠᱟᱨᱮ ᱠᱚᱲᱟ ᱟᱜ ᱥᱮᱪᱮᱫ ᱘᱒% ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱗᱒% ᱢᱮᱱᱟᱜᱼᱟ ᱾ ᱑᱓% ᱦᱚᱲ ᱮᱞ ᱛᱩᱨᱩᱭ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾
ᱯᱟᱹᱨᱥᱤ
ᱵᱩᱞᱫᱷᱟᱱᱟ ᱨᱮ ᱨᱚᱨᱚᱲ ᱯᱟᱹᱨᱥᱤ ᱫᱚ ᱰᱮᱦᱮᱨ ᱛᱮᱫ ᱢᱟᱨᱟᱴᱷᱤ ᱯᱟᱹᱨᱥᱤ ᱠᱚ ᱵᱮᱵᱷᱟᱨᱟ ᱾ ᱙᱘ ᱥᱟᱭᱠᱚᱲᱟ ᱠᱷᱚᱱ ᱰᱮᱦᱮᱨ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱢᱟᱨᱟᱴᱷᱤ ᱫᱚ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲ ᱟᱠᱚ ᱾ ᱢᱟᱨᱟᱴᱷᱤ ᱤᱝᱜᱽᱞᱤᱥ ᱟᱨ ᱦᱤᱱᱫᱤ ᱢᱤᱰᱤᱭᱟᱢ ᱟᱥᱲᱟ ᱨᱮ ᱯᱟᱲᱦᱟᱣ ᱞᱟᱹᱜᱤᱫ ᱛᱮ ᱢᱮᱱᱟᱜᱼᱟ ᱾ ᱵᱩᱞᱫᱷᱟᱱᱟ ᱨᱮᱱᱟᱜ ᱡᱚᱛᱚ ᱦᱤᱱᱫᱤ ᱯᱟᱹᱨᱥᱤ ᱟᱡᱟᱜ ᱵᱮᱯᱟᱨᱤ ᱤᱫᱤ ᱛᱮ ᱯᱷᱞᱩᱣᱟᱱᱴ (Fluent) ᱢᱟᱨᱟᱴᱷᱤ ᱠᱚ ᱨᱚᱲ ᱫᱟᱨᱮ ᱭᱟᱜᱠᱚ ᱾
ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱥᱚᱦᱚᱨ ᱨᱮ ᱢᱤᱫᱴᱟᱝ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱥᱚᱲᱚᱠ ᱯᱚᱨᱤᱣᱚᱦᱚᱱ ᱱᱤᱜᱟᱢ ᱵᱟᱥ ᱥᱴᱮᱸᱰ ᱢᱮᱱᱟᱜᱼᱟ ᱾ ᱵᱩᱞᱫᱷᱟᱱᱟ, ᱢᱚᱞᱠᱟᱯᱩᱨ, ᱪᱤᱠᱷᱞᱤ, ᱢᱮᱦᱠᱚᱨ, ᱠᱜᱟᱢᱜᱟᱸᱣ, ᱥᱮᱜᱟᱸᱣ ᱟᱨ ᱡᱟᱞᱜᱟᱸᱣᱼᱡᱟᱢᱚᱫᱽ ᱨᱮ ᱯᱚᱱᱚᱛ ᱯᱚᱨᱤᱣᱚᱦᱚᱱ ᱵᱟᱥ ᱰᱤᱯᱚ ᱢᱮᱱᱟᱜᱼᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱗᱕᱓ ᱮ ᱤᱫᱤ ᱛᱮ ᱠᱷᱟᱢᱜᱟᱸᱣ ᱱᱟᱱᱫᱩᱨᱟ ᱢᱚᱞᱠᱟᱯᱩᱨ ᱥᱚᱦᱚᱨ ᱛᱟᱞᱟ ᱛᱮ ᱵᱩᱞᱫᱷᱟᱱᱟ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱖ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱢᱚᱞᱠᱟᱯᱩᱨ, ᱠᱷᱟᱢᱜᱟᱸᱣ ᱴᱟᱨᱢᱤᱱᱟᱥ; ᱥᱮᱜᱟᱸᱣ, ᱱᱟᱱᱫᱩᱨᱟ ᱥᱩᱨ ᱨᱮ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱾
ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱟᱣᱨᱚᱸᱜᱟᱵᱟᱫᱽ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱥᱚᱦᱚᱨ ᱠᱷᱚᱱ ᱑᱕᱐ ᱠᱤᱞᱚᱢᱤᱴᱚᱨ (᱙᱓ ᱢᱤᱞ) ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾
ᱵᱷᱟᱣᱱᱟᱛᱷᱯᱩᱨ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ
ᱢᱤᱫ ᱧᱮᱱᱮᱞ
ᱵᱷᱟᱣᱱᱟᱛᱷᱯᱩᱨ (ᱵᱟᱪᱷᱱᱟᱣ ᱴᱚᱴᱷᱟ ᱮᱞ ᱘᱑) ᱫᱚ ᱜᱟᱲᱣᱟ ᱦᱚᱱᱚᱛ ᱨᱮᱱᱟᱜ ᱵᱟᱨᱭᱟ ᱡᱷᱟᱨᱠᱷᱚᱸᱰ ᱵᱤᱫᱷᱟᱱᱥᱚᱵᱷᱟ ᱴᱚᱴᱷᱟ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱣᱟ ᱕ ᱜᱚᱴᱟᱝ ᱮᱴᱟᱜ ᱴᱚᱴᱷᱟ ᱥᱟᱶ ᱯᱟᱞᱟᱢᱩ ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱨᱮᱱᱟᱜ ᱵᱤᱫᱷᱟᱱᱥᱚᱵᱷᱟ ᱴᱚᱴᱷᱟ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ, ᱱᱚᱣᱟ ᱦᱚᱱᱚᱛ ᱨᱮ ᱜᱟᱲᱣᱟ ᱟᱨ ᱯᱟᱞᱟᱢᱩ ᱦᱚᱱᱚᱛ ᱨᱮ ᱰᱟᱞᱮᱴᱮᱱᱜᱚᱸᱡᱽ, ᱵᱤᱥᱨᱟᱢᱯᱩᱨ, ᱪᱷᱚᱛᱚᱨᱯᱩᱨ ᱟᱨ ᱦᱩᱥᱮᱱᱟᱵᱟᱫᱽ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱚ ᱛᱷᱚᱠ:ᱜᱟᱲᱣᱟ ᱦᱚᱱᱚᱛ
ᱤᱝᱠᱟ ᱨᱟᱡᱽ
ᱤᱝᱠᱟ ᱨᱟᱡᱽ (ᱠᱮᱪᱩᱣᱟ: Tawantinsuyu; ᱤᱝᱞᱤᱥ: Inca Empire) ᱫᱚ ᱠᱚᱧᱮ ᱟᱢᱮᱨᱤᱠᱟ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱢᱤᱫ ᱯᱨᱤᱼᱠᱚᱞᱚᱢᱵᱤᱭᱟᱱ ᱡᱩᱜᱽ ᱨᱮᱱᱟᱜ ᱨᱟᱡᱽ (ᱥᱟᱢᱨᱟᱡᱽᱭᱚ) ᱠᱟᱱᱟ ᱾ ᱠᱩᱥᱠᱳ ᱥᱚᱦᱚᱨ ᱫᱚ ᱱᱚᱶᱟ ᱨᱟᱡᱽ ᱨᱮᱱᱟᱜ ᱨᱟᱡᱽᱟᱹᱨᱤ, ᱥᱟᱥᱚᱱᱤᱭᱟᱹ ᱟᱨ ᱢᱤᱞᱤᱴᱟᱨᱤ ᱛᱟᱞᱢᱟ ᱛᱟᱦᱮ ᱠᱟᱱᱟ ᱾ ᱑᱕᱗᱒ ᱥᱟᱞ ᱨᱮ ᱮᱥᱯᱮᱱᱤᱥ ᱠᱚᱣᱟᱜ ᱟᱠᱨᱚᱢᱚᱱ ᱛᱮ ᱱᱚᱶᱟ ᱤᱝᱠᱟ ᱨᱟᱡᱽ ᱫᱷᱟᱹᱥᱩᱨ ᱞᱮᱱᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱱᱟᱜᱟᱢ ᱛᱷᱚᱠ: ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱨᱟᱡᱳᱣᱨᱤ ᱦᱚᱱᱚᱛ
ᱨᱟᱡᱳᱣᱨᱤ ᱥᱮ ᱨᱟᱡᱟᱣᱨᱤ ᱦᱚᱱᱚᱛ ᱥᱤᱧᱚᱛᱤᱭᱟᱹ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ᱾ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱯᱟᱪᱮ ᱥᱮᱫ ᱞᱟᱭᱤᱱ ᱚᱯᱷ ᱠᱚᱱᱴᱨᱚᱞ, ᱮᱛᱚᱢ ᱥᱮᱫ ᱯᱩᱧᱪᱷ, ᱥᱟᱢᱟᱝ ᱥᱮᱫ ᱨᱤᱭᱟᱥᱤ ᱦᱚᱱᱚᱛ ᱟᱨ ᱠᱚᱧᱮ ᱡᱟᱹᱢᱢᱩ ᱦᱚᱱᱚᱛ ᱢᱮᱱᱟᱜᱼᱟ᱾ ᱨᱟᱡᱳᱣᱨᱤ ᱦᱚᱱᱚᱛ ᱱᱚᱰᱮᱱᱟᱜ ᱠᱟᱞᱟᱨᱤ (ᱛᱚᱣᱟ ᱠᱷᱚᱱ ᱵᱮᱱᱟᱣ) ᱞᱟᱹᱜᱤᱫ ᱵᱟᱰᱟᱭᱚᱜᱼᱟ᱾ ᱑᱙᱔᱗ ᱥᱮᱨᱢᱟ ᱥᱤᱧᱚᱛ ᱨᱮ ᱥᱮᱞᱮᱫ ᱚᱠᱛᱚ ᱱᱚᱣᱟ ᱦᱚᱱᱚᱛ ᱫᱤᱥᱣᱟᱹ ᱯᱚᱱᱚᱛ ᱨᱮᱱᱟᱜ ᱨᱤᱭᱟᱥᱤ ᱦᱚᱱᱚᱛ ᱥᱟᱶ ᱥᱮᱞᱮᱫ ᱛᱟᱦᱮ ᱠᱟᱱᱟ᱾ ᱵᱟᱱᱟᱨ ᱛᱚᱦᱚᱥᱤᱞ ᱮᱴᱟᱜ ᱠᱟᱛᱮᱡᱽ ᱨᱟᱡᱳᱣᱨᱤ ᱯᱩᱧᱪᱷ ᱦᱚᱱᱚᱛ ᱥᱟᱶ ᱥᱮᱞᱮᱫ ᱞᱮᱱᱟ᱾ ᱑᱙᱖᱘ ᱥᱮᱨᱢᱟ ᱨᱮ ᱨᱟᱡᱳᱣᱨᱤ ᱟᱵᱟᱨ ᱮᱴᱟᱜ ᱦᱚᱱᱚᱛ ᱞᱮᱱᱟᱛᱮ ᱵᱮᱱᱟᱣ ᱮᱱᱟ᱾
ᱨᱟᱡᱳᱣᱨᱤ ᱦᱚᱱᱚᱛ ᱑᱓ ᱜᱚᱴᱟᱝ ᱛᱚᱦᱚᱥᱤᱞ ᱢᱮᱥᱟ ᱠᱟᱛᱮᱡᱽ ᱵᱮᱱᱟᱣ ᱟᱠᱟᱱᱟ᱾ ᱱᱚᱰᱮᱱᱟᱜ ᱚᱛᱦᱟᱥᱟ ᱟᱹᱰᱤᱜᱟᱱ ᱜᱮ ᱵᱩᱨᱩᱢᱟᱞᱟ ᱟᱨ ᱩᱨᱵᱷᱚᱨ ᱜᱮᱭᱟ᱾ ᱱᱚᱣᱟ ᱦᱚᱱᱚᱛ ᱨᱮ ᱡᱚᱸᱰᱨᱟ, ᱜᱩᱦᱩᱢ ᱟᱨ ᱦᱳᱲᱳ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ᱾ ᱠᱷᱮᱛ ᱨᱮ ᱫᱟᱜ ᱞᱟᱹᱜᱤᱫ ᱯᱤᱨ ᱯᱟᱧᱡᱟᱞ ᱵᱩᱨᱩᱢᱟᱞᱟ ᱠᱷᱚᱱ ᱦᱮᱡᱽ ᱟᱠᱟᱱ ᱛᱟᱣᱤ ᱜᱟᱰᱟ ᱠᱷᱚᱱ ᱫᱟᱜ ᱧᱟᱢᱟᱜᱼᱟ᱾
ᱚᱛᱱᱚᱜ
ᱨᱟᱡᱳᱣᱨᱤ ᱦᱚᱱᱚᱛ ᱨᱮᱱᱟᱜ ᱯᱟᱪᱮ ᱥᱮᱫ ᱯᱟᱠᱤᱥᱛᱟᱱ ᱥᱟᱥᱚᱱᱮᱫ ᱟᱡᱟᱫᱽ ᱠᱟᱥᱢᱤᱨ ᱨᱮᱱᱟᱜ ᱠᱚᱴᱞᱤ ᱦᱚᱱᱚᱛ ᱮᱛᱚᱢ ᱥᱮᱫ ᱥᱤᱧᱚᱛᱤᱭᱟᱹ ᱦᱚᱱᱚᱛ ᱯᱩᱧᱪᱷ, ᱥᱟᱢᱟᱝ ᱥᱮᱫ ᱨᱤᱭᱟᱥᱤ ᱦᱚᱱᱚᱛ ᱟᱨ ᱠᱚᱧᱮ ᱥᱮᱫ ᱢᱤᱨᱯᱩᱨ ᱟᱨ ᱡᱟᱹᱢᱢᱩ ᱦᱚᱱᱚᱛ ᱢᱮᱱᱟᱜᱼᱟ᱾
ᱨᱟᱡᱳᱣᱨᱤ ᱦᱚᱱᱚᱛ ᱨᱮᱱᱟᱜ ᱮᱛᱚᱢ ᱥᱮᱫ ᱨᱷᱟᱱᱟᱢᱟᱱᱰᱤ ᱟᱨ ᱫᱟᱨᱦᱟᱞ ᱛᱚᱦᱚᱥᱤᱞ ᱨᱮ ᱯᱤᱨ ᱯᱟᱧᱡᱟᱞ ᱵᱩᱨᱩᱢᱟᱞᱟ ᱢᱮᱱᱟᱜᱼᱟ᱾ ᱨᱟᱡᱳᱣᱨᱤ ᱨᱮᱱᱟᱜ ᱛᱟᱣᱤ ᱜᱟᱰᱟ (ᱱᱟᱣᱥᱮᱨᱟ ᱛᱟᱣᱤ ᱦᱚᱠᱚ ᱢᱮᱛᱟᱜᱼᱟ) ᱟᱨ ᱚᱱᱟ ᱨᱮᱱᱟᱜ ᱟᱭᱢᱟ ᱪᱟᱸᱜᱟ ᱱᱟᱹᱭ ᱵᱩᱨᱩ ᱵᱮᱰᱟ ᱠᱚᱛᱮ ᱟᱛᱳ ᱟᱠᱟᱱ ᱛᱮ ᱱᱚᱰᱮ ᱛᱟᱦᱮ ᱞᱮᱠᱟᱱ ᱡᱟᱭᱜᱟ ᱵᱮᱱᱟᱣ ᱟᱠᱟᱱᱟ᱾ ᱟᱱᱥᱤ ᱜᱟᱰᱟ ᱡᱷᱚᱱ ᱱᱚᱱᱠᱟ ᱜᱮ ᱵᱩᱫᱷᱚᱞ ᱛᱚᱦᱚᱥᱤᱞ ᱫᱟᱜ ᱧᱟᱢᱟᱜ ᱠᱟᱱᱟ᱾ ᱠᱚᱧᱮ ᱥᱮᱫ ᱛᱟᱤᱱ ᱫᱷᱚᱨ ᱟᱨ ᱠᱟᱞᱤ ᱫᱷᱚᱨ ᱵᱩᱨᱩᱢᱟᱞᱟ (ᱵᱟᱨᱦᱮ ᱦᱮᱢᱟᱞᱵᱩᱨᱩ ᱴᱚᱴᱷᱟ) ᱛᱟᱞᱟ ᱢᱤᱫ ᱚᱥᱟᱨ ᱵᱮᱰᱟ ᱢᱮᱱᱟᱜᱼᱟ ᱡᱟᱦᱟ ᱫᱚ ᱱᱟᱣᱥᱮᱨᱟ ᱵᱮᱰᱟ ᱟᱨ ᱵᱟᱝ ᱞᱟᱢ-ᱠᱷᱩᱭᱨᱟᱛᱛᱟ ᱵᱮᱰᱟ ᱠᱚ ᱢᱮᱛᱟᱜ ᱠᱟᱱᱟ᱾ ᱱᱚᱣᱟ ᱠᱤᱱ ᱵᱟᱨᱭᱟ ᱵᱩᱨᱩᱢᱟᱞᱟ ᱛᱟᱞᱟᱨᱮ ᱢᱤᱫ ᱯᱷᱮᱰ ᱵᱩᱨᱩᱢᱟᱞᱟ ᱢᱮᱱᱟᱜᱼᱟ, ᱱᱚᱣᱟ ᱫᱚ ᱠᱳᱴᱤ ᱫᱷᱚᱨ ᱠᱚ ᱢᱮᱛᱟᱜ ᱠᱟᱱᱟ ᱡᱟᱦᱟ ᱫᱚ ᱱᱚᱣᱟ ᱵᱮᱰᱟ ᱵᱟᱨᱭᱟ ᱦᱟᱹᱴᱤᱝ ᱨᱮᱭ ᱦᱟᱹᱴᱤᱝ ᱟᱠᱟᱫᱟ᱾ ᱥᱤᱧᱚᱛᱤᱭᱟᱹ ᱥᱟᱥᱚᱱᱮᱫ ᱠᱟᱹᱥᱢᱤᱨ ᱟᱨ ᱯᱟᱠᱤᱥᱛᱟᱱ ᱥᱟᱥᱚᱱᱮᱫ ᱠᱟᱹᱥᱢᱤᱨ ᱛᱟᱞᱟ ᱞᱟᱭᱤᱱ ᱚᱯᱷ ᱠᱚᱱᱴᱨᱚᱞ ᱠᱟᱞᱤ ᱫᱷᱚᱨ ᱵᱩᱨᱩᱢᱟᱞᱟ ᱥᱮᱫ ᱛᱮ ᱟᱨ ᱵᱟᱹᱨᱛᱤ ᱠᱳᱴᱤ ᱫᱷᱚᱨ ᱵᱩᱨᱩᱢᱟᱞᱟ ᱛᱟᱞᱟ ᱛᱮ ᱪᱟᱞᱟᱣ ᱟᱠᱟᱱᱟ᱾
ᱠᱟᱹᱥᱢᱤᱨ ᱵᱮᱰᱟ ᱨᱮᱱᱟᱜ ᱢᱟᱬᱮ ᱢᱩᱜᱷᱳᱞ ᱰᱟᱦᱟᱨ (ᱨᱳᱰ) ᱵᱷᱤᱢᱵᱚᱨ ᱠᱷᱚᱱ ᱨᱟᱠᱟᱯ ᱠᱟᱛᱮᱡᱽ ᱱᱟᱣᱥᱮᱨᱟ ᱟᱨ ᱨᱟᱡᱳᱣᱨᱤ ᱥᱚᱦᱚᱨ ᱥᱮᱫ ᱛᱮ ᱯᱤᱨ ᱯᱟᱧᱡᱟᱞ ᱯᱟᱥ ᱛᱮ ᱪᱟᱞᱟᱣ ᱟᱠᱟᱱᱟ᱾ ᱱᱮᱛᱟᱨ ᱫᱤᱱ ᱱᱚᱣᱟ ᱫᱚ ᱞᱟᱭᱤᱱ ᱚᱯᱷ ᱠᱚᱱᱴᱨᱚᱞ ᱦᱚᱛᱮᱛᱮ ᱜᱮᱫ ᱢᱮᱱᱟᱜᱼᱟ᱾ ᱚᱱᱟ ᱥᱟᱶ ᱥᱩᱱᱫᱚᱨᱵᱟᱱᱤ ᱟᱨ ᱠᱳᱴᱞᱤ ᱢᱤᱫ ᱨᱮᱱᱟᱜ ᱰᱟᱦᱟᱨ ᱦᱚ ᱜᱮᱫ ᱜᱮᱭᱟ, ᱱᱚᱣᱟ ᱫᱚ ᱞᱟᱢ-ᱠᱷᱩᱭᱨᱟᱛᱛᱟ ᱵᱮᱰᱟ ᱨᱮ ᱵᱮᱵᱦᱟᱨᱚᱜ ᱠᱟᱱ ᱛᱟᱦᱮᱱᱟ᱾
ᱥᱟᱥᱚᱱᱤᱭᱟᱹ ᱴᱚᱴᱷᱟ
ᱨᱟᱡᱳᱣᱨᱤ ᱦᱚᱱᱚᱛ ᱨᱮᱱᱟᱜ ᱥᱟᱵᱦᱚᱱᱚᱛ ᱠᱚ ᱦᱩᱭᱩᱜ ᱠᱟᱱᱟ : ᱥᱩᱱᱫᱚᱨᱵᱟᱱᱤ, ᱱᱳᱣᱥᱮᱨᱟ, ᱠᱳᱛᱨᱟᱱᱠᱟ, ᱠᱟᱞᱟᱠᱳᱴ ᱟᱨ ᱛᱚᱦᱚᱥᱤᱞ ᱠᱚ ᱦᱩᱭᱩᱜ ᱠᱟᱱᱟ : ᱨᱟᱡᱳᱣᱨᱤ, ᱫᱟᱨᱦᱟᱞ, ᱥᱩᱱᱫᱚᱨᱵᱟᱱᱤ, ᱵᱩᱫᱷᱟᱞ, ᱠᱳᱛᱨᱟᱱᱠᱟ, ᱠᱷᱟᱣᱟᱥ, ᱢᱟᱱᱡᱟᱠᱳᱴ, ᱱᱳᱣᱥᱮᱨᱟ, ᱨᱷᱟᱱᱟᱢᱟᱱᱰᱤ ᱟᱨ ᱠᱟᱞᱠᱳᱴ᱾
ᱦᱚᱱᱚᱛ ᱨᱮᱱᱟᱜ ᱚ᱙ ᱜᱚᱴᱟᱝ ᱵᱚᱱᱚᱛ ᱦᱩᱭᱩᱜ ᱠᱟᱱᱟ : ᱨᱟᱡᱳᱣᱨᱤ, ᱫᱟᱨᱦᱟᱞ, ᱠᱟᱞᱟᱠᱳᱴ, ᱢᱟᱱᱡᱟᱠᱳᱴ, ᱥᱩᱱᱫᱚᱨᱵᱟᱱᱤ, ᱫᱳᱱᱜᱤ, ᱱᱳᱣᱥᱮᱨᱟ, ᱠᱳᱛᱨᱟᱱᱠᱟ, ᱨᱷᱟᱱᱟᱢᱟᱱᱰᱤ ᱟᱨ ᱵᱩᱫᱷᱟᱞ ᱫᱷᱟᱱᱜᱨᱤ, ᱠᱷᱟᱣᱟᱥ, ᱞᱟᱢᱵᱮᱨᱤ, ᱢᱳᱜᱷᱞᱟ, ᱯᱟᱱᱡᱜᱨᱟᱭᱱ, ᱯᱞᱟᱱᱜᱟᱨ, ᱠᱤᱞᱟ, ᱫᱟᱨᱦᱟᱞ, ᱨᱟᱡᱱᱟᱜᱟᱨ, ᱥᱮᱨᱤ, ᱥᱤᱳᱛ᱾ ᱥᱟᱱᱟᱢ ᱵᱚᱱᱚᱛ ᱟᱵᱟᱨ ᱟᱭᱢᱟ ᱯᱚᱧᱪᱟᱭᱮᱛ ᱨᱮ ᱦᱟᱹᱴᱤᱝ ᱢᱮᱱᱟᱜᱼᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱮᱱᱟᱜ ᱦᱚᱱᱚᱛ ᱠᱚ
ᱵᱟᱵᱟ
ᱣᱤᱠᱤᱯᱤᱰᱤᱭᱟ, ᱨᱟᱲᱟ ᱜᱮᱭᱟᱱ ᱯᱚᱛᱷᱤ ᱠᱷᱚᱱ
ᱥᱚᱛ ᱵᱟᱵᱟ
ᱥᱚᱛ ᱵᱟᱰᱟ ᱫᱚ ᱵᱩᱡᱷᱟᱹᱣ-ᱟ, ᱡᱟᱱᱟᱢ ᱵᱟᱵᱟ ᱪᱟᱸᱫᱚ ᱛᱟᱞᱮᱣ ᱟᱠᱟᱱ ᱥᱮ ᱵᱟᱜᱮ ᱛᱟᱢᱚᱢ ᱮᱴᱟᱜ ᱨᱮ ᱵᱟᱯᱞᱟ ᱛᱟᱭᱚᱢ ᱡᱟᱦᱟᱭᱮ ᱛᱟᱦᱮᱱᱟ ᱩᱱᱤᱜᱮ ᱥᱚᱛ ᱵᱟᱵᱟ ᱫᱚ ᱾
ᱯᱤᱞᱪᱷᱩ ᱦᱟᱲᱟᱢ
ᱢᱟᱱᱚᱣ ᱛᱟᱞᱮᱨᱮ ᱯᱩᱭᱞᱩ ᱦᱚᱲ ᱫᱚ ᱥᱟᱱᱛᱟᱞ ᱫᱷᱚᱨᱚᱢ ᱞᱮᱠᱟᱛᱮ ᱯᱤᱞᱪᱷᱩ ᱦᱟᱲᱟᱢ ᱜᱮᱭ ᱵᱟᱰᱟᱭᱚᱜ-ᱟ᱾
ᱪᱤᱛᱚᱞᱢᱟᱨᱤ ᱩᱯᱚᱡᱮᱞᱟ
ᱪᱤᱛᱚᱞᱢᱟᱨᱤ ᱩᱯᱚᱡᱮᱞᱟ ᱵᱟᱝᱞᱟᱫᱮᱥ ᱨᱮ ᱢᱮᱱᱟᱜ ᱵᱟᱜᱮᱨᱦᱟᱴ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱝ ᱯᱚᱨᱥᱟᱥᱚᱱᱤᱠ ᱮᱞᱟᱠᱟ ᱠᱟᱱᱟ᱾
ᱱᱟᱜᱟᱢ
ᱪᱤᱛᱚᱞᱢᱟᱨᱤ ᱩᱯᱚᱡᱮᱞᱟ ᱫᱚ ᱑᱙᱒ ᱵᱚᱨᱜᱚ ᱠᱤᱞᱳᱢᱤᱴᱟᱨ ᱥᱩᱢᱩᱝ ᱠᱟᱱᱟ᱾ ᱱᱤᱭᱟᱹ ᱩᱯᱚᱡᱮᱞᱟ ᱨᱮᱱᱟᱜ ᱩᱛᱟᱹᱨ ᱫᱚ ᱴᱩᱝᱜᱤᱯᱟᱲᱟ ᱩᱯᱚᱡᱮᱞᱟ, ᱫᱟᱹᱠᱷᱤᱱ ᱫᱚ ᱵᱟᱜᱮᱨᱦᱟᱴ ᱥᱚᱫᱚᱨ ᱩᱯᱚᱡᱮᱞᱟ ᱟᱨ ᱠᱚᱪᱩᱣᱟ ᱩᱯᱚᱡᱮᱞᱟ, ᱯᱩᱨᱩᱵᱽ ᱫᱚ ᱱᱟᱡᱤᱨᱯᱩᱨ ᱩᱯᱚᱡᱮᱞᱟ, ᱯᱩᱪᱷᱤᱢ ᱫᱚ [[ᱢᱚᱞᱞᱟᱦᱟᱴ ᱩᱯᱚᱡᱮᱞᱟ ᱟᱨ ᱯᱷᱚᱠᱤᱨᱦᱟᱴ ᱩᱯᱚᱡᱮᱞᱟ ᱢᱮᱱᱟᱜ-ᱟ᱾
ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ
ᱱᱤᱭᱟᱹ ᱩᱯᱚᱡᱮᱞᱟ ᱨᱮᱱᱟᱜ ᱯᱚᱨᱥᱟᱥᱚᱱᱤᱠ ᱮᱞᱟᱠᱟ (ᱤᱭᱩᱱᱤᱭᱚᱱ) ᱠᱚ ᱫᱚ ᱦᱩᱭᱩᱜ ᱠᱟᱱᱟ;
ᱠᱚᱞᱚᱱᱮᱞ ᱤᱢᱟᱢ
ᱠᱚᱞᱚᱱᱮᱞ ᱤᱢᱟᱢ 'ᱵᱨᱤᱜᱮᱰᱤᱭᱚᱨ ᱚᱢᱤᱨ ᱛᱚᱨᱟᱨ' ᱧᱩᱛᱩᱢ ᱛᱮᱦᱚᱸᱠᱚ ᱵᱟᱰᱟᱭ ᱮ ᱴᱟᱦᱮᱸᱫ (᱒᱐᱑᱑ ᱨᱮ ᱵᱚᱸᱜᱟ ᱦᱟᱠᱟᱱᱟᱭ) ᱿ ᱩᱱᱤᱫᱚ ᱢᱤᱫ ᱤᱯᱤᱞ ᱨᱮᱸᱠ ᱨᱤᱱᱤᱡ ᱯᱟᱠᱤᱥᱛᱟᱱᱤ ᱟᱨᱢᱤ ᱚᱯᱷᱤᱥᱚᱨ ᱮ ᱛᱟᱦᱮᱸᱠᱟᱱᱟ ᱿
ᱥᱟ.ᱠᱷᱭᱟ.ᱛ
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱥᱟᱢᱟᱝ ᱴᱩᱸᱰᱤ ᱵᱚᱱᱚᱛ
ᱥᱟᱢᱟᱝ ᱴᱩᱸᱰᱤ ᱵᱚᱱᱚᱛ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱫᱷᱟᱱᱵᱟᱫᱽ ᱦᱚᱱᱚᱛ ᱨᱮᱱᱟᱜ ᱫᱷᱟᱱᱵᱟᱫᱽ ᱥᱚᱫᱚᱨ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱠᱳᱨᱤᱭᱟ ᱫᱚ ᱥᱟᱢᱟᱝ ᱴᱩᱸᱰᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱢᱤᱫ ᱟᱹᱛᱩ 23.97919°N, 86.56761°W ᱨᱮ ᱢᱮᱱᱟᱜᱼᱟ ᱾
ᱥᱟᱢᱟᱝ ᱴᱩᱸᱰᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱡᱟᱢᱛᱟᱲᱟ ᱦᱚᱱᱚᱛ ᱨᱮᱱᱟᱜ ᱡᱟᱢᱛᱟᱲᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱱᱤᱨᱥᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱜᱚᱵᱤᱸᱫᱽᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱴᱩᱸᱰᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱥᱟᱢᱟᱝ ᱴᱩᱸᱰᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑᱒᱗.᱓᱗ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱥᱟᱢᱟᱝ ᱴᱩᱸᱰᱤ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱞᱚᱛᱟᱱᱤ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱟᱢᱟᱝ ᱴᱩᱸᱰᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱕᱐,᱒᱔᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱡᱚᱛᱚ ᱟᱹᱛᱩ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱒᱕,᱖᱓᱔ (᱕᱑%) ᱠᱚᱲᱟ ᱟᱨ ᱒᱔,᱖᱐᱖ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱮᱨ ᱠᱚᱫᱚ ᱘,᱐᱗᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱠᱚᱫᱚ ᱕,᱔᱔᱓ (᱑᱐.᱘᱓%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱒᱒,᱓᱙᱙ (᱔᱔.᱕᱘%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱥᱟᱢᱟᱝ ᱴᱩᱸᱰᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱟᱹᱛᱩ ᱨᱮ ᱥᱮᱞᱮᱫ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ): ᱞᱚᱛᱟᱱᱤ (᱑,᱖᱖᱒) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱥᱟᱢᱟᱝ ᱴᱩᱸᱰᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱒᱕,᱘᱐᱒ ᱜᱚᱴᱟᱝ (᱖᱑.᱒᱐%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑᱖,᱓᱗᱖ (᱗᱕.᱙᱑%) ᱠᱚᱲᱟ ᱟᱨ ᱙,᱔᱓᱖ (᱔᱕.᱗᱘%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱓᱐.᱑᱓% ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱫᱷᱟᱱᱵᱟᱫᱽ ᱦᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱗᱔.᱕᱒% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱡᱷᱟᱨᱠᱷᱚᱸᱰ ᱨᱮ ᱥᱤᱠᱷᱱᱟᱹᱛ ᱫᱚ ᱖᱖.᱔᱑% ᱛᱟᱦᱮᱸ ᱠᱟᱱᱟ ᱾ ᱥᱤᱧᱚᱛ ᱨᱮ ᱒᱐᱑᱑ ᱥᱟᱞ ᱨᱮ ᱥᱤᱠᱷᱱᱟᱹᱛ ᱫᱚ ᱗᱔.᱐᱔% ᱛᱟᱦᱮᱸ ᱠᱟᱱᱟ ᱾
ᱥᱮᱪᱮᱫ
᱒᱐᱑᱑ ᱥᱟᱞ ᱨᱮ, ᱥᱟᱢᱟᱝ ᱴᱩᱸᱰᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱗᱙ ᱜᱚᱴᱟᱝ ᱟᱹᱛᱩ ᱠᱷᱚᱱ ᱫᱚ ᱑᱔ ᱜᱚᱴᱟᱝ ᱟᱹᱛᱩ ᱨᱮ ᱚᱠᱟ ᱯᱨᱟᱭᱢᱟᱨᱤ ᱤᱥᱠᱩᱞ ᱜᱮ ᱵᱟᱭ ᱛᱟᱦᱮᱸ ᱠᱟᱱᱟ, ᱔᱕ ᱜᱚᱴᱟᱝ ᱟᱹᱛᱩ ᱨᱮ ᱢᱤᱫᱴᱟᱹᱝ ᱯᱨᱟᱭᱢᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱟᱨ ᱒᱐ ᱜᱚᱴᱟᱝ ᱟᱹᱛᱩ ᱨᱮ ᱢᱤᱫᱴᱟᱹᱝ ᱠᱷᱚᱱ ᱰᱮᱦᱮᱨ ᱯᱨᱟᱭᱢᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾ ᱑᱘ ᱜᱚᱴᱟᱝ ᱟᱹᱛᱩ ᱨᱮ ᱢᱤᱫᱴᱟᱹᱝ ᱯᱨᱟᱭᱢᱟᱨᱤ ᱤᱥᱠᱩᱞ ᱤᱥᱠᱩᱞ ᱟᱨ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱾ ᱢᱤᱫᱴᱟᱹᱝ ᱟᱹᱛᱩ ᱨᱮ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱟᱨ ᱢᱤᱫᱴᱟᱹᱝ ᱥᱮᱠᱚᱱᱰᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱫᱷᱟᱱᱵᱟᱫᱽ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱥᱚᱱᱫᱷᱭᱟ ᱨᱟᱱᱤ ᱴᱩᱰᱩ
ᱥᱚᱱᱫᱷᱭᱟ ᱨᱟᱱᱤ ᱴᱩᱰᱩ ᱯᱚᱥᱪᱤᱢ ᱵᱮᱸᱜᱚᱞ ᱯᱚᱱᱚᱛ ᱨᱮᱱᱟᱜ ᱒᱐᱑᱖ ᱥᱟᱞ ᱨᱮ ᱦᱩᱭ ᱞᱮᱱ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱢᱟᱰᱮᱨ ᱨᱤᱱᱤᱡ ᱵᱤᱫᱷᱟᱭᱚᱠ ᱠᱟᱱᱟᱭ ᱾ ᱟᱡᱟᱜ ᱨᱟᱡᱽᱟᱹᱨᱤ ᱫᱳᱲ ᱦᱩᱭᱩᱜ ᱠᱟᱱᱟ ᱱᱮᱥᱱᱟᱞ ᱛᱨᱤᱬᱩᱢᱩᱲ ᱠᱚᱸᱜᱨᱮᱥ ᱾ ᱒᱐᱑᱖ ᱨᱮᱱᱟᱜ ᱵᱟᱪᱷᱚᱱ ᱨᱮ ᱟᱡ ᱥᱤ ᱯᱤ ᱮᱢ ᱨᱤᱱᱤᱡ ᱤᱯᱤᱞ ᱢᱩᱨᱢᱩ ᱙᱖᱗᱕ ᱜᱚᱴᱟᱝ ᱵᱷᱳᱴ ᱛᱮ ᱦᱟᱨᱟᱣ ᱠᱟᱛᱮᱫ ᱵᱤᱫᱷᱟᱱ ᱥᱚᱵᱷᱟ ᱛᱮ ᱵᱟᱪᱷᱚᱱ ᱞᱮᱱᱟᱭ ᱾ ᱟᱡ ᱡᱷᱚᱛᱚ ᱛᱮ ᱚᱱᱟ ᱥᱮᱨᱢᱟ ᱙᱓᱖᱔᱒ ᱜᱚᱴᱟᱝ ᱵᱷᱳᱴ ᱮ ᱧᱟᱢ ᱞᱮᱫᱼᱟ ᱾ ᱚᱱᱟ ᱞᱟᱦᱟ ᱨᱮ ᱒᱐᱑᱑ ᱥᱟᱞ ᱵᱟᱪᱷᱚᱱ ᱨᱮᱦᱚᱸ ᱚᱱᱟ ᱴᱷᱟᱶ ᱠᱷᱚᱱ ᱜᱮ ᱥᱤ ᱯᱤ ᱮᱢ ᱨᱤᱱᱤᱡ ᱦᱤᱢᱟᱱᱤ ᱦᱟᱸᱥᱫᱟ ᱕᱑᱖᱖ ᱜᱚᱴᱟᱝ ᱵᱷᱳᱴ ᱛᱮ ᱫᱟᱲᱮ ᱞᱮᱱᱟᱭ ᱾ ᱩᱱ ᱡᱚᱦᱚᱜ ᱟᱡ ᱗᱘᱕᱒᱐ ᱜᱚᱴᱟᱝ ᱵᱷᱳᱴ ᱮ ᱧᱟᱢ ᱞᱮᱫᱼᱟ ᱾
ᱡᱤᱭᱚᱱ
ᱥᱚᱱᱫᱷᱭᱟ ᱨᱟᱱᱤ ᱯᱚᱥᱪᱤᱢ ᱢᱤᱫᱱᱟᱯᱩᱨ ᱨᱤᱱᱟ ᱯᱩᱨᱩᱞᱤᱭᱟ ᱥᱩᱨ ᱵᱮᱞᱫᱟ ᱛᱷᱟᱱᱟ ᱨᱮᱱᱟᱜ ᱥᱩᱥᱤᱱᱫᱟ ᱥᱟᱵᱩᱯᱚᱞᱞᱤ ᱨᱤᱱᱤᱡ ᱵᱟᱹᱦᱩᱠᱩᱲᱤ ᱠᱟᱱᱟᱭ ᱾ ᱟᱡ ᱢᱮᱴᱨᱤᱠ ᱫᱷᱟᱹᱵᱤᱡ ᱮ ᱚᱞ ᱯᱟᱲᱦᱟᱣ ᱦᱟᱠᱟᱱᱟ ᱾ ᱑᱙᱘᱙ ᱥᱟᱞ ᱨᱮ ᱢᱟᱱ ᱵᱟᱡᱟᱨ ᱜᱟᱨᱞᱥ ᱦᱟᱭᱤᱥᱩᱞ ᱠᱷᱚᱱ ᱢᱮᱴᱤᱨᱠ ᱠᱤᱱ ᱯᱟᱥ ᱞᱮᱫᱼᱟ ᱾ ᱟᱡ ᱡᱟᱶᱟᱭ ᱫᱚ ᱢᱤᱫ ᱢᱟᱪᱮᱛ ᱠᱟᱱᱟᱭ, ᱟᱡ ᱡᱟᱶᱟᱭᱼᱟ ᱧᱩᱛᱩᱢ ᱜᱩᱨᱩᱯᱚᱫ ᱴᱩᱰᱩ ᱾ ᱫᱚᱥᱟᱨ ᱫᱷᱟᱣᱼᱟ ᱟᱡᱟᱜ ᱵᱟᱪᱷᱚᱱ ᱨᱮ ᱟᱡ ᱢᱚᱢᱚᱛᱟ ᱵᱟᱱᱚᱡᱤ ᱥᱚᱨᱠᱟᱨ ᱨᱮ ᱛᱟᱭᱱᱚᱢ ᱨᱮ ᱢᱮᱱᱟᱜ ᱡᱟᱹᱛ ᱠᱚᱣᱟᱜ ᱞᱟᱦᱟᱱᱛᱤ ᱢᱚᱱᱛᱨᱤ ᱞᱮᱠᱟᱛᱮ ᱵᱷᱟᱹᱨᱭᱟᱹ ᱠᱚ ᱮᱢᱟ ᱦᱟᱠᱟᱫᱮᱭᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱣᱤᱠᱤ ᱞᱚᱵᱽᱥ ᱳᱢᱮᱱ ᱒᱐᱑᱙
ᱯᱷᱚᱠᱤᱨᱦᱟᱴ ᱩᱯᱚᱡᱮᱞᱟ
ᱯᱷᱚᱠᱤᱨᱟᱦᱟᱴ ᱩᱯᱚᱡᱮᱞᱟ ᱵᱟᱝᱞᱟᱫᱮᱥ ᱨᱮ ᱢᱮᱱᱟᱜ ᱵᱟᱜᱮᱨᱦᱟᱴ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱝ ᱯᱚᱨᱥᱟᱥᱚᱱᱤᱠ ᱮᱞᱟᱠᱟ ᱠᱟᱱᱟ ᱾
ᱱᱟᱜᱟᱢ
ᱱᱤᱭᱟᱹ ᱩᱯᱚᱡᱮᱞᱟ ᱫᱚ ᱑᱖᱐.᱖᱘ ᱵᱚᱨᱜᱚ ᱠᱤᱞᱳᱢᱤᱴᱟᱨ ᱠᱟᱱᱟ ᱾ ᱵᱟᱜᱮᱨᱦᱟᱴ ᱠᱷᱟᱱ ᱯᱩᱪᱷᱤᱢ ᱱᱟᱠᱷᱟ ᱥᱮᱜ ᱱᱤᱭᱟᱹ ᱩᱯᱚᱡᱮᱞᱟ ᱫᱚ ᱢᱮᱱᱟᱜ-ᱟ ᱾ ᱱᱤᱭᱟᱹ ᱩᱯᱚᱡᱮᱞᱟ ᱨᱮᱱᱟᱜ ᱯᱩᱪᱷᱤᱢ ᱫᱚ ᱨᱩᱯᱥᱟ ᱩᱯᱚᱡᱮᱞᱟ, ᱯᱩᱨᱩᱵᱽ ᱫᱚ ᱵᱟᱜᱮᱨᱦᱟᱴ ᱥᱚᱫᱚᱨ ᱩᱯᱚᱡᱮᱞᱟ, ᱫᱟᱹᱠᱷᱤᱱ ᱫᱚ ᱨᱟᱢᱯᱟᱞ ᱩᱯᱚᱡᱮᱞᱟ ᱟᱨ ᱩᱛᱟᱹᱨ ᱫᱚ ᱢᱚᱞᱞᱟᱦᱟᱴ ᱩᱯᱚᱡᱮᱞᱟ ᱢᱮᱱᱟᱜ-ᱟ ᱾
ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ
ᱯᱷᱚᱠᱤᱨᱦᱟᱴ ᱩᱯᱚᱡᱮᱞᱟ ᱨᱮ ᱢᱤᱫᱴᱟᱝ ᱩᱯᱚᱡᱮᱞᱟ ᱯᱚᱨᱤᱥᱚᱫᱽ, ᱘ ᱜᱚᱴᱟᱝ ᱤᱭᱩᱱᱤᱭᱚᱱ ᱥᱟᱶ ᱢᱤᱫᱴᱟᱝ ᱯᱳᱣᱨᱳᱥᱚᱵᱷᱟ ᱢᱮᱱᱟᱜ-ᱟ ᱾ ᱟᱨ ᱱᱤᱭᱟᱹ ᱩᱯᱚᱡᱮᱞᱟ ᱨᱮᱱᱟᱜ ᱤᱭᱩᱱᱤᱭᱚᱱ ᱠᱚᱫᱚ ᱦᱩᱭᱩᱜ ᱠᱟᱱᱟ;
ᱨᱮᱸᱜᱮᱡ ᱦᱚᱲ
ᱨᱮᱸᱜᱮᱡ ᱦᱚᱲ ᱨᱮᱸᱜᱮᱡ ᱡᱤᱭᱚᱱ ᱛᱟᱦᱮᱸ ᱭᱟᱱ ᱦᱚᱲ ᱥᱮ ᱚᱱᱟ ᱠᱩ ᱢᱩᱫ ᱨᱮ ᱫᱷᱚᱱ ᱨᱮᱱᱟᱜ ᱠᱚᱢᱤ ᱛᱟᱦᱮᱸ ᱜᱮ ᱾
"ᱨᱮᱸᱜᱮᱡ ᱚᱱᱟ ᱞᱟᱹᱠᱛᱤᱭᱟᱱ ᱠᱚ ᱵᱟᱝ ᱠᱩᱲᱟᱹᱜ ᱟᱨ ᱟᱹᱰᱤ ᱜᱮ ᱥᱟᱱᱟᱢᱟᱜ ᱡᱤᱱᱤᱥ ᱨᱮᱱᱟᱜ ᱤᱪᱷᱟ ᱟᱨ ᱵᱟᱝ ᱯᱩᱨᱛᱤᱜ ᱡᱟᱦᱟᱸᱭ ᱦᱚᱲ ᱟᱨ ᱚᱱᱟ ᱦᱚᱲ ᱨᱤᱱ ᱛᱟᱦᱮᱸᱭᱟᱱ ᱠᱚ ᱱᱟᱯᱟᱭ ᱛᱮ ᱵᱟᱝ ᱠᱚ ᱛᱟᱦᱮᱸ ᱫᱟᱲᱮᱭᱟᱜ ᱾"
ᱚᱱᱟ ᱞᱮᱠᱟ ᱡᱚᱢᱟᱜ, ᱞᱩᱜᱽᱲᱤᱜ, ᱟᱨ ᱚᱲᱟᱜ ᱵᱟᱝ ᱠᱚ ᱵᱮᱱᱟᱣ ᱫᱟᱲᱮᱭᱟᱜ ᱚᱱᱟ ᱨᱮ ᱵᱟᱝ ᱯᱩᱨᱛᱤᱜ ᱾ ᱦᱚᱲ ᱠᱚ ᱞᱟᱹᱜᱤᱫ ᱚᱱᱠᱟᱱ ᱥᱚᱢᱟᱱ ᱦᱚᱸ ᱧᱟᱢ ᱞᱟᱹᱠᱛᱤᱜ ᱠᱟᱱᱟ  ᱾  ᱡᱚᱢᱟᱜ, ᱞᱩᱜᱽᱲᱤᱜ ᱟᱨ ᱚᱲᱟᱜ ᱨᱮᱱᱟᱜ ᱵᱮᱵᱚᱥᱛᱟ ᱛᱮ ᱮᱠᱟᱞ ᱨᱮᱸᱜᱮᱡ ᱫᱚ ᱵᱟᱝ ᱪᱟᱵᱟᱜ-ᱟ, ᱚᱱᱟ ᱞᱟᱹᱜᱤᱫ ᱦᱚᱲ ᱨᱮ ᱚᱱᱠᱟᱱ ᱥᱚᱢᱟᱱ ᱠᱚ ᱨᱮᱱᱟᱜ ᱞᱟᱹᱠᱛᱤᱜ ᱠᱟᱱᱟ ᱡᱟᱦᱟᱸ ᱫᱚ ᱦᱚᱲᱢᱚ ᱥᱟᱶᱟᱨ ᱟᱨ ᱱᱟᱯᱟᱭ ᱛᱮ ᱛᱟᱦᱮᱱ ᱨᱮᱱᱟᱜ ᱢᱤᱫ ᱥᱟᱠᱤᱞ ᱡᱟᱭᱜᱟ ᱵᱟᱱᱟᱣ ᱦᱩᱭ ᱫᱟᱲᱮᱭᱟᱜ-ᱟ ᱾
ᱨᱟᱢᱱᱟᱛᱷᱯᱩᱨ
ᱨᱟᱢᱱᱟᱛᱷᱯᱩᱨ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱯᱟᱠᱩᱲ ᱦᱚᱱᱚᱛ ᱨᱮᱭᱟᱜ ᱯᱟᱠᱩᱲ ᱪᱟᱸᱜᱟ ᱠᱷᱚᱸᱰ ᱨᱮᱭᱟᱜ ᱢᱤᱫ ᱟᱹᱛᱩ ᱠᱟᱱᱟ᱾
ᱴᱷᱟᱶ
ᱨᱟᱢᱱᱟᱛᱷᱯᱩᱨ ᱨᱮᱭᱟᱜ ᱚᱛᱱᱚᱜ ᱴᱷᱟᱶ ᱫᱚ 24.678°N, 87.742°W᱾
ᱢᱤᱫ ᱧᱮᱱᱮᱞ
ᱢᱮᱯ ᱨᱮ ᱧᱮᱞᱚᱜ ᱠᱟᱱᱟ ᱮᱛᱚᱢ ᱥᱮᱫ ᱜᱟᱝᱱᱟᱹᱭ ᱠᱷᱚᱱ ᱨᱟᱡᱽᱢᱚᱦᱚᱞ ᱵᱩᱨᱩ ᱠᱚᱧᱮ ᱥᱮᱫ ᱫᱩᱢᱠᱟᱹ ᱦᱚᱱᱚᱛ ᱦᱟᱹᱵᱤᱫ ᱯᱟᱥᱱᱟᱣ ᱢᱮᱱᱟᱜᱼᱟ᱾ ᱢᱮᱯ ᱨᱮᱜᱮ 'ᱯᱷᱟᱨᱟᱠᱠᱟ' ᱧᱮᱞᱚᱜ ᱠᱟᱱᱟ, ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱱᱟᱥᱮ ᱵᱷᱤᱛᱨᱤ ᱥᱮᱫ ᱚᱸᱰᱮ ᱜᱮ ᱯᱷᱟᱨᱟᱠᱠᱟ ᱵᱽᱨᱤᱡ ᱢᱮᱱᱟᱜᱼᱟ᱾ ᱢᱮᱯ ᱨᱮ ᱨᱟᱡᱽᱢᱚᱦᱚᱞ ᱠᱩᱭᱞᱟᱹ ᱠᱷᱟᱫᱟᱱ ᱧᱮᱞᱚᱜ ᱠᱟᱱᱟ᱾ ᱦᱚᱱᱚᱛ ᱨᱮᱭᱟᱜ ᱜᱚᱴᱟ ᱯᱟᱲᱟ ᱜᱮ ᱡᱟᱹᱥᱛᱤ ᱠᱟᱭᱛᱮ ᱟᱹᱛᱩ ᱴᱚᱞᱟ ᱛᱮ ᱯᱮᱨᱮᱡ ᱟᱠᱟᱱᱟ, ᱦᱟᱸᱰᱮ ᱱᱷᱟᱰᱮ ᱢᱤᱫ ᱵᱟᱨ ᱥᱚᱦᱚᱨ ᱵᱟᱡᱟᱨ ᱧᱮᱞᱚᱜ ᱜᱮᱭᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱡᱷᱟᱨᱠᱷᱚᱸᱰ ᱛᱷᱚᱠ: ᱯᱟᱠᱩᱲ ᱦᱚᱱᱚᱛ ᱛᱷᱚᱠ: ᱥᱟᱱᱛᱟᱲ ᱯᱟᱨᱜᱟᱱᱟ ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱯᱟᱠᱩᱲ ᱦᱚᱱᱚᱛ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱥᱟᱱᱛᱟᱲ ᱯᱟᱨᱜᱟᱱᱟ ᱨᱮᱱᱟᱜ ᱟᱹᱛᱩ